Mifaharu kulhudhuhfuhtah raees yaameenge baa vaudhuthakeh !\nމިފަހަރު ކުޅުދުއްފުއްޓަށް ރައީސް ޔާމީންގެ ބާ ވައުދުތަކެއް !\nރައީސް ޔާމިން މިދިޔަ ހަފްތާ ތެރޭ ކުޅުދުއްފުއްޓަށް ވަޑައިގެން ރައްޔިތުންނާއި ބައްދަލު ކުރައްވާ ލައްކަ ގިނަ ވާހަކަ ދެއްކެވި އެވެ. އެގޮތުން ކުރިއަށް އޮތް5އަހަރަށް ރައީސްކަމަށް ހޮވިވަޑައިގެންފިނަމަ ކުޅުދުއްފުއްޓަށް ކޮށްދެއްވާނެ ކަންކަމުގެ ވާހަކަ ވިދާޅުވެދެއްވި އެވެ. އެކަމަކު ކުޅުދުއްފުށީ ރައްޔިތުން އުންމީދުކުރި ނުވަތަ ކުޅުދުއްފުއްޓަށް އެންމެ ބޭނުންވެފައިވާ ކަންކަމުގެ ވާހަކަފުޅުތަކެއް އެމަނިކުފާނު ވިދާޅެއް ނުވި އެވެ.\nމިދިޔަ މަހު 22 ވަނަ ދުވަހުގެ ރޭ ރައްޔިތުންނާ ބައްދަލު ކުރެއްވުމަށް ކުޅުދުއްފުށީ ބަނދަރު ސަަރަހައްދުގައި ބޭއްވި ޖަލްސާގައި ވާހަކަފުޅު ދައްކަވަމުން އެމަނިކުފާނު ވެވަޑައިގަތް ވައުދުތަކަކީ 2014 ވަނަ އަހަރުގެ ރިޔާސީ އިންތިހާބުގެ ކެމްޕެއިންގައިވެސް ކުޅުދުއްފުއްޓަށް ވެވަޑައިގެންނެވި ބާ ވައުދުތަކެކެވެ. އެއިރު ވި ވައުދުތައް އަދިވެސް ނުފުއްދިވާތީ ތަކުރާރުކޮށްލިކޮށްލުމެކެވެ. ކުޅުދުއްފުށީގެ ތަރައްގީއަށް އެއްވެސް އާ ވިސްނުމެއްވެސް ސިޔާސަތެއްވެސް އެމަނިކުފާނުގެ ނެތްކަން މިކަމުން ވަރަށް ސާފުކޮށް ދޭހަ ވެގެން ދިޔައެވެ.\nކުޅުދުއްފުށީގެ އެއާޕޯޓުގެ މަސައްކަތާއި، ކުޅުދުއްފުށީގެ ގާއިމްކޮށްފައިވާ ރީޖަނަލް ހޮސްޕިޓަލް3ވަނަ ދަރަޖައިގެ ހޮސްޕިޓަލަކަށް ހައްދަވާނެ ކަމުގެ ވައުދަކީ5އަހަރުވެ ބާވެފައިވާ ވައުދުތަކެވެ. އެއާޕޯޓްގެ މަސައްކަތަކީ އެމަނިކުފާނުގެ ރިޔާސީ ވައުދަކަށްވާއިރު އެއީ ދައުރުގެ ފުރަތަމަ2އަހަރު ތެރޭ ފުއްދަވައި ދެއްްވާނެކަމަށް ވިދާޅުވި ވައުދުފުޅެކެވެ. ނިންމާނެކަމަށް އެކި ފަހަރު އެކި ތާރީހުތައް ދެއްވަމުން މިހާރު އެވިދާޅުވަނީ ކުޅުދުއްފުއްޓަށް ވޯޓު ލާން އަންނަ މީހުންނަށް މަތިންދާ ބޯޓުގައި ކުޅުއްފުއްޓަށް އާދެވޭނެ ވާހަކައެވެ.\n2016 ވަނަ އަހަރު އެއާޕޯޓުގެ މަސައްކަތް ލަސްވަމުން ދާން ފެށުމުން ފުރަތަމަ އެކަމަށް އެއްބާރުލުން ނުދޭ ކަމަށް ބުނެ ކުށްވެރިކުރީ އެއިރު އޮތް ކައުންސިލެވެ. އެއިރު ރައީސް ވިދާޅުވީ ކުޅުދުއްފުށީގައި އެއާޕޯޓް އެޅުމުގެ މަސައްކަތް ލަސްވެގެންދިޔައީ ސަރުކާރުގެ ތެރޭގައި މައްސަލަ އުޅޭތީ ނޫން ކަމަށާއި އެމަޝްރޫއު ލަސްވެގެން ދިޔައީ ކުޅުދުއްފުށީ ކައުންސިލުތެރޭގައި އުފެދުނު ނުތަނަވަސް ކަމެއްގެ ތެރެއިން ކަމަށެވެ. އެކަމަކު އެކަން ކައުންސިލުން އަބަދުވެސް ދޮގުކުރި އެވެ.\nއެއަށްފަހު މިއަހަރު ތެރޭގައި ރައީސް ވިދާޅުވީ ކުޅުދުއްފުށީ އެއާޕޯޓްގެ މަސައްކަތަކީ ހީކުރިވަރަށް ވުރެ އުދަނގު މަސައްކަތެއްކަމަށާއި އަދިވެސް މި އުޅެނީ ކުޅީގެ ޗަކައިންނާއި ކިސަޑުން ސަލާމަތް ނުވެވިގެންކަމަށެވެ. އަދި އެންމެ ފަހުން ކުޅުދުއްފުށީ އެއާޕޯޓްގެ މަސައްކަތް ލަސްވިކަމުގެ ޒިންމާ ނަންގަވަން ޖެހުނީ އިދިކޮޅު ފަރާތްތަކުންނެވެ.\nރައީސް ކުޅުދުއްފުއްޓަށް ވަޑައިގެން ބޭއްވި ޖަލްސާގެ ތެރެއިން–\nދެން އޮތީ ކުޅުދުއްފުށީ ރީޖަނަލް ހޮސްޕިޓާ ޓާޝަރީ ފެންވަރަށް ބަދަލު ކުރާނެ ވާހަކައެވެ. ކުޅުދުއްފުށި ހޮސްޕިޓާ ޓާޝަރީ ފެންވަރަށް ބަދަލު ކުރުމަށް އިންޑިޔާގެ ނޫރުލް އިސްލާމިކް އިންޓަނޭޝަނަލް (އެންއައިއައި) އާއި އެ ހޮސްޕިޓާ ހަވާލުކޮށްފައިވަނީ 2017 ވަނަ އަހަރުގެ ޖުލައި 10 ވަނަ ދުވަހުއެވެ. އެހެންނަމަވެސް އިންޑިޔާގެ ނިމްސް ކުންފުނި ހިންގާ ނޫރުލް އިސްލާމް އެޑިއުކޭޝަން ޓްރަސްޓާއި ދިވެހި ބަޔަކާ ގުޅިގެން ހަދާފައިވާ ޖޮއިންޓްވެންޗާ ކުންފުނި އެންއައިއައިގެ ހިއްސާދާރުންގެ މެދުގައި ޖެހުނު މައްސަލަތަކަކާއި ހުރެ އެ ކުންފުންޏަށް ހޮސްޕިޓާ ހިންގުނީ އެންމެ6މަސް ދުވަހުއެވެ.\nއެއަށްފަހު އަލުން ހޮސްޕިޓާ ސަރުކާރަށް ނަގައި މިހާރު ހިދުމަތް ދެމުން އަންނަނީ ސަރުކާރުންނެވެ. ރައްޔިތުންނާ ބައްދަލު ކުރައްވަމުން އެރޭ ރައީސް ވިދާޅުވީ ނިމްސްއާއި ކުޅުދުއްފުށީ ހޮސްޕިޓަލް ހަވާލުކުރީ މާލެ ނަގާފަ ދެން އެންމެ ރަނގަޅު ހިދުމަތް ދެވޭނެ ހޮސްޕިޓަލަށް ހެދުމަށް ކަމަށާއި ނަމަވެސް ބޭރުގެ ފަރާތްތަކާ ރާއްޖެ ކުރިއެރުވުމަށް ކަންކަން ހަވާލު ކުރުމަށް އެކަމުގެ އެއްވެސް ކުރިއެރުމެއް ނުލިބޭނެކަމަށެވެ.\nހޮސްޕިޓަލްގެ ބައެއް ހިދުމަތްތައް ހދ އަތޮޅު ހެލްތް ސާވިސަސްގެ އޮފީހާ ހަވާލުކޮށްގެން ހެލްތް މިނިސްޓްރީ ހިންގާ ގޮތަށް މިދިޔަ އަހަރު ޑިސެމްބަރ މަހު ތެރޭގަ އެވެ. އެއަށްފަހު މިހާރު އެ ހޮސްޕިޓަލްގެ ހުރިހާ ހިދުމަތެއްވެސް އަނެއްކާ ދެމުން އަންނަނީ ހެލްތު މިނިސްޓްރީގެ ދަށުންނެވެެ. ބައެއް އެހެނިހެން ވައުދުތަކަށް ބަލާއިރު ސަރަހައްދީ ބަނދަރު ތަރައްގީކުރާނެ ވާހަކަ އާއި ވެލިގަނޑު ސަރަހައްދުގައި ތަރައްގީކުރާ ބަނދަރާއި އެސަރަހައްދު ތަރައްގީކުރާ ވާހަކަތަކަކީ މުޅިންވެސް 2014 ވަނަ އަހަރުވެސް ދެއްކެވި ހުވަފެންތަކެކެވެ. އަނެއްކާވެސް އެމަނިކުފާނު މިވަޑައިގަތީ އެ ވައުދުތަކާއެކު އެވެ.\nއެންމެ އަޑަށް ބާރު ލައްވާފައި ކުޅުދުއްފުށީ ހޮސްޕިޓަލާއި، އެއާޕޯޓްގެ ވާހަކަ ދެއްކެވިއިރު މި ދެ ވައުދަކީ އެމަނިކުފާނުގެ ފުރަތަމަ5އަހަރުތެރޭ ފުއްދަން ވައުުދުވެ ނުދުއްދުނު ދެ ވައުދެވެ. ކުޅުދުއްފުއްޓަށް ވުރެ އާބާދީ ކުޑަ އެތަށް ރަށަކަށް ވަޑައިގެން އެތަށް ބޮޑެތި ވައުދުތަކެއް ވެފައިވާއިރު މިފަހަރު ރައްޔިތުން އުންމީދުކޮށްގެން ތިބީ އެއާޕޯޓު ވައުދަށްވުރެ ވަރުގަދަ ވައުދެއް ވެވަޑައިގަންނަވާނެ ކަމަށެވެ.\nއޭގެ ބަދަލުގައި ވިދާޅުވީ ދެން ކުނިއުކާލުމަށް ވެސް ފީ ނަގާ ވާހަކަ އެެވެ. ވެމްކޯއިން ކުޅުދުއްފުށީގައި ކުނި އުކާލުމުގެ ހިދުމަތް ފަށާވާހަކަ ވިދާޅުވުން އޭގެ މާނައަކީ ފީ ނަގާ ވާހަކަ ނޫންތޯއެވެ. ކުނި އުކާލުމުގެ ހިދުމަތަށް ވުރެ ކުޅުދުއްފުށީގެ ރައްޔިތުން ބޭނުވެފައިވާ އެތަށް ކަމެއްވާއިރު ރައްޔިތުންގެ އުންމީދާ ގުޅިފައިވާފަދަ ތަރައްގީއެއް ގެނެސްދޭނެ އާ ވައުދެއް ރައީސް ޔާމިނަކަށް މި ފަހަަރަކު ވައުދުވެ ވަޑައެއް ނުގެންނެވުނެވެ.\nކުޅުދުއްފުށީ ހުރިހާ މަގެއްގައި ތާރު އެޅުން ނުވަތަ ބޯހިޔާވަހި ކަމުގެ ވައުދުގެ ދަށުން ކުޅުދުއްފުށީގައި އިތުރު ފްލެޓް އަޅާނެ ފަދަ އެއްވެސް ވާހަކައެއް އެމަނިކުފާނު ދައްކަވާފައިނުވާއިރު މިއީ މިރަށުގެ ރައްޔިތުން މިހާރު އެންމެ ބޮޑަށް ބޭނުންވެފައި ތިބި ކަންތައްތަކެވެ.\nކުޅުދުއްފުށީގެ 50 ކައިޓް ސާފަރުން، މި ފޯރިގަދަ!


މިއަހަރުގެ ފިޠުރު ޢީދުނަމާދުގެ ބޮޑު ޖަމާޢަތް ހިތަދޫ އަދި ފޭދޫ އަވަށުގައި! - AO News\nއައްޑޫ ސިޓީގައި މިއަހަރުގެ ފިޠުރު ޢީދުނަމާދުގެ ބޮޑު ޖަމާޢަތް ހެދުމުގެ އިންތިޒާމް ހަމަޖެހިފައިވަނީ އެ ސިޓީގެ ހިތަދޫ އާއި ފޭދޫ އަވަށުގައިކަމަށް އައްޑޫ ސިޓީ ކައުންސިލުން ބުނެފިއެވެ.\nއައްޑޫ ސިޓީ ކައުންސިލުން ނެރުނު އިއުލާނެއްގައި ބުނީ މިއަހަރުގެ ފިޠުރު ޢީދުނަމާދު އެސިޓީގެ ގަން ،މަރަދޫ ،މަރަދޫފޭދޫ ،މީދޫ އަދި ހުޅުދޫ އަވަށުގެ ހުކުރުކުރާ ހުރިހާ މިސްކިތެއްގައި ފިޠުރުޢީދުނަމާދު ކުރުން އޮންނާނެކަމަށެވެ. އަދި ހިތަދޫ ސިޓީ ސްކްއެއަރގައި ބޮޑު ޖަމާއަތް ހެދުމަށް ނިންމާފައިވާއިރު، އެ އަވަށުގެ މަސްޖިދުއްޝޫރާ. މަސްޖިދުލް އިކްރާމް. މަސްޖިދުއް ޒިކުރާ. މަސްޖިދުލް އިޚްވާން. ހުކުރުމިސްކިތް. އައިމަލި މިސްކިތް. މަސްޖިދުއް ތަޤްވާ. މަސްޖިދު އިބްރާހީމް ގައި އީދު ނަމާދު އޮންނާނެކަމަށެވެ.\nމީގެ އިތުރުން އައްޑޫ ސިޓީ ފޭދޫގައި ބޮޑު ޖަމާއަތް ހެދުމަށް ނިންމާފައިވަނީ އަސަރީހިނގުމުގެ ދެކުނުފަރާތު ހިއްކިބިމުގައި ކަމަށް އައްޑޫ ސިޓީ ކައުންސިލުން ވަނީ ބުނެފައެވެ. އަދި އެ އަވަށުގެ މަސްޖިދުލް އަމާން ގައި ވެސް އީދު ނަމާދު ކުރުމަށް ހަމަޖެހިފައިވާކަމަށް ސިޓީ ކައުންސިލުން ވަނީ ބުނެފައެވެ،\nއިތުރަށް އައްޑޫ ސިޓީ ކައުންސިލުން ބުނީ މޫސުމަށް އަންނަ ބަދަލަކާއި ގުޅިގެން މައިދާންތަކުގައި ފިޠުރު ޢީދުނަމާދުގެ ބޮޑު ޖަމާޢަތް ބޭއްވޭނެގޮތް ނުވެއްޖެނަމަ ހިތަދޫ އަދި ފޭދޫގެ ހުކުރުކުރާ ހުރިހާ މިސްކިތްތަކުގައި ފިޠުރުޢީދުނަމާދު ކުރުން އޮންނާނެކަމަށެވެ.


Teacherunge dhuvas kula gadhakoh faahagakoffi | Mihaaru\nޓީޗަރުންގެ ދުވަސް ފާހަގަ ކުރުމަށް ބ. އަތޮޅު ތައުލީމީ މަރުކަޒުގެ ޓީޗަރުންނަށް ދަރިވަރުން މަރުހަބާ ކިޔަނީ: މި ދުވަސް ރާއްޖޭގެ ހުރިހާ ސްކޫލެއްގައި ކުލަ ގަދަކޮށް އަންނަނީ ފާހަގަ ކުރަމުން-- ފޮޓޯ: ތޯރިގް އަބްދުއްރަހުމާން\nސްކޫލުތަކަށް އަންނަ އެންމެ އުފާވެރި އެއް ދުވަހަކީ ޓީޗަރުންގެ ދުވަހެވެ. މިކަން ރާއްޖޭގެ ހުރިހާ ސްކޫލަކުން މިއަދާއި އިއްޔެ ވަނީ ފެނިފަ އެވެ.\nޓީޗަރުންގެ ދުވަސް މިއަދު މާލޭގައި ފާހަގަކުރި ސްކޫލުތަކުގެ ތެރޭގައި ހިރިޔާ އާއި ހުޅުމާލޭ ރެހެންދި ސްކޫލާއި ގާޒީ ސްކޫލާއި ސީއެޗްއެސްއީ އާއި އަހުމަދިއްޔާ އިންޓަނޭޝަނަލް ސްކޫލާއި ގިޔާސުއްދީން އިންޓަނޭޝަނަލް ސްކޫލާއި ގަލޮޅު މަދަރުސާ އަދި މާފަންނު މަދަރުސާ ހިމެނެ އެވެ.\nކަލާފާނު ސްކޫލާއި ތާޖުއްދީން ސްކޫލާއި އަމީނިއްޔާ ސްކޫލު އަދި އަރަބިއްޔާ ސްކޫލުގައި އިއްޔެ ވަނީ ދުވަހުގެ ހަރަކާތްތައް ނިންމާލާފަ އެވެ.\nޓީޗަރުންގެ ދުވަސް ފާހަގަ ކުރުމަށް ހިންގި ހަރަކާތެއްގައި ތާޖުއްދީން ސްކޫލުގެ ޓީޗަރުންތަކެއް ބައިވެރިވަނީ:-- ފޮޓޯ: ހުސެން ވަހީދު/ މިހާރު\nޓީޗަރުންގެ ދުވަސް ފާހަގަކުރުމަށް، މިއިން ކޮންމެ ސްކޫލެއް ވެސް ވަނީ ވަރަށް ބޮޑަށް ޒީނަތްތެރިކޮށްފަ އެވެ. އެކި ކުލަތަކުގެ ފުއްޕާހަމާއި ކަރުދާސްތަކުން ސްކޫލު ރީތިކޮށްފައިވާއިރު، ދަރިވަރުންގެ ފަރާތުން އެތައް "ސަޕްރައިޒްތަކެއް" ޓީޗަރުންނަށް ލިބުނެވެ.\n"ޓީޗަރުން މިއަދު ސްކޫލަށް ވަދެގެން އައި އިރު، ދަރިވަރުން އެއިން ކޮންމެ ޓީޗަރަކަށް ވެސް މާބޮނޑިއެއް ދިން. އަދި ޓީޗަރުންނާ އެކު ސައިބޮއެ، މަޖާކޮށް ހެދި،" ޓީޗަރުންގެ ދުވަހުގެ ހަރަކާތްތަކާ ގުޅޭ ގޮތުން އިސްކަންދަރު ސްކޫލުގެ ޕްރިންސިޕަލް ހުސެން ސައީދު ވިދާޅުވި އެވެ.\nޓީޗަރުންގެ ދުވަސް ފާހަގަކުރުމަށް އެ ސްކޫލުގައި އެކި ހަރަކާތްތައް ބާއްވާތާ މިހާރު ހަފުތާއެއް ވެއްޖެ އެވެ. ކޮންމެ ދުވަހަކު ވެސް ކޮންމެވެސް މުބާރާތެއް ޓީޗަރުންނަށް ބާއްވާ ކަމަށާއި އެ މުބާރާތްތަކުން ވަނަތައް ހޯދި ޓީޗަރުންނަށް، މާދަމާ ރޭ އިނާމުތައް ހަވާލުކުރާނެ ކަމަށް އޭނާ ވިދާޅުވި އެވެ.\nޓީޗަރުންގެ ދުވަސް ފާހަގަ ކުރުމަށް ބ. އަތޮޅު ތައުލީމީ މަރުކަޒުގައި ޓީޗަރުން ކޭކު ފަޅާއިރު ދަރިވަރުން އެ ހަރަކާތުގައި ބައިވެރިވަނީ-- މިހާރު ފޮޓޯ: ތޯރިގު އަބްދުއްރަހުމާން\nހެނދުނު ބޭއްވި ހަރަކާތްތަކަށް ފަހު، ދަރިވަރުންނަށް ހާއްސަކޮށްގެން އެ ސްކޫލުގައި އިތުރު ހަރަކާތްތަކެއް މިއަދު ހަވީރު ބާއްވަން ވަނީ ނިންމާފަ އެވެ.\nހިރިޔާ ސްކޫލުގައި މިއަދުގެ ހަރަކާތްތައް ފެށީ، ޓީޗަރުންނަށް ހާއްސަކޮށްގެން ސިޓްރަން ރެސްޓޯރަންޓުގައި ބޭއްވި ހެނދުނުގެ ސަޔަކުންނެވެ. މެރޫން ކުލައިގެ ހެދުމުގައި، އެ ސްކޫލުގެ ހުރިހާ ޓީޗަރުން މިއަދު ހެނދުނު އާޓިފިޝަލް ބީޗަށް އެއްވުމުން، ޓީޗަރުން ރެސްޓޯރަންޓަށް ގެންދިޔައީ ސްކޫލު ބޭންޑުގެ މިއުޒިކާ އެކު އެވެ.\nއިސްކަންދަރެކޭ އެއްގޮތަށް ހިރިޔާގައި ވެސް މި ހަރަކާތްތައް ކުރިއަށް ގެންދާތާ މިހާރު ހަފުތާއެއް ވެއްޖެ އެވެ. ސަޔަށް ފަހު ހެނދުނުގެ ހަރަކާތްތައް ނިންމާލި ނަމަވެސް، މެންދުރު ފަހު ދަރިވަރުންނަށް ހާއްސަކޮށްގެން ކުޅިވަރުތައް ބާއްވަން ވަނީ ނިންމާފަ އެވެ.\nޓީޗަރުންގެ ދުވަސް ފާހަގަކުރަން ބޭއްވި ހަރަކާތެއްގައި އިސްކަންދަރު ސްކޫލުގެ ޓީޗަރުންނާއި ދަރިވަރުންތަކެއް ބައިވެރިވަނީ-- ފޮޓޯ: ހުސެން ވަހީދު/ މިހާރު\nމި އަހަރުގެ ޓީޗަރުންގެ ދުވަސް ފާހަގަކުރާއިރު އޯލެވެލްގެ ޓެސްޓުތައް ވެސް އެބަ ކުރިއަށް ދެ އެވެ. އެހެންވެ، ހުރިހާ ހަރަކާތެއް ވެސް ބާއްވަން ޖެހުނީ ޓެސްޓު ހަދާ ކުދިންނަށް ދަތިނުވާ ގޮތަށް، އެކި ވަގުތުތަކަށް ބަހާލައިގެންނެވެ.\nމާލޭގެ ސްކޫލުތަކެކޭ އެއްގޮތަށް، ރާއްޖޭގެ ހުރިހާ ރަށެއްގެ ސްކޫލުތަކުގައި ވެސް އިއްޔެ އާއި މިއަދު ޓީޗަރުންގެ ދުވަސް ކުލަގަދަކޮށް ފާހަގަކުރި އެވެ.\nތައުލީމް ޓީޗަރުން އިސްކަންދަރު ސްކޫލް ކިޔަވާކުދިން ޓީޗަރުންގެ ދުވަސް ހިރިޔާ ސްކޫލް\nޓީޗަރުންގެދުވަސް ފާހަގަކުރަން ކުރާހުރިހާކަމަކީވެސް ސްކޫލާ ބެލެނިވެރިން މަސްވަރާކޮށް ނިންމައިގެންކުރާކަމެއް ޓީޗަރުންނައްހަދިޔާއެއް ދިނުމަކީ ބެލެނިވެރިންހިންހަމަޖެހިގެންކުރާކަމެއް އަދިކިޔަވާކުދިންވެސްވަރައްއުފާވާކަމެއް ނަމަވެސް އަހަރުމެންގެ ބައެއްމީހުން ކޮންމެކަމެއްވެސްމިބަލައިގަންނަނީ އޭގެއެންމެނުބައިގޮތައް ވަރައްހިތާމަހުރިކަމެއް\nރޮބިންސަނުން ރޭގަނޑު ފަރިއްކޮޅެއް ދެއްވީ ހަމަ އެކަނި ގދ ތިނަދޫ ތައުލީމީ މަރުކަޒުގެ ސީނިއަރ (15 ) ސްޓާފުންނަށް. އެއްވެސް މުއައްސަސާޔަކުން މިގޮތަށް ކަންތައް ނުކުރުމަށް ، އަދި މިކަހަލަ ވަކިބަޔަކަށް އިހާނެތިކޮށް ސިފަ ކރެވޭ ދައުވަތު ގަބޫލު ނުކުރުމަށް އެހެން ޓީޗަރުންނަށްވެސް ދަންނަވަން.\nޓީޗަރުންގެ ދުވަސް ފާހަގަކުރާ އިރު ޓީޗަރުންނަށް ދިނުމަށް ކުދިން އަތުން ސްކޫލުތަކުން ފައިސާ ނަގާފައިވާތީ ހިތާމަކުރަން ، މިހާ ދަތި ދުވަސްވަރު ދަރިވަރުން އަތުން ފައިސާ އަތުލާ ޓީޗަރުންނަށް ދީގެންނުވާނެ ކަމަށް ދެކެނީ ، ޓީޗަރުންގެ އަގު ވަޒަން ކުރަން އެޑިއުކޭޝަނުން މިދުވަހު ތައްޓާއި މެޑެލް ދޭންނިންމިއްޔާ މާރަގަޅުވާނެ ،\nޢަޅުގަނޑުމެން ރަށުގައި ހުންނަ ސްކޫލްގައި ބެލެނިވެރިންގެ ދުވަސްވެސް ވަރަށް ކުލަ ގަދަކޮށް ފާހަގަ ކުރޭ. ޓީޗަރުންގެ ދުވަހެއް ފާހަގަ ކުރަނީ އެބޭފުޅުންގެ ހިދްމަތްތަކުގެ އަގުވަޒަން ކުރަން ބެލެނިވެރިންވެސް އަދި ދަރިވަރުންވެސް ބޭނުންވާތީ. ވަރަށް ވެދުން.\nބެެލެނިވެރިންގެ ދުވަސް ޓީޗަރުން ފާހަގަ ކޮށްދޭނީ ކޮން އިރަކުން. ބެެލެނިވެރިން ހުރިހާ ހަރަދެއް ކުރަން މިޖެހެނީ. ބެެލެނިވެރިންތަށް ބޭކާރު ހަރަދު ކުރަން ރެޑީގަ.... ހަމަހަމަ ކަން ކޮބާ....\nކޮންމެ ބެލެނިވެރިއެއް އެއީ ޓީޗަރެއްގެ ފެންވަރު ހުރި މީހެއްތަ؟؟ ކޭން ސަމްވަން އެކްސްޕްލެއިން ދިސް ޝިޓް.\nޓީޗަރުންނަށް މަލާމާތް ކުރާދުވަސް !\nޑޮކްޓަރުންގެ ދުވަހު ބަލިމީހުން ވެސް ހަދިޔާ ހިފައިގެން ޑޮކްޓަރުން ކައިރިޔަކަށްް ނާދޭ، އެކަމަކު ޓީޗަރުންގެ ދުވަހު ކޮންމެ ކުއްޖެއް މިދަނީ ހަދިޔާ ހިފައިގެން ޓީޗަރަށް. މުސާރައިގެ އިތުރުން ލިބޭ ހަދިޔާ ވާނީ ހަމަ ރިޝްވަތަށް.\nދެވޭ ހަދިޔާ ރިޝްވަތަށްވަނީ ހަދިދޭ ކުދިންނަށް ޙާއްސަކޮށް އަގުބޮޑެތި ހަދިޔާ ދޭ ކުދިންނަށް ހާއްސަ ނަޒަރަކުން ބެލި އެކުދިންނަށް ފެއަރ ވެވޭތީދޯ!!!\nހަމަ ޔަޤީން ވެވޭނެކަން.\nޓީޗަރުންގެ ދުވަސް - ޓީޗަރުން ތުއިވާ ދުވަސް\nމަރުހަބާ ހުރިހާ ޓީޗަރުން . ޝުކުރިއްޔާ ހުރިހާ ޓީޗަރުން.ތިޔަ ޓީޗަރުން ތިކުރައްވަނީ ވަރަށް ބޮޑު ގައުމީ ޖިހާދެއް.ގައުމުގެ މުސްތަގްބަލް ބައްޓަންކުރުމުގެ ބުރަ މަސްއޫލިއްޔަތު އާދަކުރުމުގަ ތިޔަ ދެމިތިބެވެނީ.މިހެން ފާހަގަ ކުރާ އެންމެ ދުވަހަކުން ތިބޭފުުޅުންގެ އަގުވަޒަން ނުކުރެވޭނެ.އެހެނީ ތިބޭ ފުޅުންގެ ޒިންމާ އެއީ ނުލާހިކު ބުރަ އެއްޗެއްކަން އަޅުގަނޑުމެން ބެލެނިވެރީންނަށް އިނގޭ.ސްކޫލް ދޮރުމަތިން ކުއްޖާ ސްކޫލްތެރައަށް ދޫކޮށްލީމަ5ނުވަތަ6ގަޑިއިރުވަންދެން ތިބޭފުޅުން އަޅުގަނޑުމެންގެ ދަރީން އަމާނަތްތރިކަމާއިއެކު ގެންގުޅެ ރަނގަޅު ތަރުބިއްޔަތެއްދީ މުޖަތަމަޢައް ފައިދާ ހުރި ބަޔަކަށް ހަދަން ތިކުރާ މަސައްކަތައް މެޑަލް އަރުވަން.ޝުކުރިއްޔާ.ވ.ވެދުން\nރާއްޖޭގައި ޓީޗަރުންގެ ދުވަސް ފާހަގަ ކުރުމުގެ އެންމެ މުހިއްމު ބޭނުމަކީ، އުފާވެރި މާަހައުލެއްގައި ޓީޗަރުންނަށް ކުޅިވަރު ކުޅެލާނެ ފުރުޞަތެއް ފަހިކޮށްދިނުމެވެ. ހުރިހާ ޓީޗަރުންނަށް ވަރަށް ވެދުން.


Ghaazeenge Fiyavalhufulhu thakun....\n"ޣާޒީންގެ ފިޔަވަޅުފުޅުތަކުން އިބްރަތްތަކެއްވެސް ހޯދަމުން، މާޒީގެ އަބްޠާލުން އެއިރު ދެެއްކެވި މަގުން ކުރިޔަށް ދަމާ"\nދުވަސް ނިސްބަތް ކުރެވެނީ ބޮޑު ތަކުރުފާނު ހޯއްދަވައިދެއްވި ނަސްރާއި ނަސީބަށް\nގައުމީ ދުވަހަކީ ހިޖުރީ ގޮތުން ކޮންމެ އަހަރެއްގެ ރަބީއުލްއައްވަލު މަހުގެ އެއްވަނަ ދުވަސް\n7 އޮކްޓޯބަރ 2021 | ބުރާސްފަތި 00:02\nދިވެހިރާއްޖޭގެ ގައުމީ ދުވަސް ނިސްބަތް ކުރެވެނީ ބޮޑު ތަކުރުފާނުގެ ގައުމީ ޖިހާދުން ނަސްރު ލިބުނު ދުވަހަށް\nމިއަދަކީ ދިވެހިރާއްޖޭގެ ފަޚުރުވެރި ގައުމީ ދުވަހެވެ. ދިވެހިވަންތަ ކަމުގެ ދުވަހެވެ. މި ދުވަސް ނިސްބަތްވަނީ އައްސުލްތާނުލް ޣާޒީ މުހައްމަދު ތަކުރުފާނުލް އައުޒަމާއި އެތަކުރުފާނުގެ މަތިވެރި ގައުމީ ޖިހާދަށެވެ. ޕޯޗުގީޒުންގެ އަނިޔާވެރި ވަކިތަކުގެ ދަށުގައި ދިވެހީން 15 އަހަރުގެ ދިގު މުއްދަތެެއް ހޭދަކޮށްފައިވަނިކޮށް އެ އަނިޔާވެރިކަމާއި އެ އަޅުވެތިކަމުގެ ބިރުވެރި ކަސްތޮޅުތަކުން އުތީމު ބޮޑު ތަކުރުފާނު ދިވެހީންނާއި ދިވެހިރާއްޖެ މިންޖުކޮށްދެއްވައި ދިވެހީންނަށް ނަސްރާއި ނަސީބު ހޯއްދަވައި ދެއްވީ ހިޖުރައިން 981 ވަނަ އަހަރުގެ ރަބީއުލްއައްވަލު މަހުގެ އެއްވަނަ ރެއެވެ. އެއީ މީލާދީ ގޮތުން 1573 ވަނަ އަހަރުގެ ޖުލައި މަހުގެ ދެވަނަ ރެއެވެ. އެ ހާދިސާއަށް ހިޖުރީގޮތުން މިފުރުނީ 462 އަހަރެވެ. މީލާދީގޮތުން 448 އަހަރެވެ.\nއުތީމު ބޮޑު ތަކުރުފާނުގެ މަސައްކަތްޕުޅުން ހަމައެކަނި އަނދިރިއަނދިރިން މަރުވެ ޕޯޗުގީޒުންގެ ވަހާއި ކުލަ މިފަސްގަނޑުން ފުހެވި ދިޔައީއެއް ނޫނެވެ. ދިވެހިރާއްޖޭގެ މިނިވަންކަން ގެއްލިފައިވަނިކޮށް އެ އަތުލައި ދެއްވީއެވެ. މިރާއްޖޭގެ ގައުމިއްޔަތުގެ އެންމެ އަލިގަދަ ބައްތި ކަމުގައިވާ މާތްވެގެންވާ އިސްލާމްދީނުގެ ހުޅުކޮޅު ކަނިވެ ނިވެމުންދަނިކޮށް އެއަށް އިތުރު އަލިކަމެއް ގެނެސްދެއްވީއެވެ. ދައުލަތެއްގައި ހުރުން ލާޒިމުވާ ގައުމިއްޔަތުގެ އެނޫންވެސް ސިފަސިފަ އަލުން ގެނެސްދެއްވީއެވެ. މުޅި ދައުލަތް އަލުން ބަލުން އިންތިޒާމް ކުރެއްވީއެވެ. ދައުލަތެކޭ ބުނެވޭ ފެންވަރަށް އެ ދައުލަތުގެ އެންމެހައި ކަންކަން ތަރުތީބު ކުރައްވައި އިންތިޒާމު ކުރެއްވީއެވެ. ދިވެއްސަކަށްވީތީ ފަޚުރުވެރިވާން ދަސްކޮށްދެއްވީއެވެ.\nގައުމު ދިފާއު ކުރެވޭނޭ މަގުން ލަޝްކަރުތަކެއް ގާއިމުކުރައްވައި އެއީ ދައުލަތުން އުޖޫރަދެއްވާ އަދި ޝަރަފުވެރިކަންވެސް ދެއްވާ ބަޔަކަށް އެންމެ ފުރަތަމަ ހެއްދެވީ އުތީމު ބޮޑު ތަކުރުފާނެވެ. ދައުލަތް ހިންގުމުގެ ކަންކަމުގެ އިދާރީ އޮނިގަނޑެއް އެކުލަވާލައްވައި އެކި ޒިންމާތަކާއި ހަވާލުކުރެވޭ މީހުންނަށް ދައުލަތުގެ ފަރާތުން އުޖޫރައެއް އެންމެ ފުރަތަމަ ހަމަޖެއްސެވީ ވެސް އެތަކުރުފާނެވެ. ރާއްޖޭގައި އަމިއްލަ ފައިސާއެއް އެންމެ ފުރަތަމަ ހިންގަވާން ފެއްޓެވިއެވެ. ދިވެހި ގައުމިއްޔަތުގެ ދެވަނައަށް އެންމެ އިސް ތަނބު ކަމަށްވާ ދިވެހިބަސް ލިޔުމުގެ ފަސޭހަ އުސޫލުތަކެއް ތައާރަފު ކުރައްވައި އެ އުސޫލުތަކުގައި ހިފެހެއްޓެވިއެވެ. ތައުލީމުގެ އަލިކަން މުޅިން ކަހަލަ ގޮތަކަށް ފަނޑުވެފައި ވަނިކޮށް ވާދޫ ދަންނަކަލޭގެފާނު މެދުވެރި ކުރައްވައި ތައުލީމު ފެތުރުއްވުމުގެ ކަންކަން ތަނަވަސް ކޮށްދެއްވިއެވެ.\nދީނީ ރޫހު ފަނޑުވެ ނިކަމެތިވެ މީސްތަކުން މިސްކިތްތަކާ ދުރުވެގެން ތިއްބައި އެކަން ބަދަލު ކުރެއްވުމަށް މާލެ އާއި އަތޮޅުތަކުގައި އެތައް އެތައް މިސްކިތެއް ބިނާ ކުރެއްވިއެވެ. ޖުމްލަ ގޮތެއްގައި އެ ތަކުރުފާނުގެ ބާރަ އަހަރުގެ ރަސްކަމުގެ ދައުރަކީ ހުރިހައި ގޮތަކުންވެސް ގައުމިއްޔަތެއް ބިނާކޮށް އާރާސްތުކުރުމުގެ ދައުރެކެވެ. ދިވެހި ގައުމިއްޔަތުގެ ބިންގާ އެޅުނު ދައުރެވެ. ދިވެހިރާއްޖޭގެ ގައުމީ ދުވަސް އެތަކުރުފާނާއި އެތަކުރުފާނުގެ މަތިވެރި ގައުމީ ޖިހާދަށް ނިސްބަތް ކުރެވުމުގެ ހަގީގީ ސިއްރަކީ މިއީއެވެ. މިފަދަ ދުވަހެއްގައި އެންމެ މުހިއްމު އެއް ކަމަކީ އެޖިހާދުގެ ޒިކުރާ އައުކޮށް ބޮޑު ތަކުރުފާނުގެ ހަޔާތުން ފިލާވަޅު ލިބިގަތުމެވެ. ގައުމުދެކެ ލޯބިވާން ދަސްކުރުމެވެ. ދިވެއްސަކަށްވީތީ ފަޚުރުވެރިވެ ދިވެހިވަންތަކަން ކުރިއަށް ނެރެން ބާރުއެޅުމެވެ.\nމިރާއްޖޭގައި އިހު މިބާވަތުގެ ދުވަސް ދުވަސް ފާހަގަ ކުރުމެއް ނޯވެއެވެ. ދުވަސްތައް ފާހަގަ ކުރުމުގެ ފޯވައްސެއް އައީ ގައުމިއްޔަތު ދިރުވައި ތާޒާކުރުމުގެ އައު ފަތިހަކަށް މީގެ 79 އަހަރު ކުރިން އަލި ވިލުނު ހިސާބުންނެވެ. ގައުމީ ދުވަހުގެ ނަމުގައި އެންމެ ފުރަތަމަ ދުވަހެއް ފާހަގަ ކުރެވުނީ މުހައްމަދު އަމީނުގެ ވެރިކަމުގެ ދުވަސްވަރު 1 ރަބީއުލްއައްވަލު 1365ގައެވެ. އެއީ މީލާދީން 1946 ވަނަ އަހަރެވެ. އެ ދައުރުގައި މުޅިއެކު 8 އަހަރު ގައުމީ ދުވަސް ފާހަގަކޮށްފައި އަމީނުގެ ވެރިކަންވެސް ނިމުމާއެކު 1372 ގަައި އެކަން އޮތީ ހުއްޓިފައެވެ. ދިގު މުއްދަތެއްގެ މެދުކެނޑުމަކަށްފަހު އަލުން ގައުމީ ދުވަސް ފާހަގަކުރަން ފެށުނީ ރައީސް މައުމޫނުގެ ދައުރުގެ ކުރީކޮޅުގައެވެ. އެހިސާބުން މިއަދާ ހަމަޔަށްވެސް ކޮންމެ ރަބީއުލްއައްވަލު މަހެއްގެ ފުރަތަމަ ދުވަހު ދިވެހީންގެ ގައުމީ ދުވަސް މިއަންނަނީ ފާހަގަ ކުރަމުންނެވެ.\nގައުމީ ދުވަސް އެ ބަތޮލަކަށް ނިސްބަތްކުރެވޭ އުތީމު ބޮޑު ތަކުރުފާނު އަވަހާރަވީ އެރަދުންގެ ރަސްކަމުގެ 12 ވަނަ އަހަރު މާލޭގައެވެ. ދުވަހަކީ ހިޖްރީގޮތުން 993 ވަނަ އަހަރުގެ ރޯދަމަހުގެ ފުރަތަމަ ދުވަހެވެ. މީލާދީގޮތުން 15 އޮގަސްޓް 1585 ގައެވެ. ފަސްދާނުލެވިފައިވަނީ މާލޭ ރަށްދެބައިމަގުގެ އުތުރުކޮޅުގައި އެހެރަ ބިހުރޯޒު މިސްކިތުގެ ހަރިންމަ ތެރޭގައިވާ ޒިޔާރަތެއްގަައެވެ. އެ ޒިޔާރަތް މިއަދު އެފެންނަ ފަރުމާޔަށް ބަދަލުކުރައްވައި އައު ކުރެއްވީ ސުލްތާން މުހައްމަދު ޝަމްސުއްދީނު ތިންވަނައިގެ ރަސްކަމުގެ ދުވަސްވަރު އެރަދުންނެވެ. ހިރިގައު ގެންނެވީ މާލެއަތޮޅާއި އަރިއަތޮޅުގެ ފަރުފަރާއި ފަޅުފަޅުންނެވެ. ވަޑާމުގެ މޭސްތިރިންނަކީ އަރިއަތޮޅު މާމިގިއްޔާއި ފެންފުށީގެ ތަޖުރިބާކާރުންނެވެ. އެޒިޔާރަތަކީ އެޒަމާނުގައިވެސް އަދި މިޒަމާނުގައިވެސް ހައިބަތު އެކުލެވޭ ޒިޔާރަތެކެވެ.\nގައުމިއްޔަތަކީ ވަކި ވަޒީރެއްގެ އިސްތަށިފުޅަށް ކަނޑާލެވެން އޮތް ޒިންމާއެއް ނޫނެވެ.\nފުރިހަމަ ކާމިޔާބީއަކަށްޓަކައި ޤުރުބާނީތަކެއް ވާންޖެހޭ، ބޮޑުތަކުރުފާނުގެ ޖިހާދުންވެސް ދައްކައިދެނީ މި ނަމޫނާ: ޢިމްރާން\nދިވެހި ގައުމިއްޔަތަށް 895 އަހަރު ވެއްޖެއެވެ.\nދުނިޔެއާ ވަކިވެގެން އުޅެންޖެހޭ ކަމަށް ވަކާލާތުކުރާ މީހުން ވަކާލާތު އެކުރަނީ ބޮޑުތަކުރުފާނު އުފެއްދެވި ގައުމިއްޔަތާއި ދެކޮޅަށް: އަބްދުﷲ ޝާހިދު


Magumatheegai dhuvva birukuda beleniverinnah saabas!\nމަގުތަކުގައި ދުއްވާ ބިރުކުޑަ ބެލެނިވެރިންނަށް ސާބަސް!\nކުޑަ ކުއްޖަކު ގޮވައިގެން މީހަކު ސައިކަލުގައި ދަނީ. -- އަވަސް ފޮޓޯ | އަހުމަދު ޝުރާއު\nދާދި ފަހުން ފެނުނު މަންޒަރެއް ސިފަކޮށްލާނަމެވެ. ސްޓެލްކޯ އިން ފެށިގެން ކަލާފާނު ސްކޫލާއި ހަމައަށް އަމީނީ މަގުގެ ބޮޑު ބައެއް ކޮނެފައި އޮންނަތާ ދުވަސްގަނޑެއް ވެއްޖެ އެވެ. ކޮނެފައިހުރި ފަސްގަނޑުގެ ދެ ފަރާތުން، ސައިކަލަކަށް ދެވޭހާ ހަނި ޖާގަ އެއް ލިބޭތީ، އެ ދިމާލަށް އަނބުރާލީމެވެ. އޮށްގާތަކާއި، ވެލި ހުރުމުގެ ސަބަބުން އިތުރަށް ފަރުވާތެރިވެލީމެވެ. އޭރު ކުރިމަތިން ސައިކަލެއްގައި މީހަކު އެއްއަތުން ހުންގާނުގައި ހިފައިގެން، އެ ހަނި ޖާގައިން ދުއްވަމުން ދިޔަ އެވެ. ފަހަތުން އައިސް ތަންކޮޅެއް ކައިރިއަށް އާދެވުމުން، އޭނާ އެއްއަތުން ހުންގާނުގައި ހިފައިގެން އިން ސަބަބު ފެނުނެވެ.\nކިރިޔާ ސައިކަލުގެ ފުރޮޅު ފެތޭ ވަރުގެ ހަނި ޖާގައިން، އެމީހާ ދިޔައީ އެއް އަތުން ހިފަހައްޓައިގެން ކުޑަ ކުއްޖަކު ގޮވައިގެންނެވެ. ރަނގަޅަށް ކަނދުރާވެސް ހަރުނުލާ ވަރުގެ ތުއްތު ކުއްޖާ ގޮވައިގެން ދިޔައީ ބެލްޓެއް ވެސް ނާޅުވަ އެވެ. ޖެހިގެން އޮތީ ކޮނެފައި އޮތް ބޮޑު ވަޅުގަނޑެކެވެ. ވެއްޔާއި، އޮށްގާ ހުރުމުގެ ސަބަބުން، ސައިކަލުގެ ފުރޮޅު ކަހާލުމުގެ ފުރުސަތު ވަރަށް ވެސް ބޮޑެވެ. ނަމަވެސް، އެމީހާ ވަރަށް ކުޅަދާނަ އެވެ. ބިރުވެސް އެހާމެ ކުޑަ އެވެ. ރަގަޅަށް އަހަރު ވެސް ނުފުރޭ ކުއްޖެއް ގޮވައިގެން އެވަރުގެ ރިސްކު ނަގަން ކެރޭ ވަރުގެ މީހުން މަދުވާނެ އެވެ.\nއެހެން ދުވަހެއްގެ ވާހަކައެކެވެ. މާފަންނު އިއްޒުއްދީނު މަގަށް އެޅިއިރު ފެނުނު މަންޒަރެކެވެ. ތަންކޮޅެއް ކުރިން ކުޑަ ކުއްޖަކު ފަހަތަށް އަރުވައިގެން ސައިކަލުގައި ދިޔަ މީހެކެވެ. ތިނެއް ނޫނީ ހަތަރު އަހަރުގެ އެ ކުއްޖާ އިނީ އެމީހާގެ ބަނޑާ ދިމާލުން ބާރަށް ހިފަހަށްޓައިގެންނެވެ. ވަޅުގަނޑަކަށް ޖެހުމާއެކު، އެ ކުއްޖާ މަޑިން ކައްސާލި އެވެ. އޭރު އެ ކުއްޖާ އޮތީ ތިން ބައި ކުޅަ ދެ ބައި ސައިކަލުގެ މަޑިން ބޭރުވެފަ އެވެ. ދުއްވަން އިން މީހާއަކަށް އެ ކުއްޖާ ވެއްޓެނީ ކަމެއް ނޭނގޭނެތާ އެވެ. އެ ކުއްޖާ ސަލާމަތްކުރީ ފަހަތުން އައި ސަކަލުގަ އިން މީހާ އެވެ. ބެލްޓެއް ނާޅުވާ ގެންދިޔަ އެ ކުއްޖާ ސަލާމަތްވީ، ފަހަތުން އައި މީހާގެ ހުޝިޔާރު ކަމުންނެވެ. ފަހަތުން އަންނަ ނުވެސް ދަންނަ މީހެއްގެ އަތް މައްޗަށް ތުއްތު ކުއްޖެއްގެ ފުރާނަ ދޫކޮށްލަން ކެރޭނީ ވަރަށް ވެސް އާދަޔާ ހިލާފު ހިތްވަރެއް ހުރި މީހަކަށެވެ.\nއަނެއްކާވެސް އެހެން ހާލަތެކެވެ. މިފަހަރު ކުރިމަތިން އައި ސައިކަލަކުން ފެނުނު މަންޒަރެކެވެ. ކުޑަ ކުއްޖަކު ސައިކަލުގެ ކުރީގައި ބަހައްޓައިގެން ދިޔަ އަންހެނެކެވެ. އޭނާ ވެސް ޖެހިލުން ކުޑަކަމުން ދިޔައީ ބެލްޓް ނާޅުވަ އެވެ. ފިނި ބުރެއް ޖަހާލަން ނިކުމެ އުޅުން ދެމައިން ކަމަށް ވެދާނެ އެވެ. އޭރު އެ ކުއްޖާ އަށް ނިންޖައިގެން ރަނގަޅަށް ކޮޅަށް ނުހުރެވޭތާ ކިހާއިރެއްވެއްޖެ ކަމެއް ނޭނގެ އެވެ. ކޮންމެ އަކަސް، އެ ކުއްޖާ ނިދިގެން، ކުރި މައްޗަށް ވެށްޓެން ދިޔަ މަންޒަރު ފެނުނެވެ. އަންހެން މީހާ ވެސް ސިއްސައިގެންގޮސް އެ ކުއްޖާ ހިފެހެއްޓިހެވެ. ކުއްލިއަކަށް ގެންނަން ޖެހުނު އެ ހަރަކާތުން، ސައިކަލު ކޮންޓްރޯލުން ނެއްޓިގެން ދެމީހުން އެކުގައި ނުވެއްޓުނީ ހަމަ ކިރިޔާއެވެ. ނަމަވެސް، ދަރިފުޅު ކައިރީގަ ކޮންމެ އެއްޗެއް ބުނެލުމަށްފަހު، ހެވިލާފައި އިނދެގެން އަނެއްކާވެސް ނައްޓާލައިގެން ދިޔުމަކީ އާދައިގެ މަންމައަކަށް ނޫނީ ދައްތައަކަށް ވާނެ ކަމެއް ނޫނެވެ.\nމިއީ ދެ ފުރޮޅުލީ އުޅަނދުގައި އުޅޭ ކެރޭ ބެލެނިވެރިންނެވެ. އަދި ފައިމަގުގައި އުޅޭ ބިރުކުޑަ ބެލެނިވެރިންގެ ވާހަކަ އޮތީ އެވެ. ދަރިފުޅުގެ އަތުގައި ހިފައިގެން މަގަކުން ދާއިރު، ދުއްވާ އެއްޗެހި ފަޅިއަށް ދަރިފުޅު ލައިގެން، ތިމާ ފާރު ކައިރީގައި ހުރެގެން ދާން ކެރޭނީ ހަމަ ޔަގީނުންވެސް ވަރަށް ޖެހިލުން ކުޑަވީމަ އެވެ. ކުޑަ ކުދިންގެ މާ ބޮޑު ވިސްނުމެއް ނުހުންނާ އެވެ. އެހެން ދަމުން، އަތުގައި ހިފައިގެން ހުއްޓަސް، މަގު މެދަށް މިސްރާބު އަނބުރާލަފާނެ އެވެ. ނޫނީ ވެހިކަލްތަކާއި ދިމާލަށް އަތް ނެރެފާނެ އެވެ. ބޫން ކަނޑާފައި ވެހިކަލްތައް ދުއްވާނަގާއިރު، މިފަދަ ބެލެނިވެރިންގެ ބިރުކުޑަކަމަކީ އެހެން ބެލެނިވެރިންނަށް މިސާލެކެވެ.\nބޯކޮށް ވާރޭ ވެހި ފެންބޮޑުވެފައިވަނިކޮށް މީހަކު ކުއްޖެއްގެ އަތުގަ ހިފައިގެން މަގަކުން ހިނގާފައިދަނީ :- އަވަސް ފޮޓޯ | އަހުމަދު ޝުރާއު\nނުދަންނަ މީހަކާއި ވާހަކަވެސް ނުދައްކަން ދަރިންނަށް ނަސޭހަތްދޭ އިރު، މަގުމަތީގައި ދުއްވާ އެހެން މީހުންގެ އަތް މައްޗަށް ދަރިފުޅުގެ ސަލަމާތާއި، ރައްކާތެރިކަން ދޫކޮށްލަން ކެރޭނީ ތަފާތު ހިތްވަރެއް ލިބިގެންވާ މީހުން ކަމުގައި ދެބަސްވެވޭނެ ހަމަ އެއްވެސް ގޮތެއް ނޯންނާނެ އެވެ. މިފަދަ ބިރުކުޑަ، ކެރޭ ބެލެނިވެރިންނަށް ހަމަ ހަގީގަތުގައި ވެސް އެންމެންގެ ތައުރީފާއި، ސާބަސް ހައްގެވެ.\nޓްރެފިކް މައްސަލަތައް މަގުމަތީގެ އެކްސިޑެންޓް ކުޑަކުދިން\nއަޅެ މިއީ ދިވެހިން ނަމައޭ ހިތަށް އަރާ!


ފޭސްބުކު ކިހާވަރަކަށް ދަންނަމުތަ؟ - R.vaadhoo Live\nފޭސްބުކު ކިހާވަރަކަށް ދަންނަމުތަ؟\nފޭސްބުކު ކިހާވަރަކަށް ދަންނަމުތަ ؟\nފޭސް ބުކަކީ މިހާރު މުޅި ދުނިޔޭގައި އެންމެ ގިނަ ބަޔަކު ބޭނުން ކުރަމުންދާ އެންމެ ސެކިޔުރިޓީ ވަރުގަދަ އެއް ސޯސިއަލް ނެޓްވޯކެވެ. މިއީ އަހުރެން ބުނާ ތޯތޯ ވާހަކަ އެއް ނޫނެވެ. ހަޤީގަތުގައި ވެސް މިހާރު އެންމެ ތުތްތު ކުއްޖާ އަށް ވެސް ފޭސްބުކު ރޯފިލުވައިދީފިއެވެ. އެއްގޮތަކުން ބަލައިފި ނަމަ މީ ލިބޭ ކުރިއެރުމެކެވެ\nފޭސްބުކު ސްޓޭޓިސްޓިކްސް އިން ދައްކާ ގޮތުން މިހާރުވެސް 800 މިލިޔަނަށްވުރެ ގިނަ މީހުން ފޭސްބުކު ބޭނުން ކުރެއެވެ\nމި ލިޔުން މިލިޔަނީ ފޭސްބުކާއި ބެހޭގޮތުން މާ ގިނަ ވާހަކަ ތަކެއް ދައްކާކަށް ނޫނެވެ\nއެހެނަސް ފޭސްބުކު ބޭނުން ކުރާ ފަރާތްތަކަށް އިތުރު އެއްޗެހި ތަކެއް ކިޔާ ދިނުމަށެވެ. ފަހަރުގައި މިއީ ގިނަ ފަރާތްތަކަށް އެނގިފައިވާ އެއްޗެއްސަށްވެސްވުމަކީ ވެދާނެ ކަމެކެވެ. ކުރިޔަށް ދަމާ ހިނގާށެވެ\nފޭސްބުކު އެޕްލިކޭސަންސް އަދި ބައެއް ޓިޕުސް އަދި ޓްރިކްސް\nފޭސްބުކު މެޖިކް ސްޓޭޓަސް އަޕްޑޭޓް\nމިހާރުަ އަހަރެމެނަށް ކޮންމެ ފަހަރަކު ސްޓޭޓަސް އަޕްޑޭޓް ކުރާއިރު ފެންނަން އިންނާނީ ލައިކް ބަޓަން އަކާއި ކޮމެންޓް ބަޓަނެކެވެ. އެހެނަސް ސްޓޭޓަސް މެޖިކް ބޭނުން ކޮށްގެން އެ ދެބަޓަން ގެ އިތުރު ބަޓަނެއް ލެވިދާނެއެވެ. މިސާލަކަށް ''ޑިސްލައިކް'' ނުވަތަ އެހެންވެސް ކޮންމެ ވެސް އާ އެއްޗެއް ލެވިދާނެއެވެ.\nމެޖިކް ސްޓޭޓަސް ތަޖުރިބާ ކޮށްލުމަށް ތިރީގައިވާ ފޮޓޯއަށް ކުލިކް ކޮށްލައްވާށެވެ\nފޭސްބުކު ޖާވާސްކްރިޕްޓް ވޯލް ފުލަޑިން\nމިކަން ތަޖުރިބާ ކޮށްލަން ތިރީގައިވާ ބުނެފައިވާ އިރުޝާދާ އެއްގޮތައްކުރިޔަށް ގެންދާށެވެ.\nފުރަތަމަ ފުލަޑް ކުރަން ބޭނުން ވާ ރައްޓެއްސެއްގެ ޕުރޮފައިލް އަށް ޒިޔާރާތް ކުރާށެވެ.\nއެއަށްފަހު ޔޫ.އެލް.އާރު އެޑްރެސް ބާރ ގަ ތިރީގައިވާ ޖާވާ ސްކްރިޕްޓް ކޯޑު ޖެހުމަށްފަހު ކީބޯޑުގެ އެންޓާރ ކީ އަށް ފިތާލާށެވެ.\nއެންޓާރ ކޮށްލުމުން ސްކްރީނަށް މެސެޖެއް[ބޯޑެއް] އަރާނެއެވެ. އެބޯޑުގައި ފުލަޑު ކުރަން ބޭނުންވާ އަދަދު ޖަހާށެވެ. މިސާލަކަށް 50،20،100 .އެއަށްފަހު ދެވަނަ އަށް އަރާ ބޯޑުގައި ފުލަޑު ކުރަން ބޭނުންވާ މެސެޖް ޖައްސަވާ އެންޓާއަށް ފިތާލާށެވެ. ދެން ޕޭޖް ރިފްރެސް ނުވަތަ ރިލޯޑު ކޮށްލެއްވުމުން ފުލަޑް ވެފަ ހުރިތަން ފެންނާނެއެވެ.\nއަޕް ސައިޓް ޑައުން ސްޓޭޓަސް އަޕްޑޭޓް\nމިއީ އަހުރެންނަށް ފޭސްބުކުން ވަރަށް ނުފެންނަ ކަމެކެވެ. ފަހަރުގައި ފޭސްބުކުގައި އުޅެލެވޭލަތް މަދުވީމަ ކަމަށްވެސް ވެދާނެއެވެ.\nސްޓޭޓަސް އެކޮޅުކޮޅުން ލިޔެލުމަށް ތިރީގައިވާ ފޮޓޯއަށް ކުލިކު ކޮށްލާށެވެ.\nއެއަށްފަހު ،ހުލުވޭ އާ ވިންޑޯގަ ބޭނުންވާ ޓެކުސްޓެއް ލިޔުމަށްފަހު ،ޓެކުސްޓް ފުލިޕް ކޮށްލުމަށްފަހު ކޮޕީކޮށް ސްޓޭޓަސްގައި ޕޭސްޓް ކުރާށެވެ


22 ސެޕްޓެމްބަރ 2019 - 09:53 24 comments\n"މީ ކޯޗެއް؟" އަަހަރެން ފޮނުވި ސިޓީ ދައްކައިލައިފައި، ހިތްހަމަނުޖެހިފައި ރާޝިދު އެހިއެވެ.\nރާޝިދު އަތުގައިއޮތީ އެހެން ސިޓީއެއްކަމަށް އަހަރެން ހީކުރީމެވެ. ނޫނެކެވެ. އެއީ ހަމަ އަހަރެން ލިޔުނު ސިޓީއެވެ.\n"ތީ އަހަރެން ލޯބިވާވަރު އަންގަންވެގެން ލިޔުނު.." އަހަންނަށް ބުނެވުނީ އެ ހިސާބަށެވެ.\n"ކީއްވެގެން އެ ކަހަލަ ކަންތައްކުރަނީ؟" ރާޝިދު އެހެން ބުނި ވަގުތު އޭނަ ފެންކަޅިވިތަން އަހަރެން ދުށީމެވެ. "މޫނި ނުޖެހޭނެ އަހަންނަށް އިތުރު ޔަގީންކަމެއް ދޭކަށް. އަހަންނަށް އެނގޭ މޫނި ކިހާ ލޯބިވާކަން. އިތުރަށް ބުނެދޭކަށް ނުޖެހޭނެ. ދެން ދުވަހަކު ވެސް މި ކަހަލަ ކަމެއް ނުކުރާތި! ދުވަހަކު ވެސް މިހެން ނަހަދާތި! ކޮންތަނެއް ކަނޑާލީ؟"\nއަހްސަން ގޭގައި ނެތް ވަގުތެއްގައި ރާޝިދަށް އާދެވުނުކަން ނަސީބެކޭ ހިތަށްއެރިއެވެ. އެކަމަކު ދަރިން ކޮންމެ ވަގުތަކު ވެސް އަތުވެދާނެކަން އަހަންނަށް އެނގެއެވެ. އަހަރެން އިނގިލި ދައްކައިލީމެވެ.\n"ތަދެއްނުވެއޭ!" އަހަރެން ބުނީމެވެ.\n"އަހަންނަށޭ ތަދުވަނީ،" ރިހުން އެކުލެވިފައިވާ އަޑަކުން ރާޝިދު ބުންޏެވެ. "ސިޓީ ފެންނައިރަށް އަހަންނަށް އެނގިއްޖެ މީ ލޭކަން. ޑިއުޓީގަ ހުރެފަ ވަގުތުން މިއައީ. މީހަކަށް ފެނުނު ނަމަޔޯ؟ އަހްސަން ގޭގަ އުޅުނު ނަމަޔޯ؟ ޔުނީފޯމުގަ މިހިރީ. މޫނިއަށް އެނގޭނެ މި ކަހަލަ ކަންތައްކުރީމަ އަހަރެން އަންނާނެކަން. އަންނަން ބޭނުން ނުވިޔަސް އަހަންނަކަށް ނައިހެން ނުހުރެވޭނެ. ވަރަށް ލޯބިވޭ މޫނިދެކެ."\nއަހަރެންގެ ހިތް ވިންދުޖަހަން ހަނދާންނެތުނު ކަހަލައެވެ. އަހަރެންގެ ނޭވާ ޔަގީނުން ވެސް ކުރުވިއެވެ. ހިތަށްއެރިއެވެ. އަހަންނަކީ ވެސް އިންސާނެކެވެ. ކޮންމެވެސް މީހަކު އަހަންނަށް އެބަ އިންތިޒާރުކުރެއެވެ. އެންމެ ފަހުން އަހަންނަށް ވެސް ލޯބިވާނެ މީހަކު ލިބިއްޖެއެވެ. އެއީ ހާދަހާ ބޮޑު ނަސީބެކެވެ.\n"ތިހެން ޓަސްލާފަ އަންނާކަށް ބިރެއްނުގަނޭ؟" އަހަރެން މަޑުމަޑުން އެހީމެވެ.\n"ބިރުގަންނަ މީހުން މި ޔުނީފޯމެއް ނުލާނެ،" ޖެހިލުންކުޑަ ރާގެއްގައި ރާޝިދު ބުންޏެވެ. "އަހަރެން ބިރެއްނުގަނޭ. އެކަމަކު މޫނިގެ އިނގިލި ކަނޑާލީމަ އަހަންނަށް ތަދުވޭ!"\nބުނާނެ އެއްޗެއް ނޭނގިފައި އަހަރެން ހުރީމެވެ. ހިތަށްއެރިއެވެ. ހުރިހާ ކަމެއް ހަނދާންނައްތައިލައިފައި ހިތްއެދޭ މިސްރާބަށް ދަތުރުފަށަންވީއެވެ. އެހެން މީހުން ބުނާނެ އެއްޗަކަށް އަބަދު ވިސްނަންވީ ކީއްކުރަން ހެއްޔެވެ؟ އަހަންނާ ދޭތެރޭ އެހެން މީހުން ވިސްނީ ކޮންއިރަކު ހެއްޔެވެ؟\n"ދެން ދަނީ!" ރާޝިދު ބުންޏެވެ. "މާ ގިނައިރު ހުންނާކަށް ނޫން މިއައީ. ހާލުބަލައިލަން މިއައީ."\nރާޝިދު ދާން އަހަރެން ހުއްދައެއް ނުދެމެވެ. އޭނަގެ ފުން ކަޅިރަވައަށް ބަލަހައްޓައިގެން ހުރީއެވެ. ލާނެތްގޮތަކަށް ހިނިތުންވެލައިފައި ރާޝިދު ނުކުންނަން ހިނގައިގަތެވެ.\n"އަހަރެން ވެސް ގޮވައިގެންދޭ!" އަހަރެން ބުނީމެވެ.\nއަހަންނާއި ރާޝިދު އެއްސިފައިވާ ހިލިހިލާގަނޑަށް ވާންވި ކަހަލައެވެ. ހުރި ފިޔަވަޅުމައްޗަށް ރާޝިދު ހުއްޓުނެވެ. އަހަންނާ ދިމާއަށް ރާޝިދު ބަލައިލިއެވެ.\n"ތީ ސަމާސާއެއްކަމަށް ވަންޏާ ވަރަށް ލޯބި ސަމާސާއެއް،" ރާޝިދު ބުންޏެވެ. "ހަގީގަތެއްކަމަށް ވަންޏާ، ވާނެ ގޮތެއް ވާންވީ މޫނި ގޮވައިގެން އަހަރެން ނުކުންނާނީ. ވިސްނާލާ! އަހަރެން ވަޒީފާއިން ކަނޑާލާނެ. މީހުން ނޭނގެ ގާ ވެސް ނުއުކާނެކަމެއް. އެކަމަކު، މީހެއްގެ އަންބެއް ގޮވައިގެން އަހަރެން މި ގެއިން ނުކުންނާނީ. ހަމަ ހުވާ!"\n"ރާޝިދަކަށް ނުކެރޭނެ ގެންދާކަށް!" ރާޝިދު ހަދާގޮތެއް ބަލަންވެގެން އަހަރެން ބުނީމެވެ. އަދި އަހަރެން އަތް ދިއްކޮށްލީމެވެ. "އަން! ގެންދޭ!"\nރާޝިދު ކުރިޔަށް ފިޔަވަޅެއްއެޅިއިރު އަހަރެން ހެމުން ދުވަމުން ގޮސް ގިފިއްޔަށް ވަދެ ތަންޑުއަޅައިފީމެވެ. އެ ވަގުތު ކުއްލިއަކަށް އަލިގަނޑެއްއަރައިގެންދިޔަހެން އަހަންނަށް ހީވިއެވެ. އެއީ، ދުވަހަކު ވެސް އަހަންނަށް ވީގޮތެއް ނޫނެވެ. ކަންފަތަށް ޒާތެއްގެ ތޫލިއަޑެއް އެރިއެވެ. ވަރަށް ގާތުން ދޫންޏެއް އުދުހިގެންދިޔުމުން ދޫނީގެ ފިޔަގަނޑުން އިވޭ ކަހަލަ އަޑެއް އިވުނުހެން ވެސް ހީވިއެވެ. އަހަރެން އަރިއަޅައިލިއެވެ. ދުނިޔެ އެނބުރެން ފެށި ކަހަލައެވެ. ހިނގައިނުގަނެވިފައި އަހަރެންނަށް ހުރެވުނީ ކިހާ އިރަކުކަމެއް ނޭނގެއެވެ. ތަންދޮރު ވަކިވާގޮތްވުމުން ކޮޓަރިއަށް ވަނީމެވެ. ތަންތަނުގައި ހިފާއްޓަމުން ގޮސް އެނދުގައި އިށީނީމެވެ. ހިތް ބުންޏެވެ. އަހަންނަށް ކޮންމެވެސް ކަމެއް ވެއްޖެއެވެ. އިތުރު ސުވާލެއް ވެސް އުފެދުނެވެ. ހަގީގަތުގައި ވެސް ރާޝިދު ކޮޓަރިއަށް ވަން ހެއްޔެވެ؟ އެއީ އަހަންނަށް ހީވި ގޮތެއް ހެއްޔެވެ؟ ނުވެސް ބުނެ ކުއްލިއަކަށް ރާޝިދު ކޮޓަރިއަށް ވަންނާނެ ހެއްޔެވެ؟ އަމުދުން ސިފައިންގެ ޔުނީފޯމުގައި ހުރެގެން ރާޝިދު އެ ކަހަލަ ކަމެއް ކޮށްފާނެ ހެއްޔެވެ؟ ނުވަތަ ރާޝިދު ކޮޓަރިން ނުކުންނަނިކޮށް އަހްސަނަށް ފެނިގެން އަހްސަން އަހަންނަށް ކަމެއްކުރީ ހެއްޔެވެ؟ އަނެއްކާ ވެސް ލޯމައްޗަށް އަލިގަނޑެއްއަަރައިގެން ދިޔަހެން ހީވިއެވެ. ދެކަންފަތާ ދިމާއިން ބޮލުގައި ރިއްސަން ފެށިއެވެ. އަހަރެން ދެއަތުން ބޮލުގައި ހިފައި ބާރުކޮށްލީމެވެ. ކުދިން ކޮޓަރިއަށް ވަނެވެ. އަހަރެން އިންގޮތް ފެނިފައި ސުވާލުކުރަން ފެށިއެވެ. އިރުކޮޅަކުން ނާސިހާ ވަނެވެ. ކުދިންގެ ކަންތައް ނާސިހާޔާ ހަވާލުކުރުމަށްފަހު އަހަރެން އެނދުގައި އޮށޯވެލީމެވެ. ކުޑަކޮށް ވެސް ލުޔެއް ނުވިއެވެ.\nރޭވުމުން އަހަރެންގެ ބަލިގަނޑު ބޮޑުވާން ފެށިއެވެ. ގޭގައި އެކި ވައްތަރުގެ މޭވާތަކާއި، ތަރުކާރީއާއި، ފަތް ހައްދައިފައި އޮވެއެވެ. މާރުކޭޓުން ގަންނަން ނުލިބޭ އެއްޗެހި ވެސް އަހަރުމެންގެ ގެއިން ތާޒާކޮށް ލިބެއެވެ. އަހަންނަށް އެއްޗެހި ކާންދޭން ނާސިހާ މަސައްކަތްކުރިއެވެ. އަހަރެން ކާހިތެއްނުވިއެވެ. ވަރަށް ހިތްވަރުކޮށްގެން ވެސް ކެވުނީ ވަރަށް މަދު އެތިކޮޅެކެވެ. އަހްސަން ގެއަކަށް ނާދެއެވެ. އެއީ އާކަމެއް ނޫނެވެ. އަހްސަނަކީ އޭނަގެ އަމިއްލަ ދުނިޔެއެއްގައި އުޅޭ މީހެކެވެ.\n"ކިހިނެއްތަ އަސްލު ވީ؟" ނާސިހާ އެހިއެވެ.\n"ނޭނގެ މަށަކަށް ވެސް،" އަހަރެން ބުނީމެވެ. "ހަމަ ޓަސްލާފަ.. ދުވަހަކު ވެސް މި ވަރެއް ނުވޭ! ގިފިއްޔަށް ވަންތަނާ.. ފާޑަކަށް އެނބުރުންއަރާފަ.."\nއަހަންނަށް ހީވަނީ، ކަނޑުގަދަ ދުވަހެއްގައި ދޯންޏެއްގައި އިނދެވޭހެންނެވެ. އިރުއިރުކޮޅާ ދޯނި އަރިއަޅާހެންނެވެ.\n"ގިފިލީގަ ސިހުރެއް ވަޅުލާފައޮއްވާ މޫނިއަށް އެރުނީބާ؟ އަހްސަން އައިތަ؟" ނާސިހާ ސުވާލުކުރިއެވެ.\n"އާނ އޭނަ އައެއްނު!" އަހަރެން ވިސްނައިލައިފައި ބުނީމެވެ. "އެކަމަކު ކީއްކުރަން ގިފިލީގަ ސިހުރެއް ވަޅުލަންވީ؟ އަހްސަނާ، ދަރިން ވެސް ވަންނަ ތަނެއް ވިއްޔަ!"\nވަރަށް ދަންވަންދެން އަހަރުމެން ވާހަކަދައްކަން ތިބީމެވެ. ޖެހިގެންއައި ދުވަހު ހެނދުނު ސައިބޯން ގޮސްފައި ރޮށިކޮޅެއް ދިރުވައިލިތަނާ ކަރަށް ތަދުވާން ފެށިއެވެ. ދެވަނަ ފަހަރު އެ ތަދު ދެ ގުނަ ތޫނެވެ. ތިންވަނަ ފަހަރު ދިރުވަން ބާރުލާކަށް ނުކެރުނެވެ. މާ ބޮޑަށް ތަދުވާތީއެވެ. އަހަރެން އެ ކަމާ ކަންބޮޑެއްނުވެއެވެ. މީހަކަށް ނުވެސް އަންގަމެވެ. އެ ތަދު ކުޑައެއް ނުވިއެވެ. ގަދަކަމުން ދިރުވައިފިއްޔާ ކަރުގައި ތާށިވެފައި ނޫނީ ނުދިރުވެއެވެ. ހީވަނީ ކަރުގައި އެއްޗެއް އޮޅައިފައިހުންނަހެންނެވެ. އަހަރެން އަމިއްލަ ހައްލެއް ހޯދީމެވެ. އެއީ ދިރުވުމުގެ ކުރިން ފެންފޮދެއްބޯލުމެވެ. އެހެން ހެދުމުން އެ ވަގުތަށް ފަސޭހަވެއެވެ. ތަދު ހައްތަހާވީ ބޮޑެވެ.\nހަރު އެއްޗެހި ކެއުން އަހަރެން ހުއްޓައިލީމެވެ. ދިޔާއެއްޗެއްސަށް ބަދަލުކޮށްލީމެވެ. ކަޅުސަޔާއި ފާރޮއްޓަކީ ކުޑައިރުއްސުރެ ވެސް އަހަރެން ވަރަށް ކާހިތްވާ އެއްޗެކެވެ. ސައިތައްޓަށް ދިހަ ވަރަކަށް ސަމުސާ ހަކުރުއަޅައިގެން އެތައް ބައިވަރު ފާރޮއްޓެއް އަހަރެން ކައިލަމެވެ. ހަކުރު އަޅާލެއް ގިނަކަމުން މަންމަ ހަކުރުދަޅު ފޮރުވާ ހިސާބަށް ވެސް ކަންތައްދެއެވެ. އެހާ ގިނައިން ހަކުރު ނުކާން ބައްޕަ ހަސޭހަތް ވެސް ދެއެވެ. އެކަމަކު އެ ވެސް ކާންއުޅުމުން ކަރުގައިއަޅަން ފެށިއެވެ. ސައިން ފޯކޮށްފައިވާ ފާރޮށިކޮޅެއް ކަރުގައިއަޅާނެ ގޮތެއް އަހަންނަކަށް ނުވިސްނެއެވެ. އެ ފާރޮށިކޮޅު ކަރުގައިއަޅައިގަނެގެން ހޮޑުނުލެވި، ނުދިރި، ދެ ލޯ ބޮޑުވެފައި އެތައް އިރަކު އަހަރެން އިންނަންޖެހެއެވެ. ހިތަށްއެރިއެވެ. މާ ގިނައިން ފާރޮށި ކާތީ ވާގޮތެއްބާއެވެ؟ ފާރޮށި ކެއުން ހުއްޓައިލައިފައި، ވަރަށް ޗަސްކޮށް ބަތްޕެން ކެއްކީމެވެ. ފުރަތަމަ ދެ ސަމުސާ ދިރުނެވެ. އަނެއްކާ ކަރުގައިއަޅަން ފެށިއެވެ. އެންމެ ބަތްޕެން ސަމުސަލެއް ބޯން ފަނަރަ މިނެޓު ހޭދަވިއެވެ. އެ ވަރުން ވެސް އަހަރެން މީހަކަށް ނާންގަމެވެ. އަންގާނެ މާ ގިނަ ބަޔަކު ވެސް ނެތެވެ. ތިބީ ދަރިންނާއި ނާސިހާއެވެ. އަހްސަނަކީ އަހަންނަށް ނެތް މީހެއް ފަދައެވެ.\nއަހަރެން ހިކެން ފެށިއެވެ. ނިކަމެތިވެ އަނަރޫފަވާން ފެށިއެވެ. ލޯގަނޑު ކައިރިއަށް ހުއްޓި އެތައް އިރަކު އަހަރެން އަނގަހުޅުވައިގެން ހުންނަމެވެ. އެއްވެސް އެއްޗެއް ކަރުތެރެޔަކު ނޯވެއެވެ. ކަރުތެރެ ހަލާކުވެފައެއް ނުހުރެއެވެ. ބޭރުންފުށުން ކަރުގައި އިނގިލިން ފިތާ ހެދުމުން ވެސް ކަރަކަށް ތަދެއްނުވެއެވެ. ގިނައިރު އެ ގޮތަށް ކަރުގައި އަޅައިގަނެގެން ހުރެފައި ކަރުން އެ "އެއްޗެއް" ނެއްޓުނީމައި ދެން ވާގޮތަކީ، ކަރުގެ އެ ދިމާގެ ރިހުން ކަނޑައިގެން ނުގޮސް ހަރުލައިފައި ހުންނަނީއެވެ. އާންމު ގޮތެއްގައި ތިން ގަޑިއެއްހާއިރު އެހެންވެއެވެ. އަހަރެން ހުންނަނީ އެއްގޯސްވެފައެވެ. އެނބުރުންއަރައި ވަރުބަލިވެފައެވެ. ދިރިއުޅުމުގެ އެހެން އެއްވެސްކަމަކާ ނުވިސްނެއެވެ.\nއެއްދުވަހަކު މެންދުރު ނަމާދުން ފޭބިތަނާ ކުއްލިއަކަށް ދެފައި ފިނިވިއެވެ. އައްސިވިއެވެ. މުޅި ގައިގައި ރިއްސަން ފަށައި، އިނގިލިތައް އަކުނިވަޔަށްދެމީމައި ވާ ކަހަލަ ގޮތްތަކެއް ވާން ފެށިއެވެ. އަހަރެން ހިތަށްއެރިއެވެ. އަހަރެން މަރުވަނީއެވެ. އެ ވަގުތު ބޭނުންވީ ފޮނިއެއްޗެކެވެ.\n"ނާސިހާ!" އަހަރެން ގޮވައިލީމެވެ. "ޖޫސްތައްޓެއް ހަދައިދީބަލަ! ނިކަން އަވަސް!"\nއަހަރެން ފާރުގައި ހިފަހައްޓަމުން ގޮސް ގޮނޑިއެއްގައި އިށީނީމެވެ. ނާސިހާ ވަރަށް އަވަހަށް ޖޫސްތަށި ގެނެސްދިނެވެ. އަހަންނަށް ބޮވުނީ ކުޑަ އެތިފޮދެކެވެ. އިތުރަކަށް އެ ވެސް ނުދިރުނެވެ. އަހަރެން އެ ހިސާބުން ނިންމީ އެއީ އަހަރެންގެ އެންމެ ފަހު ދުވަސްކަމުގައެވެ. އެ ދަނޑިވަޅު ޝާފިޔާ އިސްކޫލުން އައިތަން ފެނުނެވެ. ޝާފިޔާއަކީ އަހަރެންގެ ހަގު ދަރިފުޅެވެ. ޝާފިޔާއަށް އަހަރެންގެ ހާލުފެނިފައި ގޭގެ ފޯނުން އަހްސަނަށް ގުޅިއެވެ. އަހްސަން ގެއަށް އަންނާނެކަމަކަށް އަހަރެން އުންމީދެއް ނުކުރަމެވެ. އެކަމަކު ވަރަށް އަވަހަށް އޭނަ އައެވެ.\n"ކިހިނެއްވީ؟" އަހްސަން އެހިއެވެ.\nއެއީ އަހަރެންގެ ކަމަކު އަހްސަން ގެއަށް އައި ފުރަތަމަ ފަހަރެވެ. އަނބިމީހާގެ ހާލު އަހައިލި ފުރަތަމަ ފަހަރު ވެސް މެއެވެ. އަހަރެން ދަންނަ އަހްސަން އެހެނެއް ނޫޅޭނެއެވެ. ވީމާ، ބައްޔަށް ވުރެ ބޮޑަށް އަހަންނަށް ވިސްނުނީ އެކަމާއެވެ.\n"އަހަންނަށް ހީވަނީ އަހަރެން ދެން މި މަރުވަނީހެން،" ވަރަށް އުނދަގުލުން އަހަރެން ބުނީމެވެ. "މަރުވުމުގެ ކުރިން ވަރަށް.. ވަރަށް މުހިންމު ވާހަކައެއް ބުނަން އަހަރެން ބޭނުން. އަހްސަން ރުޅިނާންނާތި!"


Hithaamaeh Kurimathivefaiva Meehakah Hih'hamajehun genesdevidaane4Gotheh - TrendingRED\nހިތާމައެއް ކުރިމަތިވެފައިވާ މީހަކަށް ހިތްހަމަޖެހުން ގެނެސްދެވިދާނެ4ގޮތެއް\n23 ސެޕްޓެމްބަރ 2017 - 12:00\nކޮންމެ މީހަކަށްވެސް ހަޔާތުގައި އުނދަގޫ ހިތްދަތިކަންތަކާ ކުރިމަތިލާންޖެހިދާނެއެވެ. ލޯބިވާ މީހަކު ބަލިވުން ނުވަތަ މަރުވުން، ވަޒީފާ ގެއްލުން ނުވަތަ އެނޫންވެސް ކޮންމެވެސް ކަމެކެވެ. ހިތާމައިގެ ދަނޑިވަޅުގައި އެހެންމީހުންގެ އެއްބާރުލުމާއި އެހީތެރިކަމަކީ މުހިއްމު އެއްޗެކެވެ. މިއީ އެފަދަ މީހަކަށް އެހީ ވުމަށް ކުރެވިދާނެ ބައެއް ކަންތައްތަކެވެ.\nކުދިކުދި ކަންކަމުގައި އެހީވާށެވެ.\nދުވަސްކޮޅަކަށް ކުދިން ސުކޫލަށް ލައި ގެނެސް ދެވިދާނެ ވާހަކަ ބުނާށެވެ. ހިތާމަ ކުރަމުންދާ މީހަކަށް ކޮންމެ ކަމަކީވެސް އުނދަގޫ ދަތިކަމަކަށް ވެދާނެއެވެ. ކޮށްދެވޭ ކުދި ކުދި ކަންކަމަކީވެސް ތިމާގެ ރަހްމަތްތެރިޔާއަށް ނުވަތަ އާއިލާ މީހަކަށް ބޮޑު ލުޔަކަށް ވެދާނެއެވެ. އަދި އެހެން މީހުން އެހީވާން ތިބިކަމުގެ އިޙްސާސް މިކަމުގެ ސަބަބުން ކުރެވޭނެއެވެ.\nއެކުގައި މަޖާ ކަމެއް ކުރުމަށް ރާވާލާށެވެ.\nގިނަ މީހުން ހިތާމަކުރާ މީހާ ކައިރީ ބުނަނީ ވިސްނުންތަކާއި ދުރުވެ ހިތްހަމަ ޖައްސާލައި އުފާކޮށްލުމަށެވެ. ނަމެވެސް ހަމައެކަނި ބުނާ ބަހަކުން އޭނާއަށް އެހިތްވަރު ނުލިބިދާނެއެވެ. އޭގެ ބަދަލުގައި ކަމެއް ރާވަމުން އޭނާވެސް އެކަމުގައި ބައިވެރި ކުރާށެވެ. އޭރުން ބަހަނާއެއް ދެއްކުމުގެ ފުރުސަތު ކުޑަވާނެއެވެ. މިސާލަކަށް ދަތުރަކު ދާން ނުވަތަ ހެދުމެއް ފެހުން ފަދަ ކަމެއްގައެވެ.\nދިމާވެގެން އުޅޭ ކަމެއް ކޮންމެހެން ނުބުންޏަސް މައްސަލައެއް ނޫންކަމުގައި ބުނާށެވެ.\nބައެއް މީހުން ހިތާމައިގެ ވަގުތުގައި އަނެކުންނާއި ކުރިމަތިލާން ބޭނުންނުވަނީ ކުރިމަތިކުރާނެ ސުވާލުތަކަށް ޖަވާބުދޭނެ ހިތްވަރެއް ނެތުމުންނެވެ. އެހެންކަމުން އަވަހަށް ކަންވީގަތް އޮޅުން ފިލުވަން އުޅުމުގެ ބަދަލުގައި ވަގުތުދޭށެވެ. އަދި ކޮންމެ ވަގުތެއްގައި ދައްކާ ވާހަކަ އަޑުއަހައި އެހީވެދޭން ހުރިކަމަށް ބުނާށެވެ.\nއޭނާއަށް ދިމާވެފައިވާ ކަންތައްތަކުގެ ދެރަ އިޙްސާސްކުރަން ނޭގެ ވާހަކަ ބުނާށެވެ.\nބައެއް މީހުންނަށް ހީވަނީ އެހެން މީހުންނަށް ދިމާވާ ހިތާމަތަކުގެ ވާހަކަ ހިތާމަ ކުރަމުންދާ މީހާ ގާތު ދެއްކުމުން އެމީހާއަށް ހިތްހަމަޖެހުން ލިބި ވިސްނޭނެކަމަށެވެ. ނަމަވެސް ކޮންމެ މީހަކުވެސް ކަންކަމުގައި ހިތާމަވެރި އިހްސާސްތައް ކުރެވޭލެއް ތަފާތުވެދާނެއެވެ. އެހެން މީހުންގެ ހިތާމައިގެ ވާހަކަ ދެއްކުމުން ތިބާ އޭނާގެ އިހްސާސްތައް ނުދަންނަ ކަމަށް އޭނާއަށް އިހްސާސްވާނެއެވެ. ނުވަތަ އޭނާގެ ހިތާމަތައް އެހެން މީހުންނާއި އަޅާ ކިޔާކަމުގެ އިހްސާސްކުރާނެއެވެ. އޭގެ ބަދަލުގައި ތި ކުރިމަތިވެފައިވާ ކަންތައް އިހްސާސް ކުރަން އުނދަގޫ ކަމަށް ބުނާށެވެ. އަދި އޭނާއަކީ ކެތްތެރި ހިތްވަރުގަދަ މީހެއް ކަމުގައި ބުނާށެވެ.


"Rude"Vanee Keevekan Engeytha? - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 53 މިނެޓް ކުރިން\nއާއްމު ދިރިއުޅުމުގައި އެތައް ފަހަރަކު ރުންކުރު މީހުންނާއި ދިމާވެއެވެ. އެހެންމީހުންނަށް އިޚުތިރާމް ނުކުރުމާއި އެހެންމީހުގެ އިހުސާސްތަކަށް ކަމޭ ނުހިތާ މީހުންނާއި މުއާމަލާތު ކުރަން ޖެހުމަކީ ބޮޑު ބޮލުގަ ރިހުމެކެވެ. އަދި ރުޅި އައުމުން ހިތަށް އެރިހާ އެއްޗެއް ކިއުމާއި، އެހެންމީހުންނަކީ އެއްވެސް ބައެއް ނޫން ކަމަށް ދެކޭ މީހުންނާއި އެކުގައި އުޅުމަކީ ހިތަށް ތުރާވާ ކަމެކެވެ. ބައެއް ފަހަރު އެކަހަލަ މީހުންނަށް ކިތަންމެ ރަނގަޅަށް ކަމެއް ކޮށްދިނަސް އެކަމެއް ނުދަންނާނެއެވެ. ނުވިތާކަށް ތިމާ ކޮށްދޭ ހެޔޮކަންކަން ބަލައެއް ވެސް ނުގަންނާނެއެވެ.\nއާއްމުކޮށް އިނގިރޭސި ބަހުން މި ކަހަލަ މީހުންނަށް ކިޔަނީ "ރޫޑް" މީހުންނެވެ. ސުވާލަކީ އެ މީހުންނަށް އެހެން ވަނީ ކީއްވެގެންތޯއެވެ؟ އެމެރިކާގެ ޔުނިވާސިޓީއަކުން ކުރި ދިރާސާ އަކުން ދައްކާގޮތުން މިޒާޖުގައި "ރޫޑް" މީހުން އެގޮތަށް އަމަލު ކުރަނީ އެހެންމީހުންނަށް ކުރެވޭ ކުށެއްގެ ސަބަބަކުން ނޫނެވެ. އެއަށް ވުރެ ބޮޑަށް އެކަހަލަ މީހުންނަކީ ނަފްސާނީ ދުޅަހެޔޮކަން ކުޑަ، ބޮޑާ މީހުންނަށް ވުމުގެ ސަބަބުންނެވެ.\nމި ދިރާސާއިން ދައްކާގޮތުން މީހަކު "ރޫޑް" ވުމަށް މެދުވެރިވާ ސަބަބުތައް މިހުރީއެވެ.\nއަމިއްލަ ނަފްސަށް ކުރާ އިތުބާރު ކުޑަވުން\nއަމިއްލަ ނަފްސަށް ކުރާ އިތުބާރު ކުޑަ ވަނީ ގިނަ ފަހަރު ގޭ ތެރެއާއި ސްކޫލްގައި އެ މީހާގެ ޚިޔާލު މާބޮޑަށް ނުހިނގުމާއި ދިރިއުޅުމުގައި މީހަކަށް ވެވޭނީ ތިމާ އެދޭ ގޮތަކީ ކުރި ލިބޭ ގޮތް ކަމަށް ވެގެން ކަމަށް ދެކޭތީއވެެ. އަދި އެހެންމީހުންގެ އިހުސާސްތައް ދެނެގަތުމުގެ ގާބިލްކަން އެފަދަ މީހުންގެ މަދު ވަނީ، އެ މީހުންނަށް ކުޑައިރުން ފެށިގެން ބޭނުންވި އަޅާލުމާއި އޯގާތެރިކަން ނުލިބުމުންނެވެ.\nމި ދިރާސާއިން ދައްކާގޮތުން އެފަދަ މީހުންނަކީ އާއިލާ ތެރޭގައި ވެސް ބަސްނުވިކޭ، ހުރިހާ ކަަމަކަށް އެހެން މީހުންނަށް ބަރޯސާވާ މީހުންނެވެ. މި ދިރާސާގައި ބައިވެރިވި ބްރެޒިލްގެ ލިޔުންތެރިއަކު ބުނީ، އެހެން މީހުންނަށް މީހާ ކަމޭއް ހިތަ މިންވަރުން ދޭހަ ކޮށްދެނީ އެ މީހެއްގެ އަމިއްލަ ނަފްސާއި މެދު އެ މީހަކު ދެކޭ ގޮތް ކަމަށެވެ.\nގިނަ ފަހަރު "ރޫޑް" މީހުންނަކީ ރައްޓެހިން މަދު، ލޯބީގައި ނާކާމިޔާބު އެކަނިވެރިންނެވެ.\nމީގެ މާނައަކީ އެމީހުން ވަށައިގެން މީހުން ނެތެކޭ ނޫނެވެ. ނޫނީ ބައިވެރިއަކު ނެތެކޭވެސް ނޫނެވެ. އެކަމަކީ ނަފްސާނީ ގޮތުން މީހުންނާއި ގުޅުމުގެ ޤާބިލްކަމެއް "ރޫޑް" ގިނަ މީހުންގެ ނުހުންނާނެއެވެ.\nދިރިއުޅުމުގައި ދިމާވާ މައްސަލަތައް\nއެއްވެސް މީހަކީ، ދިރިއުޅުމުގައި ދިމާވާ ކަންކަމުން އަސަރު ނުކުރާނެ މީހެއް ނޫނެވެ. ޒާތީ ދިރިއުޅުމާއި، އާއިލާ އާއި ރަހުމަތްތެރިން ބުނާ ބަސްބަހާއި އަމަލު ކުރާ ގޮތުން ކޮންމެ މީހަކަށް ވެސް އަސަރު ކުރާނެއެވެ.\n"ރޫޑް" މީހުންނަކީ ގިނަ ފަހަރަށް އެހެންމީހުންގެ ލޮތްބާއި ސަމާލުކަން ވަރަށް ބޮޑަށް ބޭނުންވާ މީހުންނެވެ. އެ ސަމާލުކަން ނުލިބުމުން ބައެއް މީހުންނަށް ހީވަނީ ތިމާ އެހެންމީހުންނާއި ދުރުވެއްޖެ ނަމަ އެހެން މީހުން ބުނާާ އެއްޗަކުން ދެރަ ވުމުގެ ފުރުސަތު ކުޑަ ވާނެ ކަމަށް އެފަދަ މީހުންނަށް ބެލެވެއެވެ. އަދި ތިމާ އަކީ ކޮންމެ ފަދަ އެއްޗެއް ވެސް ބުނަން ޖެހިލުން ނުވާ މީހެއް ކަމަށް، ހީވާނަމަ އެހެންމީހުން ތިމާ އަށް އިހުތިރާމް ކުރާ މިންވަރު އިތުރުވާނެ ކަމަށް އެ ފަދަ މީހުންނަށް އޮންނަނީ ހީވެފައެވެ.\nއެހެންކަމުން "ރޫޑް" މީހެއްގެ ދުލުން "މަށަށް ވަރިހަމަ"، "އެއްވެސް މީހެއް ދެކެ ބިރެއް ނުގަނޭ"، "އެކަކު ނެތަސް މަށަށް އޯކޭ"، "މަށަށް ހެޔޮ ކޮންމެ ގޮތަކަށް ހީކުރިއަސް" މިފަދަ ލަފްޒުތައް އިވުމަކީ އެކަށީގެންވާ ކަމެކެވެ.\nބޭރުފުށުން ކިތަންމެ ހަންބޯކޮށް ފެނުނު ނަމަވެސް މިފަދަ މީހުންނަކީ އެތެރެ ހަލަބޮލި، ދިރިއުޅުމުގައި ގިނަ މައްސަލަތަކާއި ކުރިމަތިލާން ނޭނގޭ މީހުންނެވެ.\nއާއިލާ އާއި ދިރިއުޅޭ މާހައުލުގައި ދިމާވާ ކަންކަން\nކުޑަ އިރު ދިމާވާ ކަންކަމަކީ ބޮޑު ވުމަށް ފަހު ވެސް އެކަންކަމުގެ އަސަރު މީހުންގެ ކިބައިން ފެންނަ ކަންކަމެވެ. ކުޑަ އިރު ކުދިން ކުރިމަތީގައި ޒުވާބު ކުރުމާއި، އެ ކުދިން ދަށް ކުރާ ނަމަ އެ ކުދިން ބޮޑެތި ވެގެން އަންނަ އިރު މީހުންނާއި ނުގުޅޭ ރުންކުރު މީހުންނަށް ވުމުގެ ފުރުސަތު ބޮޑެވެ.\nބަދު ބަސްތައް ބުނުމާއި މަލާމާތް ކުރުމަކީ ކުދިން ބޮޑުވާ މާހައުލުތަކުގައި އާއްމުކަމަކަށް ވެއްޖެ ނަަމަ އެ ކުދިން ބޮޑުވުމުން، ބަސްމަގު ބަހައްޓާނީ ކުޑަ އިރު ބޮޑެތި މީހުން ވާހަކަދައްކާ ގޮތަވެ.\nކުޑަ އިރުއްސުރެ ބައެއް މައިންބަފައިން ބޭނުން ވަނީ ކުދިންނަކީ ވީހާވެސް މަޑުން ތިބޭ ބަޔަކަށް ވުމެވެ. އެއީ ބަސްއެހުން ކަމަށް އޮންނަނީ ހީވެފައެވެ. މިހެން ކަންތައް ކުރުމުން ކުއްޖާ ކަމަކާއި ރުޔަސް ވަގުތުން ހުއްޓާލަން މައިންބަފައިން އަމުރުކުރެއެވެ. އަދި ކުއްޖާ ރުޅި އައިސްފިނަމަ އެއަށް ވުރެ ބޮޑަށް ރުޅި އައިސް، ބިރު ދައްކައިގެން ކުއްޖާ ކޮންޓްރޯލް ކުރުމަކީ މާ ބޮޑު މައްސަލައަކަށް ނުވެއެވެ.\nއެހެންނަމަވެސް މިކަމުން ކުއްޖާ އަށް ކުރާ އަސަރު ވަރަށް ބޮޑެވެ. ބޮޑު ވެގެން އަންނަ އިރު ކުއްޖާގެ އެތެރޭގައި އެތައް ކަމެއްގެ ރުޅިވެރިކަން ހުންނަނީ އަށަގަނެފައެވެ. ރުޅި ކޮންޓްރޯލް ކުރާކަށް ނޭނގެއެވެ. ޖަޒުބާތުތައް ބުނެދޭކަށް ނޭނގެއެވެ.\nނަތީޖާ އަކަށް ވަނީ ރުޅި އައިސް އަޑު ގަދަކޮށްގެން، ނޫނީ ރުންކުރު ޖަވާބުތަކުން ކަންކަން ކޮންޓްރޯލް ކުރަން އުޅުމެވެ.\nމި ހުރިޙާ ކަމެއް ބަލާލުމުން "ރޫޑް" މީހުންނާއި މެދު ހިތްހަމަ ނުޖެހުމުގެ ބަދަލުގައި ހަމްދަރުދުވާނެއެވެ. ބޭރުފުޅުން "ގަޓް" ވެފައި އުޅުނު ނަމަވެސް އެފަދަ މީހުންނަކީ ފިނޑި ކަންކަމާއި ކުރިމަތިލާން ނުކެރޭ، އެހެންމީހުންނަށް ލިބޭ ކުރިއެރުމުން ހިތް ނުތަނަވަސްވާ މީހުންނެވެ. އަދި ކަންކަމުގައި ނާކާމިޔާބު ވުމުން އެކަން ގަބޫލުކުރުމުގެ ބަދަލުގައި އެހެން މީހުން ކުށްވެރިކުރުމަކީ އެފަދަ މީހުންގެ އާދައެކެވެ.\nއެންމެ އުނދަނގޫ ވާނީ މިފަދަ ބަޔަކަށް ބޮޑެތި ޒިންމާތަކެއް އުފުލަން ޖެހުމުންނެވެ. އެއީ މި ފަދަ މީހުންނަކީ މުއާމަލާތު ކުރަން އުނދަނގޫ، ހުޅުވިފައިވާ ޚިޔާލަށް ބޯ ނުލަނބާ، ބޯހަރު ގޮތް ދޫނުކުރާ މީހުންނަށް ވުމުންނެވެ.


Story: Dheravaaney (Fahu bai)\n"އަހަންނަކަށް ނޭނގެ. ޔަގީންވާ ކަމަކީ އޭނާ ބަނޑުބޮޑުވިކަން،" މުހުސިނުގެ ވާހަކަތައް އަހަރެންގެ ހިތުގައި ތަކުރާރުވަމުން ދިޔައެވެ. "ނޭނގެ ކާކަށް ކަމެއް. އަހަންނަށް ވެސް ޝައްކު. އޭނާ މާލެ ގެނައީ އަހަރެން. އަންހެނުން ނިޔާވުމުން ދަރިފުޅު ބަލަން އޭނާއަށް ހަވާލުކުރިން. އަހަރެން ގޭގައި ނެތް ވަގުތު ބަލައިފަ އޭނާ ފިލީ. މާލެއިން އަހަންނަކަށް އޭނާއެއް ނުފެނުނު. ވަރަށް ހޯދިން."\nއަހަންނަށް ފުން ނޭވާއެއް ދޫކޮށްލެވުނެވެ. އަވަސް އަވަހަށް ޖެހިގެން އޮތް ގަނޑު އެއްލީމެވެ. އެއްވެސް އެއްޗެއް ނެތެވެ. ބާކީ ހުރި ގަނޑުތައް އުކީމެވެ. އެއްވެސް އެއްޗެއް ނެތެވެ. ގަޑިއަށް ބަލައިލެވުނެވެ. އޭރު ހަތަރެއް ޖަހަން އުޅެނީއެވެ. ދެ ލޮލަށް ނިދި ސަވާރުވާން ފެށިއެވެ. ސިޓީ އުރައިގެ ތެރެއަށް ފޮތް ލުމަށްފަހު ސޯފާ ކުރިމަތީ ހުރި މޭޒުގެ ތިރީގައި ބާއްވާލީމެވެ.\nޖެހިގެން އައީ އޮފީހުގައި އަވަދި ނެތި އުޅެން ޖެހުނު ދުވަހެކެވެ. އެރޭ ވެސް އުޅެން ޖެހުނީ އޮފީހުގައެވެ. އޮފީހުގައި އޮތް ހާއްސަ ހަރަކާތަކަށް ދަރުބާރުގޭ ތައްޔާރު ކުރުމުގައެވެ. ދެފަހަރަކު ޝިފާން ގުޅިއެވެ. ޖަވާބު ދިނީ މެސެޖަކުންނެވެ. ފަހުން ގުޅާނެ ވާހަކައެވެ. މަސައްކަތުގައި އުޅުނު ގަޑީ ޒިޔާދު އަހަންނާ ދިމާއަށް ބަލަން ހުރި ކަން އިހުސާސްވިއެވެ. އޭނާ އަހަންނާ ގާތްވެލިއެވެ.\n"ބިޓެއް ގެންގުޅެނީތަ؟ މާ ނޫން ކަމަށް ހެދިގެން ތި ހުންނަނީ." ޒިޔާދު ވައި އަޑުން ބުނެލިއެވެ.\nއަހަރެން ހުރީ ހަފުލާއަށް ގޮނޑިތައް ތަރުތީބު ކުރާށެވެ. ޒިޔާދު އައިސް އަހަންނަށް އެހީވާ ކަމަށް ހެދުނެވެ.\n"ކިހިނެއްވީ؟ މަށަށް ވެއްޖެއްޔާ ބިޓެއް ވެސް ނުލިބެންވީތަ؟" ފޫހި ރާގެއްގައި ބުނެލީމެވެ.\n"މަށަށް ކަން ނޭނގެ ނުލިބޭނީ. ސަހާ ކަހަލަ ކުދީންނަށް އަބަދު ވެސް ބިޓުންވާނެ. މަށަށް މަޢާފުކޮށްފަ އަނެއްކާ ރައްޓެހިވާން ހިނގައިބަލަ." ޒިޔާދު ގޮނޑީފައި ހިފާކަމަށް ހަދައިފަ އަހަރެންގެ އަތުގައި ހިފިއެވެ.\nއަހަންނަށް ބަލައިލެވުނީ ހޯލަށެވެ. ސްޓޭޖް މަތީގައި ހަސަނާއި ޒަރީޒު މަސައްކަތެއްގައި އުޅުނެވެ. ލައިޝާއާއި ވާޖިދާ ހޯލުގެ އަނެއް ފަޅީގައި ގޮނޑިތައް ތަރުތީބު ކުރާން ތިއްބެވެ. ވާސިފު ވެސް އެމީހުންނާއެކު ހުއްޓެވެ.\n"އަހަންނާ ރައްޓެހިވާނެ މީހަކު ނުލިބުނަސް ކަލޭއާ ދެން ވައި ވެސް ނޭޅޭނަން." ޝަހާދަތް އިނގިލި ޒިޔާދުގެ ނޭފަތާ ދިމާއަށް ދިއްކޮށްލަމުން އަހަރެން ބުނެލީމެވެ.\nޒިޔާދުގެ މޫނުމަތީގެ ކުލަވަރު ބަދަލުވިއެވެ. އޭނާ ގާތަށް ރުޅި އައެވެ. ކައިރީގައި ހުރި ގޮނޑިތައް ހޫރައިލިއެވެ. އެއާއެކު ހޯލުގައި ތިބި އެންމެން އަހަންނާ ދިމާއަށް ދުއްވައިގަތެވެ. އަހަންނަށް ވީނުވީއެއް ނޭނގުނެވެ.\nލޯ ހުޅުވާލެވުނީ ލައިޝާގެ އަޑަށެވެ. އޭނާ އަހަރެން މޫނުގައި ފެން އުނގުޅައިލިއެވެ. ވަށައިގެން އަހަންނަށް ބަލައިލެވުނެވެ. ފެނުނީ ހާސްވެ ކަންބޮޑުވެފައިވާ މޫނުތަކެކެވެ. ލައިޝާއެވެ. ވާޖިދާއެވެ. ދުރުން ވާސިފާއި ޒަރީރު ވެސް ފެނުނެވެ. އަހަންނަށް ތެދުވެވުނެވެ. ދުރުގައި ހުރި ގޮނޑިއެއްގައި އިށީނދެގެން ޒިޔާދު އިނެވެ. އޭނާގެ ދެ ފައި ހުއްޓުމެއް ނެތި ތަޅުވަމުން ދިޔައެވެ. ޒިޔާދު އިނީ ހާސްވެ ކަންބޮޑު ވެފައެވެ. އަހަންނަށް ބަލައިލެވުނީ ލައިޝާގެ މޫނަށެވެ. ކިހިނެއްވީ ހޭ އަހައިފަދައިންނެވެ.\n"ޒިޔާދު. ގޮނޑިތައް ހޫރައިލީމަ ސަހާގެ ގައިގަ ޖެހި އަރިއަޅައިޅީ." ވައި އަޑުން ލައިޝާ ބުނެދިނެވެ. "ވެއްޓި ޖެހުނު ގޮތުން ފަޅައިގެން ދިޔައީ."\nއަހަންނަށް އަތް ޖައްސައިލެވުނީ ނިތްމަތީގައެވެ. މަލަމެއްގައި އަތް ޖެހުމުން ވާޖިދާގެ މޫނަށް ބަލައިލެވުނެވެ.\n"ގޮނޑީގެ ކަން ޖެހުނު ތަން ފެޅުނީ. އެހެންވެ މަލަމެއް އަޅައިފަ." ވާޖިދާ އަހަންނަށް ޖަވާބު ދިނެވެ.\n"ހަސަންމެން ބޮސްއާ ހަމައަށް މައްސަލަ ގެންގޮސްފި. ހިޔެއް ނުވޭ ސަހާ މަޢާފު ނުދެނީސް ޒިޔާދު ސަލާމަތްވާނެ ހެން." ލައިޝާ ކިޔައިދިނެވެ.\nއަހަންނަށް ބަލައިލެވުނީ ޒިޔާދު މޫނަށެވެ. އޭނާ އިނީ ހާސްވެ ކަންބޮޑު ވެފައެވެ. މަޑުމަޑުން ތެދުވެލީމެވެ. ލައިޝާއާއި ވާޖިދާ އަހަރެންގެ ކޮނޑުގައި ހިފައިލިއެވެ. ދެ މީހުން ތިބީ ދެ ފަރާތުގައެވެ. މަޑުމަޑުން ކުރިއަށް ހިނގައިގަތީމެވެ.\n"ޒިޔާދު." އަހަރެންގެ އަޑަށް ޒިޔާދު ބަލައިލިއެވެ.\nއޭނާ ކޮޅަށް ތެދުވިއެވެ. އުނދަގޫ ގޮތަކަށް އޭނާ ހިންދިރުވާލިއެވެ. އަނގައިން ވެސް ނުބުނެ އަހަންނާ ދިމާއަށް ބަލަން ހުރީއެވެ. ކަޅި ޖަހައި ވެސް ނުލައެވެ.\n"މިއަދު މި ހިނގި ހުރިހާ ކަމަކަށް އަހަރެން މަޢާފުކޮށްފިން. އެކަމު ދެން އަހަންނަށް އެއްވެސް އުނދަގުލެއް ނުކުރާނެ ކަމަށް ވަންޏާ." އަހަރެން ވަރަށް ހިތްވަރު ކޮށްފައި ބުނެލީމެވެ. "މި އުޅެނީ އެހެން ކުއްޖަކާ ރައްޓެހި ވެގެން."\nވާޖިދާއާއި ލައިޝާ އަހަރެން ކޮނޑުގައި ބާރަށް ހިފައިލިއެވެ. އަހަންނާއެކު އެމީހުން ތިބިކަން ހާމަކޮށްދިނުމަށެވެ.\n"ސޮރީ. އަހަރެން ގަބޫލުކުރަން ވަރަށް މަސައްކަތް ކޮށްފިކަން އަހަންނާއެކު އުޅެން،" ކުރަކިވެފައިވާ އަޑަކުން ޒިޔާދު ބުނެލިއެވެ. "ދެން އުނދަގުލެއް ނުކުރާނަން. ދުވަހަކު ވެސް ނުކުރާނަން."\nއެދުވަހާ އެކު ޒިޔާދުގެ ބާބު ވެސް ނިމި ދިޔައީއެވެ. ހީވީ ބޯމަތީގައި އޮތް ބަރު ހިލައެއް ނެގިހެންނެވެ. ބޮލަށް އެހައި ލުއި ވިއެވެ. އެނދުގައި އޮށޯވެ ހަމަޖެހިލަމުން ފޯނަށް ބަލައިލީމެވެ. ޝިފާންގެ ދެތިން މެސެޖު އޮތެވެ. ޖަވާބުދޭން ހިތަށް އަރައިފަ ގަޑިއަށް ބަލައިލެވުނެވެ. އޭރު އެއްގަޑި ބައިވަނީއެވެ. ހަފުލާ ނިންމާފައި ގެއަށް އާދެވުނީ އެކެއް ޖަހައިނިކޮށް ކަން ހަނދާންވީ ދެނެވެ.\nމާދަމާއަކީ ވެސް ބޮޑު ދުވަހެކެވެ. ހުކުރު ދުވަހެވެ. މަންމަ މާލެ އަންނަ ދުވަހެވެ. ޝިފާން ވެސް މަންމައާ ބައްދަލު ކުރަން ދާން އޮތީ ނިންމާފައެވެ. މަންމައަށް އާދެވޭނީ ހެނދުނެވެ. އެހެންވެ އަވަހަށް ނިދައިލެވޭތޯ ބަލައިލީމެވެ. ހޭލެވުނީ ޝިފާން ގުޅާތީއެވެ. އަހަންނަށް ގަޑި ބަލައިލެވުނެވެ. އޭރު އަށެއް ޖަހަނީއެވެ.\n"ސާބަސް ނިދަންމިޔަރެއް ކައިލަންގެތަ އެނދަށް އެރީ؟" ޝިފާން ދިމާކޮށްލިއެވެ. "ދެން ތެދުވާން އުޅޭ. މަ ދާނަށް ތި ގެ ކައިރިއަށް ބަލާ."\nއެ ދުވަސްވެގެން ދިޔައީ އުފާވެރި ދުވަހަކަށެވެ. ޝިފާންއާއެކު ގިނަ ވަގުތުތަކެއް ހޭދަ ކުރެވުނު ތަފާތު ދުވަހަކަށެވެ. މަންމައަށް ޝިފާން ތަޢާރަފުވެ، މަންމަގެ ރުހުން ވެސް ލިބުނު ދުވަހަކަށެވެ.\n"މަންމާ! އޮންނާނެ ސޯފާ ކައިރީގައި ހުރި މޭޒު ތިރީގައި ހުދުކުލައިގެ ސިޓީ އުރައެއް. އޭގައި ފޮތެއް އޮތްތޯ ބަލައިބަލަ." އަހަރެން ފޯނުން ވާހަކަ ދެއްކީ މަންމައާއެވެ.\n"އެބަ އޮތް. ވަރަށް މުސްކުޅި ފޮތެއް،" މަންމަ ބުނެލިއެވެ. "ކިހިނެއް ހަދަންވީ؟"\n"ޝިފާން ދާނެ ތި ބަލާ އިރުކޮޅަކުން. ސިޓީ އުރައަށް ލައިފަ އޭނައަށް ދީބަލަ އެ." އަހަރެން ބުނެލީމެވެ.\nއަހަރުމެން ތިބީ ހޮސްޕިޓަލުގައެވެ. އަހަންނާއެކު ޝިފާން ވެސް އިނެވެ. ހަބީބުގެ ޑޮކުޓަރު ވެސް އިނެވެ. އަހަރުމެން އެތަނަށް ގެނުވީ ހަބީބު ބައްދަލުކޮށްލަން ބޭނުންވުމުންނެވެ. އޭގެ ކުރިން ބައެއް ވާހަކަތައް ޑޮކުޓަރު އަހަރުމެންނާ ހިއްސާކުރަން ބޭނުންވީއެވެ.\n"ސަހާއާ ބައްދަލު ކުރާން ހަބީބު ބޭނުން ވަނީ. ނޭނގެ ކީއްވެ ކަމެއް؟" ޑޮކުޓަރު ކިޔައިދިނެވެ. "އެކަމަކު އޭނާ ކިޔަނީ އެހެން ނަމެއް؟ ސަހާއެއް ނޫން. ދެން ވަރަށް އުނދަގުލުން އެނގުނީ އެއީ ސަހާކަން."\n"ޒުނޭ!" އަހަންނަށް ބުނެވުނެވެ.\n"އާން. ކިހިނެއް ސަހާއަށް އެނގުނީ؟" ޑޮކުޓަރު އަހައިލިއެވެ.\n"ދެ ފަހަރަކު އެހެން ބުނީމަ." ޝިފާން އިސްނެގިއެވެ.\n"އެ ނަމާ ހަބީބުގެ ދިރިއުޅުމާ ވަރަށް ބޮޑަށް އެބަ ގުޅޭ. އޭނާ އެ ވާހަކަތައް ކިޔައިދޭން ބޭނުމެއް ނުވޭ. ބުނަނީ ހަނދާނެއް ނެތޭ. ނަން އެކަންޏޭ ހަނދާން ވަނީ." ޑޮކުޓަރު ލުއި ގޮތަކަށް ހިނިތުންވެލިއެވެ.\n"ކީއްވެ ސަހާއަށް އެހެން ކިޔަނީ؟" ޝިފާން ހައިރާން ކަމާއެކު އަހައިލިއެވެ.\n"އެ ބުނާ ޒުނޭއާ ވައްތަރު ވަނީ ކަމަށް ވެދާނެ." ޑޮކުޓަރު އަހަންނާ ދިމާއަށް ބަލައިލިއެވެ.\nވާހަކަދައްކަންވީ ކަމެއް ނޫނީ އިންނަންވީ ކަމެއް އަހަންނަކަށް ނޭނގުނެވެ. ހައިރާންކަމާއެކު އަޑު އަހަން އިނދެވެނީއެވެ. އޭރު އަހަރެން ދެ ލޮލަށް ކަރުނަތައް ގިނަވަމުން ދިޔައެވެ. ހިތު ވިންދު އަވަސްވަމުން ދިޔައެވެ.\n"އެއީ ހަބީބުގެ އަނބިމީހާއަށް ކިޔާ ނަން." އަހަންނަށް ބުނެވުނީ އެވަރަށެވެ.\nގިސްލެވެން ފެށުނީއެވެ. ޝިފާން އަހަރެން ކޮނޑުގައި ހިފައިލިއެވެ.\n"އަހަނ. ހުއްޓައިލާ! ހިތްވަރު ކޮށްފަ ވީގޮތް ބުނެދީ." ޑޮކުޓަރު މަޑުމައިތިރި ކަމާއެކު ބުނެލިއެވެ.\n"އެ ތެދެއް." ޝިފާން އަހަންނަށް ހިތްވަރު ދިނެވެ.\nހަބީބުގެ ޑައިރީގައި ހުރި ވާހަކަތައް ހުލާސާކޮށް އަހަރެން ކިޔައިދިނީމެވެ. ޑޮކުޓަރާއި ޝިފާން ވެސް ހައިރާން ކަމާއެކު އަޑުއަހަން ތިއްބެވެ.\n"އެ ފިރިހެން މީހާއަށް ކިޔަނީ ކޮން ނަމެކޭ؟" ޝިފާން ސުވާލުކޮށްލިއެވެ.\n"މުހުސިން؟" ޝިފާން ކޮޅަށް ތެދުވިއެވެ. އޭނާ ހާސްވެ ކަންބޮޑުވާން ފެށިއެވެ.\n"ކިހިނެއްވީ؟" އަހަންނަށް އަހައިލެވުނެވެ.\n"ޝިޓް." ޝިފާން ކަނާއަތް މުށްކަވާލުމަށް ފަހު ވައަތް ތިލައިގައި މަޑުމަޑުން ޖަހައިލިއެވެ. ކަމެއް ގޯސްވުމުން ފެންނަ ކުލަވަރު އޭނާގެ މޫނުމަތިން ފެންނަން ފެށިއެވެ.\n"އެކުސިޑެންޓުވީ. ވަރަށް އަނިޔާ ވެސް ވި. އޭނާގެ މެދު ދެ ދަތް ބިނދިފަ ހުންނާނީ. ކަނާއަތު ފަޔަށް ގެއްލުން ލިބުމުން ކޮރު ޖަހަމުން ހިނގާނީ ވެސް. ހަނދާނުގަ މައްސަލައެއް ވެސް އުޅޭނެ. ބައެއް ވާހަކަ ހަނދާން ހުންނަނީ ވެސް. ވަރަށް ބަލި ވެސްވި. އޭނާއަށް ރަނގަޅު ވަންދެއް ބެލީ ބައްޕަ. އެއް ދުވަހަކު ބޭރުން އައިސް ބުނަނީ ޒުނޭ މާލޭގައި އުޅޭ ކަމަށް. އަހަރުމެން ދެމީހުން ދިޔައީ އޭނާ ހޯދަން. ހަބީބު ބުނިގެ ކައިރީ ތިއްބާ ޒުނޭ ނުކުތީ ބޭރަށް. އޭނާއަށް އަހަންނާ ހަބީބުއާ ފެނުމުން ދުވެފައި ދިޔައީ." ޝިފާންގެ ބައްޕަ ލަސްލަހުން ކިޔައިދިނެވެ. "ޒުނޭ ވަރަށް ބާރަށް ދުވެފައި ދިޔައީ. ހަބީބަށް ބާރަށް ނުހިނގޭތީ އޭނާ ބުނީ އަހަރެން ގާތު ބާރަށްދާން. ޒުނޭ ފަހަތުން ދަނިކޮށް އަހަންނަށް މިހެން ވީ."\nޝިފާންގެ ބައްޕައާ ބައްދަލުކުރަން އަހަރެން އެގެއަށް ގެނައީ ޝިފާނެވެ. ހަބީބުގެ ވާހަކަތައް އެހުމުން މުހުސިން ކަންވީ ގޮތް ކިޔައިދިނެވެ.\n"ޝިފާންގެ ބައްޕައަށް އެހެންވީ ކީއްވެ؟" އަހަރެން ސުވާލު ކުރީ ޝިފާނަށެވެ.\n"މަތިން ވެއްޓުނު ދަގަނޑެއް ފަޔަށް ވަނީ. އެއާއު ވެއްޓުނު ސިމެންތި ބަސްތާއެއް ކޮނޑުގައި ޖެހި ކޮނޑު ވެސް ބިނދުނީ. އުނަގަނޑަށް ވެސް އަނިޔާވީ. ދެން އެފަޅިން ވަރު ދިޔައީ." ޝިފާން ހިންދިރުވައިލިއެވެ.\nއަހަރެން ފެންކަޅިވިއެވެ. ޝިފާންގެ ބައްޕައަށް ޖެހުނު ހާލު ހިތަށް އެރުމުންނެވެ.\n"އެ އަންހެން މީހާއަށް ކިޔަނީ ކޮން ނަމެއް؟" އަހަރެން ބޭނުންވީ ޔަގީން ކޮށްލާށެވެ.\n"އަސްލު ނަމެއް ނޭނގެ. އެންމެން ވެސް ކިހަނީ ޒުނޭ،" މުހުސިން ބުނެދިނެވެ. "ކަނބުލޮއާ ވައްތަރު ޒުނޭ ވެސް. ހަމަ ތިހެން ހުންނާނީ."\nޝިފާން ބަލައިލީ އަހަރެންގެ މޫނަށެވެ.\n"ކަނބުލޮ މަންމައަށް ކިޔަނީ ކޮން ނަމެއްތަ؟" މުހުސިން އަހައިލިއެވެ.\nޝިފާން ހަމަޖެހުމުގެ ނޭވާއެއް ދޫކޮށްލިއެވެ.\n"މަންމަ އެ ގުޅަނީ؟" އަހަރެން ފޯނަށް ބަލައިލަމުން ޝިފާނަށް ދައްކައިލީމެވެ.\n"ކަމެއް ޖެހިގެން ނުދެވިފަ މި ތިބީ." އަހަރެން ބުނެލީމެވެ.\nބަދަލުގައި މަންމަ ފެށީ ރޯށެވެ.\n"އާދެބަލަ." ގިސްލަމުން ގިސްލަމުން މަންމަ ބުންޏެވެ.\nޝިފާންއާއެކު އަހަރެން ގެއަށް އައީމެވެ. ވެގެން އުޅޭ ގޮތް ނޭނގޭތީ އެތައް ސުވާލެއް ބޮލަށް ލައިގެންނެވެ. ގެއަށް ވަން އިރަށް ވެސް މަންމަ ފެށީ ރޯށެވެ. އަހަރެންގެ ގައިގައި އޮޅުލައިގަނެގެން ހުރެއެވެ. މަންޒަރު ބަލަން ޝިފާން ވެސް ހުއްޓެވެ.\n"މަންމާ! ވީ ގޮތެއް ބުނެދީބަލަ." ސޯފާގައި މަންމަ ބޭންދީމެވެ.\n"ދަރިފުޅާ މަންމައަށް މަޢާފުކުރާތި!" މަންމަ އަހަރެންގެ މޫނުގައި ދެ އަތުން ފިރުމައިލިއެވެ. "ދަރިފުޅު މަންމައަށް ހިތްބުރަ ނުކުރާތި!"\n"މަންމާ! ތި ދައްކަނީ ކޮން ވާހަކައެއްތަ؟"\nމަންމަ އަހަންނަށް ދިއްކޮށްލީ ހަބީބުގެ ފޮތެވެ. އޭނާގެ ޑައިރީއެވެ.\n"މީގައި މި ބުނާ ޒުނޭ އަކީ.. ޒުނޭއަކީ މި މަންމަ." މަންމަ ރޯން ފެށިއެވެ.\n"ވަޓް!" އަހަންނަށް ބޭއިޚްތިޔާރުގައި ބުނެވުނެވެ.\nޝިފާން ވެސް ފަހަތަށް އެއްލިގެން ދިޔައެވެ. ދަތި ގޮތަކަށް އޭނާ ހިންދިރުވާލި މަންޒަރު އަހަރެން ދުށީމެވެ.\n"އާނ. ހަބީބު ލޯބިން އަހަރެން އެންމެ ކުޑަ އިރުއްސުރެ ކިޔަން ފެށިނަން ހަރުލީ،" މަންމަ ބުނެދިނެވެ. "އަހަންނަކަށް ކަންކަން ހިނގައިދިޔަ ގޮތެއް ނޭނގެ. އަހަންނަކަށް މުހުސިން އަހަންނާ ބެހުނު ކަމެއް ނޭނގެ. މި ކިޔައިލީމަ އޭރު ކުރެވުނު ޝައްކުތައް ޔަގީން ވެސް ވެއްޖެ."\n"ތިބުނީ؟" ޝިފާން ސުވާލުކުރަން ފެށިއެވެ.\n"ހެނދުނު ހޭލާއިރު އަހަންނަށް އޮވެވޭ ގޮތް. އަހަރެން ހީކުރަނީ ނިދީގައި ގޮތަކަށް އުޅެވެނީއޭ. މާބަނޑުވުމުން ނިދި ގަދަވީ ކަމަށް. މިހާރު އެނގިއްޖެ އެއީ މުހުސިނު ކަމެއްކަން. އޭނާ ގޭތެރޭ އުޅެމުން ބުނާ ވާހަކަތަކުން ވެސް އޭރު ވެސް ޝައްކުވި." މަންމަ ކިޔައިދިނެވެ.\nޝިފާން އަހަރުމެންނަށް ފުރަގަސްދިނެވެ. އޭނާ ގެއިން ބޭރަށް ނުކުންނަށް ހިނގައިގަތެވެ.\n"ޕްލީޒް. އަހަންނަށް ވާނުވާ ސާފުކޮށްދީ! ޕްލީޒް! އަހަރެން ބޭނުންވަނީ ޝިފާން." އަހަރެން ޝިފާންގެ އަތުގައި ހިފީމެވެ. ރޮމުން ގިސްލަމުންނެވެ.\n"އަހަންނަށް ވެސް މި ހުރެވެނީ ކުރާންވީ ކަމެއް ބުނާންވީ އެއްޗެއް ނޭނގިފަ. ކަންކަން އެނގެމުންދާ ވަރަކުން ދެން އެއްޗެކޭ ކިޔޭނީ ވެސް. ސަހާއަކީ ކާކުގެ ކުއްޖެއް ކަމެއް ވެސް މިހާރު ސާފެއް ނޫން. އަހަންނަކީ ވެސް." ޝިފާން ފުން ނޭވާއެއް ދޫކޮށްލިއެވެ. އޭނާ ގޮތް ހުސްވަމުން ދިޔައެވެ.\n"ދެން އޮތް ގޮތަކީ ޑީއެންއޭ ހެދުން. އެންމެންގެ ޑީއެން އޭ އިން ޔަގީން ކުރެވޭނެ." އަހަރުމެންނަށް ލަފާ ދިނީ ޑޮކުޓަރެވެ.\nއެއީ އެންމެ ރަނގަޅު ގޮތްކަމަށް އަހަރުމެންނަށް އެއްބަސް ވެވުނެވެ. މަންމައާއި ޝިފާންގެ ބައްޕަ ވެސް އެކަމަށް އެއްބަސްވިއެވެ.\nއަހަންނާއި މަންމައާއި ޝިފާން އިނީ ޑޮކުޓަރުގެ ކޮޓަރީގައެވެ. މައްސަލައިގެ ގޮތުން ޑޮކުޓަރު ބޭނުންވީ އަހަރުމެންނާ ބައްދަލު ކޮށްފައި ނަތީޖާ ހިއްސާކުރާށެވެ. ކޮންމެ ގޮތަކަށް ނަތީޖާ ނުކުތަސް ހަގީގަތް މިއަދު ހާމަވާނެއެވެ. ގަބޫލުކުރަން ބޭނުން ވިޔަސް ނުވިޔަސް ހަގީގަތް ވާނީ ހަގީގަތަށެވެ. ޑޮކުޓަރު ބުނާ ވާހަކައަކުން އަހަންނާ ޝިފާންގެ ގުޅުމަށް އެހެން ނަމެއް ދޭން ޖެހިދާނެއެވެ. ހަބީބާ މެދު އެހެން ގޮތަކަށް ދެކެން ވެސް ޖެހިދާނެއެވެ. ޝިފާންގެ ބައްޕައާ މެދު ވެސް އަހަންނަށް އެހެން ނަޒަރަކުން ބަލަން ޖެހިދާނެއެވެ.\nއެންމެ ބޮޑު ރޯޅިއެއް އަންނަނީ އަހަންނަށެވެ. އަހަރެންގެ ހަޔާތަށެވެ. އަހަރެންގެ ގަބޫލުކުރުން ތަކަށެވެ. މި ހުރިހާ ދުވަހު އޮޅުންބޮޅުން ވެފައި އޮތް ހަގީގަތް މިއަދު ހާމަވާނެއެވެ. މައިންބަފައިންގެ މާޒީގެ ރަހަ އަހަންނަށް ބަލަން ޖެހޭނެއެވެ. އެއީ ހިތި އެއްޗަކަށް ފޮނި އެއްޗަކަށް އެކަމެއް ބަދަލެއް ވެސް ނުކުރެވޭނެއެވެ.\n"ކޮންމެ ގޮތަކަށް ނަތީޖާ ނުކުތަސް ކެތްތެރިކަން އިސްކުރާތި! ތިޔައީ ވަރަށް ކެތްތެރި ދެ ޒުވާނުން. ޖަޒުބާތުގައި ޖެހި އެއްވެސް ކަމެއް ނުކުރާތި!" ޑޮކުޓަރު ބަލައިލީ އަހަރެންގެ މޫނަށެވެ.\nއަހަރެން އިނީ ނޭވާ ހިފަހައްޓައި ލައިގެންނެވެ. އަހަންނަށް ބަލައިލެވުނީ ޝިފާން އަށެވެ. ޝިފާން ދެ ތުންފަތް ކައިރިކޮށްލިއެވެ. އޭނާގެ އަތުގެ ލޯޅިތައް ކޮޅަށް ޖެހިފައި ހުރި މަންޒަރު އަހަންނަށް ފެނުނެވެ. އަހަރެންގެ ފައިން ފެށިގެން ބޮލާ ހަމައަށް ހީގަނޑެއް ވެރިވެ ގަތެވެ. ކޮނޑުގެ މަސްތައް ތުރުތުރު އަޅަމުން ދިޔައެވެ. މަންމަ އިނީ އިސްޖަހައި ލައިގެންނެވެ.\n"މި ޓެސްޓު ތަކުގެ ނަތީޖާ ދައްކާ ގޮތުން،" ޑޮކުޓަރު ލަސްލަހުން ބުނެދިނެވެ. "ސަހާގެ ޑީއެން އޭއާ ދިމާވަނީ..."\nޝިފާން ބަލައިލީ ޑޮކުޓަރުގެ މޫނަށެވެ. އަވަސްކުރާށޭ ބުނާ ފަދަ ގޮތަކަށެވެ.\n"ހަބީބުއާ. ޝިފާންގެ ޑީއެންއޭ އާ ދިމާވަނީ މުހުސިންއާ. އެހެންވީމަ މެޑިކަލީ ޕްރޫފް ކޮށްދެވެނީ މި ސަހާގެ ބައްޕައަކީ ހަބީބުކަން،" ޑޮކުޓަރު ހިނިތުންވެލިއެވެ. "ދެން ގާނޫނީ ގޮތުން ނޫނީ ދީނީ ގޮތުން، އޮންނަ ގޮތް އެބޭބޭފުޅުންގެ ލަފާ ހޯދައިގެން ސާފުކުރުން ރަނގަޅުވާނެ. އަޅުގަނޑުމެން ޔަގީންކަން ދެން މި ޓެސްޓުތަކަކީ ސައްހަ އެއްޗެއްކަން."\nޝިފާން މޫނުގައި އަތް އަޅައިލިއެވެ. އަހަންނަށް ވެސް ހިތައި ހިތުން ހަމުދުކުރެވުނެވެ. އަހަންނަށް ވިސްނައިލެވުނެވެ. މަންމައާއި ބައްޕަގެ ގުޅުމަށް ތަގުދީރު އެރި ހުރަސްތަކެވެ. ދެމީހުން ދެ ތަނެއްގައި އުޅުނު ދަތިހާލެވެ. މާމަގެ މަކަރުވެރި ރޭވުމެވެ. އަހަންނަށް ޓަކައި އެކަނިމާ އެކަނި މަންމަ އެ އުފުލި ބުރައެވެ. އެހެން ރަށަކަށް އަރުވާލެވިގެން އެ އުޅުނު ދަތި ހާލެވެ. އެ ހިތްދަތި މާޒީއެވެ. ދެރަ ނުވަން ހުއްޓަސް އެ ހަނދާންތައް އާވުމުން ދެރަވާނެއެވެ. އެ ވާހަކަތައް އިވުމުން ދެރަވެ ހިތުގައި ޖެހެނޭއެވެ.\nމިއަދު އަހަރުމެން މިއުޅެނީ ވަރަށް އުފަލުގައެވެ. ބައްޕައާއި މަންމައާއެކުގައެވެ. މިއަދު އެ ހުރިހާ ވާހަކަތަކާއި ހާދިސާތަކެއް އެއީ އަހަރުމެންގެ މާޒީއެވެ. މިއަދަށް ޓަކައި މަންމައާއި ބައްޕަ އުފުލި ބުރަތަކެވެ. ވޭންތަކެވެ. އެހަނދާން އާވުމުން އަދިވެސް ބައެއް ފަހަރު ދެރަވެއެވެ. ހިތުގައި ޖެހެއެވެ. (ނިމުނީ)


Red Wave | Mihaaru\nރެޑްވޭވްގެ ހަފުތާ ސޭލަށް ތަރުހީބު ބޮޑު\nރެޑްވޭވުން މިހާރު ކުރިއަށް ގެންދާ ހަފުތާ ސޭލަށް ތަރުހީބު ބޮޑު ކަމަށް އެ ފިހާރައިން ބުނެފި އެވެ.\nބޮޑެތި ޑިސްކައުންޓާއެކު ރެޑްވޭވްގެ ހަފުތާ ސޭލް ފަށައިފި\nބޮޑެތި ޑިސްކައުންޓުތަކާއި އަގުހުރި އިނާމްތަކާއެކު ރެޑްވޭވް "ހަފުތާ ސޭލް" މިއަދު ފަށައިފި އެވެ.\nރެޑްވޭވްގެ ރޯދަ ސޭލުގެ ނަސީބުވެރިން ހޮވައިފި\nރެޑްވޭވުން މިދިއަ ރޯދަމަހަށް އަމާޒުކޮށް ކުރިއަށް ގެންދިޔަ "ރެޑްވޭވް ރޯދަ ސޭލް"ގެ ނަސީބުވެރިން ހޮވައިފި އެވެ.\nJune 05, 2019 2\nމިދިއަ ރޯދަމަހުގެ ވިޔަފާރި ކުރީ އަހަރަށް ވުރެ ރަނގަޅު ކަމަށް، މާލޭގެ ބޮޑެތި ބައެއް ފިހާރަތަކުން ބުނެފި އެވެ.\nގުރުއަތުން ހޮވޭ މީހަކަށް 100،000ރ ގެ ފައިސާގެ އިނާމެއް ލިބޭ ރެޑް ވޭވް "ރޯދަ ސޭލް" މި މަހު 1 ގައި ފަށައިފި އެވެ.\nރެޑްވޭވް ޕްރޮމޯޝަންގެ ނަސީބުވެރިންނަށް އިނާމުދީފި\nރެޑްވޭވްގެ އަހަރީ ބާޒާރުގެ ނަސީބުވެރިންނަށް ފައިސާގެ އިނާމް ހަވާލުކޮށްފި އެވެ.\nރެޑްވޭވް އަހަރީ ބާޒާރު ނަސީބުވެރިން ހޮވައިފި\nއެއް ލައްކަ ރުފިޔާގެ ފައިސާގެ އިނާމް ހުށަހަޅާފައިވާ ރެޑްވޭވް އަހަރީ ބާޒާރުގެ ނަސީބުވެރިން ހޮވައިފި އެވެ.\nރެޑްވޭވުން ފިޔާ އަދި ބިސް ވިއްކާ އަގު ހެޔޮކޮށްފި\nފިޔާ އަދި ކުކުޅު ބިސް ވިއްކާ އަގު ރެޑްވޭވުން ހެޔޮކޮށްފި އެވެ.\nAugust 09, 2018 40\nސައިކަލެއް ކޮންޓްރޯލް ނުވެ، ރެޑްވޭވް ތެރެއަށް\nސައިކަލެއް ކޮންޓްރޯލް ނުވެ ގޮސް، މަޖީދީމަގުގައި ހުންނަ ރެޑްވޭވް ފިހާރައިގެ ބިއްލޫރިގަނޑު ތަޅާލައި، ފިހާރަ ތެރެއަށް ވަދެއްޖެ އެވެ.\nރެޑްވޭވްގެ ރޯދަ ސޭލްގެ ގުރު ނަގައިފި\nރޯދަމަހާ ދިމާކޮށް ރެޑްވޭވް ކުރިޔަށް ގެންދިޔަ ސޭލްގެ ގުރު ނެގުން އިއްޔެ ރޭ ބާއްވައިފި އެވެ.\nރެޑްވޭވުން "ޑަންކެން ހައިންސް" ކޭކު ފުށް ވިއްކަނީ\nއެމެރިކާގެ މަޝްހޫރު "ޑަންކެން ހައިންސް" ބްރޭންޑްގެ ކޭކު ފުށް، ރޯދަމަހާ ދިމާކޮށް ރެޑްވޭވުން ރާއްޖެ އެތެރެކޮށް ވިއްކަން ފަށައިފަ އެވެ.\nApril 09, 2018 22\nވަގުތުކޮޅު ކުޑަކަމުގެ ޝަކުވާ ވިޔަފާރިވެރިންކުރަނީ\nމިމަހުގެ އެއްވަނަ ދުވަހުން ފެށިގެން ދުވާލު ގަޑީގައި މާލޭގެ މަގުތަކުގައި މުދާ އުފުލުން މަނާކުރުން ވެގެންދިޔަައީ ވިޔަފާރިވެރިންނަށް ފަހަކަށް އައިސް ދިމާވި އެންމެ ބޮޑު ގޮންޖެހުމަށެވެ. މިއީ ވިޔަފާރިވެރިންނަށް ބަލައިގަންނަން ފަސޭހަ ނިންމުމަކަށް ނުވެ އެވެ.\nއެންމެ ގިނަ ފައިސާގެ އިނާމާއެކު ރެޑްވޭވް ސޭލް ފަށައިފި\nއެންމެ ގިނަ އަދަދަކަށް ފައިސާގެ އިނާމު ލިބޭ ރޯދަ ސޭލް، މަޝްހޫރު ރެޑްވޭވް އިން މިއަދު ފަށައިފި އެވެ.\nރެޑް ވޭވުން ފަރުނީޗަރު ފިހާރައެއް ހުޅުވައިފި\nފުޅާ ދާއިރާއެއްގައި ރީޓެއިލް ވިޔަފާރި ކުރާ ރެޑް ވޭވްގެ 11 ވަނަ ފިހާރަ، ފަރުނީޗަރު ވިއްކަން ޚާއްސަކޮށް މިރޭ މާލޭގައި ހުޅުވައިފި އެވެ.


Race jahanikoh hingi accidentehgai anthoine hubert maruvejje\n2 މަސް, 1 ހަފްތާ,4ދުވަސް, 21 ގަޑި,7މިނެޓް, 33 ސިކުންތު ކުރިން 2190ހުސައިން ނާސިފް\nބެލްޖިއަމްގެ ރޭސިން ޓްރެކެއްގައި ކުރިޔަށްދިޔަ ފޯމިއުލާ2ގެ ރޭހެއް ތެރެއިން ހިނގި ނުރައްކާތެރި އެކްސިޑެންޓެއްގައި، މަޝްހޫރު ޑްރައިވަރު އެންތޮނީ ހަބާޓް މަރުވެއްޖެއެވެ.\nފްރާންސަށް ނިސްބަތްވާ އުމުރުން 22 އަހަރުގެ ރޭސިންގް ޑްރައިވަރު، އެންތޮނީ މަރުވީ ރޭހުގެ ދެވަނަ ލެޕުގައި ގަޑިއަކު 250 ކިލޯމީޓަރު ބާރުމިނުގައި ދުއްވާފައި ދަނިކޮށް އޭނާ ދުއްވަން އިން ކާރު، ރޭހުގެ އެހެން ބައިވެރިއެއް ކަމަށްވާ ޖުއާން މަނުއެލް ކޮރެއާ ދުއްވަން އިން ކާރުގައި ޖެހިގެން ހިނގި އެކްސިޑެންޓެއްގައެވެ.\nއޭނާ މަރުވެފައި ވަނީ މި ހާދިސާގައި ލިބުނު އަނިޔާއަށް ހޮސްޕިޓަލުގައި ފަރުވާ ދެމުން ދަނިކޮށެވެ. އަދި އޭނާ ދުއްވާފައި ދިޔަ ކާރު ޖެހި އެކްސިޑެންޓުވި ކާރުގައި ހުރި ކޮރެއާ އަށްވެސް މި އެކްސިޑެންޓުގައި ވަނީ އަނިޔާވެފައެވެ.\nސިއްހީ އޮފިޝަލުންނާއި ހަވާލާދީ މީޑިއާ ރިޕޯޓްތަކުގައި ބުނެފައި ވަނީ އޭނާގެ ހާލު ރަނގަޅު ކަމަށެވެ. ނަމަވެސް ކޮރެއާއަށް ލިބުނު އަނިޔާގެ ތަފްސީލް ހާމަކޮށްފައެއް ނުވއެވެ.\nމި ހާދިސާ އާއި ގުޅިގެން މުބާރާތް މެދުކަނޑާލި ނަމަވެސް ފަހުގެ ތާރީޚެއްގައި އަލުން މުބާރާތް ބާއްވާނެ ކަމަށް މުބާރާތް އިންތިޒާމްކުރާ ފަރާތުން ވަނީ ބުނެފައެވެ. އަދި މި ހާދިސާގެ ތަހުޤީޤެއް ކުރިޔަށްދާއިރު، އެންތޮނީ މަރުވުމުމާއި ގުޅިގެން ރޭސިންގް އަށް ލޯބިކުރާ ގިނަ ބަޔަކާއި، ގިނަ ޑްރައިވަރުން ދަނީ ހިތާމަ ފާޅުކުރަމުންނެވެ.\nމި އެކްސިޑެންޓު ހިނގި ޓްރެކަކީ 1960 ވަނަ އަހަރުވެސް ނުރައްކާތެރި ބޮޑު އެކްސިޑެންޓެއް ހިނގި ޓްރެކެކެވެ. އެފަހަރު އިނގިރޭސިވިލާތަށް ނިސްބަތްވާ މަޝްހޫރު ދެ ޑްރައިވަރުން ކަމަށްވާ ކްރިސް ބްރިސްޓޯ އާއި އެލެން ސްޓޭސީ ވަނީ މަރުވެފައެވެ.\n4 ހަފްތާ ކުރިން 75 0\n2 މަސް ކުރިން 157 0


Tourismun vana faisa gina, liby faisa madhu\nޓޫރިޒަމުން ވަންނަ ފައިސާ ގިނަ، ލިބޭ ފައިސާ މަދު!\nކުދި އަދި މެދުފަންތީގެ ވިޔަފާރިއަކުން ފެއާ އަކަށް ހަދާފައިވާ އުނދޯންޔެއް -- ފޮޓޯ: އަވަސް އާކައިވް\nރާއްޖޭގެ ޓޫރިޒަމް ސިނާއަތަކީ ރާއްޖޭގެ އިގްތިސޯދުގެ މައި ތަނބެވެ. ހަމަ ގައިމު ވެސް ގައުމަށް އެންމެ ގިނަ ލާރި ވަންނަ އެއް ސިނާއަތަކީމި އެވެ. ޓޫރިޒަމް ސިނާއަތުން ދައުލަތުގެ އާމްދަނީއަށް މިދިޔަ އަހަރު 3.2 ބިލިއަން ރުފިޔާ ލިބިފައިވެ އެވެ. އެހެންވެ، އަބަދުގެ ވިސްނުމަކީ މި ސިނާއަތު ދިރުވުމެވެ. މި ސިނާއަތުގެ ވެރިން ރުއްސުމެވެ. ނަމަވެސް ހަގީގަތަކީ މި އެވެ. ޓޫރިޒަމުން އިގްތިސޯދަށް ވަންނަ ފައިސާ ގިނަ ނަމަވެސް، ލިބޭ ފައިސާ ނިސްބަތުން މަދެވެ. އެކަން ވަނީ އިގްތިސޯދީ ސިނާއަތުގައި މަސައްކަތް ކުރައްވާ ބޭފުޅުން ވެސް ވިދާޅުވަމުންނެވެ.\n"ޓޫރިޒަމް ސިނާއަތަށްވުރެ އާއްމު ރައްޔިތުން މީހާއަށް ނަފާ ބޮޑީ ކުދި އަދި މެދުފަންތީގެ ވިޔަފާރިތަކުން. އެހެންވެ، ވިސްނުން ބަދަލުކޮށް، މި ދާއިރާ ވަރަށް ބޮޑަށް ރަނގަޅު ކުރަން ޖެހޭ،" ކުދި އަދި މެދުފަންތީގެ ވިޔަފާރިތަކުގެ ދުވަސް ފާހަގަ ކުރަން، ނޭޝަނަލް ފެޑެރޭޝަން އޮފް މޯލްޑިވިއަން އެމްޕްލޮޔާސް (އެންއެފްއެމްއީ) އިން ހޮނިހިރު ދުވަހު ބޭއްވި ވެބިނާގައި އިގްތިސޯދީ ތަޖުރިބާކާރެއް ކަމަށްވާ ނަފާ ނަސީމް ވިދާޅުވި އެވެ.\nނޭޝަނަލް ބިއުރޯ އޮފް ސްޓެޓިސްޓިކްސް އިން މިދިޔަ އަހަރުކޮށްފައިވާ "އެމްޕޮއިމަންޓް އިން ޓޫރިސްޓް ރިސޯޓް ސާވޭ 2019" ސާވޭއިން ދެއްކި ގޮތުގައި ދެއްކި ގޮތުގައި ޓޫރިޒަމް ސިނާއަތުގައި މިދިޔަ އަހަރާހަމަ އަށް ޖުމްލަ 44،957 މުވައްޒަފުން މަސައްކަތް ކުރަމުން ދިޔަ އެވެ. މީގެ ތެރޭގައި ހިމެނެނީ 21،322 ދިވެހިންނާއި 32،622 ބިދޭސީންނެވެ. އަދި މި ސިނާއަތުގައި މަސައްކަތް ކުރާ މަތީ ފަންތީގެ ވަޒީފާތަކުގައި ގިނައިން ތިބީ ބިދޭސީންނެވެ.\nނަފާ ވިދާޅުވި ގޮތުގައި ކުރިން ހީވެފައިއޮތީ އިގްތިސޯދަށް އެންމެ ބޮޑު ކޮންޓްރިބިއުޝަންއެއް ކުރަނީ ބޮޑެތި ވިޔަފާރި ތަކުން ކަމަށާ ހާއްސަކޮށް ޓޫރިޒަމް ވިޔަފާރިން ކަމަށެވެ. ނަމަވެސް އެއީ ރަނގަޅު ވިސްނުމެއް ނޫން ކަމަށާ ޓޫރިޒަމް ވިޔަފާރި ތަކުން އިގްތިސޯދަށް ކުރާ ހިއްސާއަށް ވުރެ ކުދި އަދި މެދުފަންތީގެ ވިޔަފާރި ތަކުން ކުރާ ހިއްސާ މާބޮޑު ކަމަށެވެ.\nމާލެ އަތޮޅު ކޮށްދިއްޕަރު ރިސޯޓް\n"ސްޕްރެޑަށް ބަލާނަމަ ރާއްޖޭގެ ޖަޒީރާ ރައްތަކުގައި ގިނަ ވަނީ ކުދި ވިޔަފާރިތައް، ބޮޑެތި ވިޔަފާރިވެރިންނެއް ނުތިބޭނެ. ދެން އޮތް ކަމަކީ އިންޓާމްސް އޮފް އިންކަމް، ޓޫރިޒަމުން ރާއްޖެ އަށް ވަންނަ ލާރި އެހެން ހުރިހާ ކަންކަމަށް ވުރެ ގިނަ. އެކަމަކު ލިބޭ ލާރި ގިނައެއް ނުވާނެ. އެއީ ކީއްވެގެން ތޯ؟،" ނަސީމް ވިދާޅުވި އެވެ. "ޓޫރިޒަމުން ވަންނަ ލާރީގެ ބޮޑުބައި ދާނީ ބޭރަށް. ފައިދާގެ ގޮތުގަޔާއި އެހެނިހެން ގޮތް ގޮތުން. ބޭރު މީހުން ވެސް ގިނައިން އުޅެނީ އެ ދާއިރާގަ. އެހެންވެ، އިންކަމް ވައިސް ވެސް އެއީ އަހަރެމެންނަށް ހީވެފައި އޮންނަ ކުއް ހީއެއް."\nރާއްޖޭގައި ކުދި އަދި މެދުފަންތީގެ ވިޔަފާރިއަށް ހާއްސަ ގާނޫނެއް އޮވެ އެވެ. މި ގާނޫގައި އެންމެ ކުދި ވިޔަފާރި އާއި ކުދި އަދި މެދުފަންތީގެ ވިޔަފާރި އަދި މެދު ފަންތީގެ ވިޔަފާރި ތަފްސީލްކޮށް ބުނެދީފައިވެ އެވެ. އެންމެ ކުދި ފަންތީގެ ވިޔަފާރިއަކީ ޒީފާ އަދާކުރާ މުވައްޒަފުންގެ އަދަދު ހަ އަކަށްވުރެ މަދު، އަދި އަހަރެއްގެ މައްޗަށް 500،000ރ. އަށް ވުރެ ޖުމްލަ އާމްދަނީ އިތުރު ނުވާ ވިޔަފާރި ތަކެވެ. ކުދި ފަންތީގެ ވިޔަފާރިއަކީ ވަޒީފާ އަދާކުރާ މުވައްޒަފުންގެ އަދަދު 30 އަކަށްވުރެ މަދު، އަދި އަހަރެއްގެ މައްޗަށް 500،001ރ. އާއި ފަސް މިލިއަން ރުފިޔާ ޖުމްލަ އާމްދަނީއެއް އަހަރަކު ލިބޭ ވިޔަފާރި ތަކެވެ. އަދި މެދު ފަންތީގެ ވިޔަފާރި ތަކަކީ މުވައްޒަފުންގެ އަދަދު 31 އާއި 100 އާ ދެމެދުގެ މީހުން މަސައްކަތް ކުރާ، އަހަރެއްގެ މައްޗަށް ލިބޭ އާމްދަނީ 500،001ރ. އާއި 20 މިލިއަން ރުފިޔާގެ ޖުމްލަ އާމްދަނީއެއް އަހަރަކު ލިބޭ ވިޔަފާރި ތަކެވެ.\nމި ކެޓަގަރީގެ ވިޔަފާރިތަކުގައި އާއިލާތަކާއި ދެ މީހަކު އެއްކޮށް ގުޅިގެން ކޮށްލާ ކުދި ވިޔަފާރިތައް ގިނަ އެވެ. ނަމަވެސް މި ކެޓަގަރީގެ ވިޔަފާރިތަކުގެ ބާރު ދިވެހިންގެ އަތްމަތިން ދިއުމުގެ ބިރު މިހާރު ވަނީ ހީވެފަ އެވެ. އެއީ ބިދޭސީންގެ ގިނަ ބަޔަކު އެސްއެމްއީ ސެކްޓާގައި މަސައްކަތް ކުރުމެވެ.\nރާއްޖޭގައި އެސްއެމްއީ ސިނާއަތަށް ނިމިދިޔަ ސަރުކާރުތަކުންނާއި މި ސަރުކާރުން ވެސް ގިނަ "އެހީ" ތަކެއް ދީފައިވެ އެވެ. ނިމިދިޔަ ސަރުކާރުން "ގެޓްސެޓް" ގެ ނަމުގައި ލޯނު ތަކެއް ދިނެވެ. އަދި މި ސަރުކާރުން ވަނީ "އެސްއެމްއީ" ބޭންކްގެ ނަމުގައި ބޭންކެއް ހަދައި ލޯނު ދެމުންނެވެ. ނަމަވެސް މި ވިޔަފާރި އަށް ދިމާވެފައިވާ ހަގީގީ މައްސަލައަކީ މިފަދަ ވިޔަފާރިތައް ނުދެމެ ހެއްޓުމެވެ. އާއްމުކޮށް މިފަދަ ވިޔަފާރި އަށް ލޯނު ދިން ނަމަވެސް ސަލާމަތްވެފައި ވަނީ މަދު ވިޔަފާރި އެކެވެ. އެހެންވެ، ސަރުކާރުން ވަނީ މިފަދަ ވިޔަފާރިތައް ދެމެހެއްޓޭނެ ޕްލޭން ތަކެއް ހަދަމުންނެވެ.\nކުދި ވިޔަފާރިތަކުން އިގްތިސޯދަށް ލިބޭ ފައިސާ ދައުރުވާނީ ރާއްޖޭގަ އެވެ. ނަމަވެސް ޓޫރިޒަމުން ލިބޭ ފައިސާގެ ބޮޑުބައި ދަނީ ބޭރަށެވެ. އަދި ޓޫރިޒަމުން ވަންނަ ލާރި ގިނަ ނަމަވެސް، ލިބޭ ލާރި މަދެވެ.\nޓީއެމްއޭ ގަތް ކުންފުނިން ވާޖިން އޮސްޓްރޭލިއާ ގަނެފި


Form hushahelhias Adhaalath ah dhaairaa thah nudheykah adhi nunimma: MDP | Mihaaru\nފޯމު ހުށަހެޅިއަސް އަދާލަތަށް ދާއިރާތައް ނުދޭކަށް އަދި ނުނިންމާ: އެމްޑީޕީ\n06 ފެބުރުއަރީ 2019 - 15:12 29 comments\nރައްޔިތުންގެ މަޖިލީހުގެ 86 ދާއިރާ އަށް ވާދަކުރާ އެމްޑީޕީ ކެންޑިޑޭޓުންގެ ފޯމު އިލެކްޝަންސް ކޮމިޝަން (އީސީ) އަށް މިއަދު ހުށަހެޅި ނަމަވެސް އޭގެ ތެރެއިން ހަ ދާއިރާއެއް އަދާލަތު ޕާޓީ އަށް ދޫނުކުރަން އަދި ނުނިންމާ ކަމަށް އެމްޑީޕީން މިއަދު ބުނެފި އެވެ.\nމަޖިލީހުގެ 87 ދާއިރާގެ ތެރެއިން އެމްޑީޕީ ވާދަނުކުރަނީ ހަމައެކަނި ނިލަންދޫ ދާއިރާ އަށެވެ. އެހެން ހުރިހާ ދާއިރާތަކަށް ވާދަކުރާ އެމްޑީޕީގެ ކެންޑިޑޭޓުންގެ ފޯމު މިއަދު ހުށަހެޅީ މަޖިލީހުގެ އިންތިޚާބުގައި އެކުގައި ވާދަކުރުމުގެ ޝައުގުވެރިކަން އަދާލަތު ޕާޓީން ފާޅުކޮށްފައި ވަނިކޮށެވެ.\nބައެއް ދާއިރާތައް އަދާލަތަށް ދޫކޮށް، އެކުގައި ވާދަކުރަން އެ ޕާޓީން ހުށަހެޅި ހުށަހެޅުމާ ގުޅޭ ގޮތުން އެމްޑީޕީގެ ގައުމީ މަޖިލީހުގެ ނުރަސްމީ ބައްދަލުވުމެއް ވެސް ބޭއްވި އެވެ.\nއޭގެ ފަހުން، ޓިކެޓް ދޫކޮށްލަން ބައެއް ދާއިރާތަކުގެ ކެންޑިޑޭޓުންނާ އެކު މަޝްވަރާތައް ކުރި އެވެ. އަދާލަތަށް ދޫކޮށްލަން ވިސްނި ދާއިރާތަކަކީ ވައިކަރަދޫ ދާއިރާ އާއި މަކުނުދޫ ދާއިރާ އާއި މަހިބަދޫ ދާއިރާ އާއި ކާށިދޫ ދާއިރާ އާއި މިލަންދޫ ދާއިރާގެ އިތުރުން ފުވައްމުލަކު ދެކުނު ދާއިރާ އެވެ.\nޓިކެޓް ދޫކޮށްލަން އެ ދާއިރާތަކުގެ ކެންޑިޑޭޓުން އަދި އެއްބަހެއް ނުވެ އެވެ.\nއެމްޑީޕީގެ ޑެޕިއުޓީ ސެކްރެޓަރީ ޖެނެރަލް އަފްޝަން ލަތީފް މިއަދު ވިދާޅުވީ ފޯމު ހުށަހެޅިއަސް އަދާލަތާ އެކު މަސައްކަތް ނުކުރަން އަދި ނުނިންމާ ކަމަށެވެ. އެފަދަ ނިންމުމެއް ނިންމާނީ ގައުމީ މަޖިލީހުން ކަން އޭނާ ފާހަގަކުރެއްވި އެވެ.\nއޭނާ ވިދާޅުވި ގޮތުގައި އެމްޑީޕީގެ އަމާޒަކީ މަޖިލީހުގެ ގިނަ ގޮނޑިތައް ކާމިޔާބު ކުރުމެވެ. އެމްޑީޕީއާ އަށް އެއްބާރުލުންދޭނެ ޕާޓީތަކާ ގުޅިގެން ވާދަކުރަން އެމްޑީޕީން ތައްޔާރު ކަމަށް ވެސް އޭނާ ވިދާޅުވި އެވެ.\n"ޕާޓީގެ ލީޑަޝިޕުން ވަނީ ދާއިރާގެ ވަރަށް ގިނަ މީހުންނާ އަދި ކެންޑިޑޭޓުންނާ ވެސް ބައްދަލުކޮށް ހިޔާލު ހޯއްދަވާފައި. އަދި މަޝްވަރާ ކުރުމުގެ މަރުހަލާގައި އޮތީ. ވަކި ނިންމުމެއް އަދި ނުނިންމާ،" އަފްޝަން ވިދާޅުވި އެވެ.\n"އަދާލަތު ޕާޓީއާ އެކު ވެސް އަޅުގަނޑުމެން މަސައްކަތް ކުރުމުގެ ރޫހު އެބައޮތް. މަސައްކަތް ކުރަން ތައްޔާރަށޭ ތިބީ."\nސަރުކާރު އެކުލަވާލަން ސިޔާސީ ޕާޓީތަކުން ހެދި ކޯލިޝަން އެއްބަސްވުމުގައި އޮތީ، ރިޔާސީ އިންތިޚާބުގެ އިތުރުން މި އަހަރުގެ މަޖިލީސް އިންތިޚާބާއި އަންނަ އަހަރުގެ ލޯކަލް ކައުންސިލް އިންތިޚާބުގައި ގުޅިގެން ވާދަކުރުމަށެވެ. އަދި ޕާޓީތަކަށް ހިއްސާ ބަހާނީ، ސަރުކާރުގައި އެ ޕާޓީއެއް ތަމްސީލްވާ ނިސްބަތުން ކަމަށް ވެސް އެއްބަސްވުމުގައިވެ އެވެ.\nކުރީގެ ރައީސް މައުމޫން އަބްދުލްގައްޔޫމް ފިޔަވައި އެހެން ސިޔާސީ ޕާޓީތަކުން ރައީސް އިބްރާހިމް މުހައްމަދު ސޯލިހްއާ އެކު ސޮއިކުރި އެއްބަސްވުމާ އެއްގޮތަށް މަޖިލީސް އިންތިޚާބުގައި ވާދަކުރަން އެމްޑީޕީން ދެކޮޅު ހެދީ އެވެ. އެމްޑީޕީން ދެކޭ ގޮތުގައި އެއީ، މަޖިލީސް އިންތިޚާބަށް އެކުލަވާލި އެއްބަސްވުމެއް ނޫނެވެ.\nއެކަމާ ހެދި އެމްޑީޕީ އާއި ޖުމްހޫރީ ޕާޓީއާ ދެމެދު ވަނީ ހިޔާލު ތަފާތުވެފަ އެވެ. އެއްބަސްވުމާ އެއްގޮތަށް ވާދަނުކުރެވުމުން ޖުމްހޫރީ ޕާޓީ އާއި މައުމޫން ވެސް މަޖިލީހަށް ކެންޑިޑޭޓުން ނެރެން ހަމަޖައްސާފައި ވަނީ ކޯލިޝަނާ ވަކިންނެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ރައްޔިތުންގެ މަޖިލީހުގެ އިންތިޚާބު 2019


India ge Foreign Secretary furaavadaigenfi – Iru\nވަގަށް ނަގާފައިވާ ތަކެއްޗާއެކު އައްޑޫސިޓީ ހިތަދޫން މީހަކު ހައްޔަރުކޮށްފި\nޓެކްސީ ޑްރައިވަރު، ވަހީދާއާ ބައްދަލުކޮށްލަންބޭނުންވާ ކަމަށް ޔޫކޭ ސަފީރު ވިދާޅުވެއްޖެ\nބައެއް ރިސޯޓްތަކުން މޫދަށް ކުނި އަޅާ މައްސަލަ ފާހަގަކުރެވޭ: ޓޫރިޒަމް މިނިސްޓްރީ\nލަހޫ· 10 ނޮވެމްބަރ 2020\nފޮރިން ސެކްރެޓަރީ އަބްދުލްޣަފޫރު މުޙައްމަދުގެ ދަޢުވަތަކަށް ރާއްޖެއަށް ކުރެއްވި ރަސްމީ ދަތުރުފުޅަށްފަހު އިންޑިއާގެ ފޮރިން ސެކްރެޓަރީ ހަރްޝް ވަރްދާން ޝްރިންގްލާ މިއަދު ރާއްޖެ އިން ފުރާވަޑައިގެންފިއެވެ.\nއެ މިނިސްޓްރީން ބުނީ އިންޑިއާގެ ފޮރިން ސެކްރެޓަރީގެ މި ދަތުރުފުޅުގައި، ރާއްޖޭގައި އިންޑިއާގެ އެހީގައި ކުރިއަށްދާ ޕްރޮޖެކްޓްތަކުގެ މަސައްކަތް ކުރިއަށްދާ ގޮތާ ބެހޭ ގޮތުން ރާއްޖޭގެ ފޮރިން ސެކްރެޓަރީ އަބްދުލްގަފޫރު މުހައްދުއާއެކު މަޝްވަރާކުރެއްވިއެވެ. އަދި މަސައްކަތް އަވަސް ކުރުމަށް ކުރެވިދާނެ ކަންތައްތަކާ ބެހޭ ގޮތުން މި ބައްދަލްވުމުގައި މަޝްވަރާ ކޮށްފައިވެއެވެ.\nއިންޑިއާގެ ފޮރިން ސެކްރެޓަރީ ހަރްޝް ވަރްދަން ޝްރިންގްލާ ވަނީ ސަރުކާރުގެ އިސްވެރިންނާއި އިދިކޮޅު ސިޔާސީ އިސް ބޭފުޅުންނާއިވެސް ބައްދަލްކުރައްވާފައެވެ. އެ ގޮތުން ރައީސް ސޯލިހުގެ އަރިހަށް އިހުތިރާމްގެ ޒިޔާރަތެއް ކުރެއްވިއެވެ. އަދި ރައީސް މުހައްމަދު ނަޝީދާއި ރައީސް މައުމޫން އަބްދުގައްޔޫމާވެސް ބައްދަލްކުރެއްވިއެވެ.\nއަދި މިނިސްޓަރު އޮފް ފޮރިން އެފެއާޒް އަބްދުﷲ ޝާހިދު އާއި މިނިސްޓަރު އޮފް ފިނޭންސް އިބްރާހިމް އަމީރު އާއި މިނިސްޓަރު އޮފް އިކޮނޮމިކް ޑިވެލޮޕްމަންޓް ފައްޔާޒް އިސްމާއިލް އާއި މިނިސްޓަރު އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ މުހައްމަދު އަަސްލަމް އާއި މިނިސްޓަރު އޮފް ޑިފެންސް މާރިޔާ އަހުމަދު ދީދީ އަދި މިނިސްޓަރު އޮފް ޓޫރިޒަމް ޑރ. އަބްދުﷲ މައުސޫމް އާވެސް ވަނީ ބައްދަލުކުރައްވާފައެވެ.\nމި ދަތުރުފުޅުގައި ގްރޭޓަރ މާލޭ ކަނެކްޓިވިޓީ ޕްރޮޖެކްޓަށް އިންޑިއާ ސަރުކާރުން ފޯރުކޮށްދެއްވާ 100 މިލިއަން އެމެރިކާ ޑޮލަރުގެ ހިލޭ އެހީގެ އެއްބަސްވުމުގައި ވެސް ސޮއިކޮށްފައިވެއެވެ.\nމިއީ އިންޑިއާގެ ފޮރިން ސެކްރެޓަރީ ކަމާ އެމަނިކުފާނު 29 ޖެނުއަރީ 2020 ގައި ހަވާލުވެވަޑައިގެންނެވިފަހުން ރާއްޖެއަށް ކުރެއްވި ފުރަތަމަ ރަސްމީ ދަތުރުފުޅެވެ. ހަރްޝް ވަރްދާން ޝްރިންގްލާ އަކީ އިންޑިއާގެ 33 ވަނަ ފޮރިން ސެކްރެޓަރީ އެވެ.


BREAKING : Covid-19 Ah Vaccine Eh Ufehdheynee 18 Mas Fahun - Vaguthu\nކޮވިޑް-19 އަށް ވެކްސިނެއް އުފެއްދޭނީ 18 މަސް ފަހުން\n8 މަސް ކުރިން ( ފެބުރުއަރީ 11, 2020 )\nމިހާރު ހަލުވިކަމާއި އެކު ފެތުރެމުން ގެންދާ ކޮރޯނާވައިރަސް (ކޮވިޑް-19) އަށް ތައްޔާރު ކުރާ ވެކްސިން ބޭނުންކުރަން ފެށޭނީ 18މަސް ފަހުން ކަމަށް ދުނިޔޭގެ ސިއްޙަތު ޖަމިއްޔާ (ވޯލްޑް ހެލްތު އޯގަނައިޒޭޝަން) އިން ބުނެފިއެވެ.\nސިއްޙަތު ޖަމިއްޔާ އިން ވިދާޅުވީ ކަން މިހެން އޮތުމާއި އެކު މިހާރު އޮތް ހަމައެކަނި ގޮތަކީ މިހާރު ބޭނުން ކުރެވެން ހުރި އާލާތްތައް ބޭނުންކޮށްގެން ކުރެވެން ހުރި ހުރިހައި ކަމެއް ކުރުން ކަމަށެވެ.\nކޮވިޑް-19 އަށް ވެކްސިނެއް އުފައްދަން ޗައިނާގެ އެންމެ މުއްސަނދި މީހާ، އަދި އަލީބާބާގެ އިތުރުން އަލީ އެކްސްޕްރެސްގެ ވެސް ވެރިޔާ ކަމުގައިވާ ޖެކް މާ ވަނީ ސައިންސްވެރިންނަށް އެތައް މިލިއަން ޑޮލަރެއް ހަރަދުކޮށްފައެވެ.\nމިހައިތަނަށް ކޮވިޑް-19 އަށް ވެކްސިނެއް އުފެއްދިފައި ނުވާއިރު، މި ވައިރަސްގެ ސަބަބުން ދުނިޔޭގެ އިގްތިސާދުތަކަށްވެސް ދަނީ އޭގެ ނޭދެވޭ އަސަރު ކުރަމުންނެވެ.\nނަމަވެސް ޗައިނާގެ ސައިންސްވެރިން ވަނީ މިހާރު ވެކްސިނެއްގެ ކްލިނިކަލް ޓްރިއަލް ފަށާފައެވެ. މިއީ މިހާތަނަށް ވެކްސިން އުފެއްދުމުގައި ހޯދުނު އެންމެ ބޮޑު ކުރިއެރުމެވެ.\nއިނގިރޭސިވިލާތާއި އެމެރިކާ އަދި އޮސްޓްރޭލިއާ އާއި އެހެން ބައެއް ގައުމުތަކުގެ ސައިންސްވެރިން ވެސް ގެންދަނީ ކޮވިޑް-19 އަށް ވެކްސިނެއް އުފެއްދުމަށް މަސައްކަތް ކުރަމުންނެވެ. ބޭސް އުފައްދާ ދުނިޔޭގެ 12 އަށް ވުރެ ގިނަ ކުންފުނިން ގެންދަނީ ވެކްސިނެއް އުފެއްދުމަށް މަސައްކަތް ކުރަމުން ކަމަށް ރިޕޯޓްތައް ބުނެއެވެ.\nފުރުމުގެ ކުރިން ކޮވިޑް-19 އަށް ޓެސްޓް ކުރުމަށްފަހު ގްރޫޕްތައް އެއްކޮށް ކަރަންޓީން ވެވޭނެ\nފެބުރުއަރީ 11, 2020 21:04\nއެޖެންޑާ 19 އަކީ ވެސް ނުރައްކާތެރި ވައިރެސް. ރައްޔިތުން ސަމާލުވޭ ގައުމު ވީރާނާ ވުމުގެ ކުރިން\nފެބުރުއަރީ 11, 2020 22:12\nޢެޖެންޑާ19ގެ އައްޕަ އެތިދޯ ކޮވިޑް 19އަކީ އަމައްޔާތްއި ބޮޑު ބިރު ވައްތަރު ހުންނަނީ ދޯ\nފެބުރުއަރީ 12, 2020 02:26\nޢެހެންނުކިޔޭނެ، 19އެއީ އަހަރެންގެ ފިކުރީގެ މުދާގަޑެއް. ކިހިނެއް ހަދަން ތިޔައުޅެނީ!


ޅ.ނައިފަރު ވަޑާންގެ ވާރކްޝޮޕް ފަދަ ތަންތައް ހެދުމަށް ބިން ދޫކުރުން\nވަޑާންގެ ވާރކްޝޮޕް ފަދަ ތަންތަން ހެދުމަށް ބިން ކުއްޔަށް ދޫކުރާ ސަރަހައްދުން ބިން ކުއްޔަށް ހިފުމަށް ބިޑް ހުށަހެޅުމުގެ ފުރުސަތު ހުޅުވާލަމެވެ.\nމި ބިޑާއި ގުޅިގެން ބޭއްވޭ ޕްރީ ބިޑް މީޓިންގ އޮންނާނީ 22 ސެޕްޓެމްބަރ 2019 ވަނަ ދުވަހުގެ 13:30 ގައި ނައިފަރު ކައުންސިލްގެ އިދާރާގައެވެ. ޕްރީ ބިޑް މީޓިންގް އަށް ވަޑައިގަންނަވާއިރު ބިޑް ޑޮކިޔުމެންޓްސް ގެންނަވަން ވާނެއެވެ. ބިޑް ޑޮކިއުމެންޓްސް ބައްލަވައި ގަންނަވާ ބޭފުޅުންގެތެރެއިން ޕްރީ ބިޑް މީޓިންގްއަށް ހާޒިރުނުވާ ފަރާތްތަކަށްވެސް ބިޑް އޯޕެން މީޓިންގްގައި ބައިވެރިވެވޭނެއެވެ.\nބިޑް ޑޮކިއުމެންޓްސް ބައްލަވައިގަނެފައިވާ ފަރާތްތަކުން، ބިޑްހުށަހަޅާ ފޯރމް ފުރިހަމަކޮށް ހުށަހެޅުން އޮންނާނީ 29 ސެޕްޓެމްބަރ 2019 ވަނަ ދުވަހުގެ 12:00 ގައި ނައިފަރު ކައުންސިލްގެ އިދާރާގައެވެ.


1 aharu therey Muli Airport nimeyne: Azim\nއެއް އަހަރު ތެރޭ މުލީ އެއާޕޯޓް ނިމެނޭ: އާޒިމް\n06 އޭޕްރީލް 2021 - 13:33:25\nމިއަންނަ އަހަރުގެ އޭޕްރިލް މަސް ނިމުމުގެ ކުރިން މ. މުލީ އެއާޕޯޓްގެ މަސައްކަތް ނިމޭނެ ކަމަށް އެމްޓީސީސީގެ ސީއީއޯ އާދަމް އާޒިމް ވިދާޅުވެއްޖެއެވެ.\nމިހެންކަމުން އެ އެއާޕޯޓު އެޅުމަށް ހޭދަވާނީ އަހަރެކެވެ.\nމ.އެއާޕޯޓް ތަރައްގީ ކުރުމުގެ އަމަލީ މަސައްކަތް ފެށުމުގެ ރަސްމިއްޔާތު މިއަދު ވަނީ ބާއްވާފަ އެވެ.އެ ރަސްމިއްޔާތުގައި ސީއީއޯ އާދަމް އާޒިމްއާއި އެމްޓީސީސީގެ އިސްވެރިންގެ އިތުރުން ދިއްގަރު ދާއިރާގެ މެމްބަރު އިކްރާމް ހަސަންއާއި، މ. މުލި ކައުންސިލްގެ ރައީސް އަހުމަދު ޝާތިރާއި މުލަކު ދާއިރާގެ މެމްބަރު އިބްރާހިމް ނަސީރު ބައިވެރިވެވަޑައިގެންނެވިއެވެ.\nއެ ރަސްމިއްޔާތުގައި ވާހަކަ ދައްކަވަމުން އާދަމް އާޒިމް ވިދާޅުވީ ރަންވޭ އެކަނި އެޅުމަށްފަހު މުލީގެ ރައްޔިތުންނަށް އެއާޕޯޓް ދޫކޮށްނުލާނެ ކަމަށެވެ. އަދި އެމްޓީސީސީން ބުނާ ދުވަހާއި ގަޑި ދިމާ ކުރާނެ ކަަމަށެވެ.\n"ގައުމަށް ހިދުމަތް ކޮށްދޭން ލިބިފައިވާ ފުރުސަތުގައި ރައްޔިތުންނަށް ފުރިހަމައަށް ހިދުމަތް ފޯރުކޮށްދޭން ޖެހޭނެ."އާޒިމް ވިދާޅުވިއެވެ.\nރައީސް ބޭނުންފުޅުވަނީ އަވަސް ތަރައްގީ ގެންނަންކަމަށާއި ރައްޔިތުން ޓެކްސް ފައިސާ ދޭ ކަން ފާހަގަކުރަމުން އާޒިމް ވިދާޅުވީ އެހެންކަމުން އެ ރައްޔިތުން ބޭނުންވާ މަޝްރޫއުތައް ކުރިއަށް ގެންގޮސްދޭން ޖެހޭނެ ކަމަށެވެ.\n"އެމްޓީސީސީ އަކީ މޫސުމީ ކުންފުންޏެއް ނޫން. މިދިޔަ އަހަރު އެކަނިވެސް 38 ޕްރޮޖެކްޓްގެ މަސައްކަތް ކުންފުނިން ނިންމާފައިވާނެ."އާޒިމް ވިދާޅުވިއެވެ.\nމ. އެއާޕޯޓް ތަރައްގީ ކުރުމުގެ މަޝްރޫއުގައި ސޮއިކުރެވުނީޗ މިއަހަރުގެ ފެބްރުވަރީ މަހުގެ 28 ވަނަ ދުވަހުއެވެ. އެ މަޝްރޫއުގެ ދަށުން، 14 ހެކްޓަރުގެ ބިން ހިއްކުމާއި، 1812 މީޓަރުގެ ސަރަހައްދެއްގެ ގޮނޑުދޮށް ހިމާޔަތް ކުރުމާއި، 1200 މީޓަރު ދިގު 30 މީޓަރު ފުޅާ ރަންވޭއެއް ގާއިމުކުރުމާއި، ޓެކްސީވޭ އަކާއި އޭޕްރަންއެއް އެޅުމުގެ މަސައްކަތް ހިމެނެއެވެ.\nއެ މަޝްރޫއަކީ 733.221 މިލިއަން ރުފިޔާގެ މަޝްރޫއެކެވެ. އަދި އެ މަޝްރޫއު ނިންމުމަށް ހަމަޖެހިފައިވަނީ 365 ދުވަހުގެ ތެރޭގައެވެ.\nހޯރަފުށީ ގޮނޑުދޮށް ހިމާޔަތް ކުރުމުގެ މަޝްރޫއު ފަށައިފި


Yameen ge maru: Report hedhi fuluhah miadhu ves gina suvaaluthakeh\nބްލޮގާ ޔާމީން ރަޝީދު މަރާލި މައްސަލާގައި ހިމެނޭ މީހުންގެ ވީޑިއޯ އެނާލިސިސް ރިޕޯޓްތަކެއް ހެދި ފުލުހާ ދައުވާ ލިބޭ ފަރާތްތަކުގެ ވަކީލުން ގިނަ ސުވާލުތަކެއް މިއަދު ޝަރީއަތުގައި ވެސް ކުރިމަތި ކުރުވައިފި އެވެ.\nޔާމީން ރަޝީދުގެ މަރާ ގުޅޭ ތަހުގީގަށް ފުލުހުންގެ އޮފިސަރެއް ކަމަށްވާ އާދަމް މުހައްމަދު ވަނީ ހަ ރިޕޯޓެއް އެކުލަވާލާފަ އެވެ. އެއީ މައްސަލާގައި ހިމެނޭ ހަ މީހުންގެ ފަސް މީހެއްގެ ސިފަތައް ފުލުހުން ނަގާފައިވާ ވީޑިއޯތަކުން ފެންނަ މީހުންނާ ދިމާވާ ކަމަށް ބުނެ ހަދާފައިވާ ރިޕޯޓްތަކަކާއި ސައިކަލަކާ ގުޅޭ ގޮތުން ހަދާފައިވާ ރިޕޯޓެކެވެ.\nމީގެ ތެރެއިން ކުރީ ދުވަހުގެ ޝަރީއަތުގައި ހެކި ބަސް ނަގައި ވާހަކަ ދައްކާފައިވަނީ ތިން ރިޕޯޓަކާއި ގުޅޭ ގޮތުންނެވެ. އެއީ އިސްމާއީލް ރަޝީދާއި ހައިޝަމް ރަޝީދާއި އަހުމަދު ޒިހާންގެ ރިޕޯޓަށެވެ. މިއަދުގެ ޝަރީއަތުގައި ހެކިބަސް ނަގާފައިވަނީ ދެރިޕޯޓަކަށެވެ. އެއީ ހަސަން ޝިފާޒާ މުހައްމަދު ދިފްރާންގެ ރިޕޯޓަށެވެ.\nއެގޮތުން މިއަދުގެ ޝަރީއަތުގައި ދިފްރާންގެ ރިޕޯޓާއި ބެހޭ ގޮތުން ދައުލަތުން ކުރި ސުވާލުތަކަށް ޖަވާބުދެމުން އާދަމް މުހައްމަދު ބުނީ އެ ރިޕޯޓްގައިވާ ގޮތުން ވީޑިއޯއިން ފެންނަ ދިފްރާން ކަމަށް ތުހުމަތުވާ މީހާ އާއި ދިފްރާންގެ އެއްގޮތް ފަސް ސިފައެއްވެ އެވެ. އޭގެ ތެރޭގައި ހަށިގަނޑު ބައްޓަމާއި ރޫފަ، މަތިމަހާއި ތުނބުޅި އަދި ބޮލުގެ އިސްތަށިގަނޑު ހިމެނޭ ކަމަށެވެ.\nދިފްރާންގެ ވަކީލް ވަނީ އެކަމާ ގުޅިގެން ގިނަ ސުވާލުތަކެއް ކުރިމަތިކޮށްފަ އެވެ. ދިފްރާންގެ ވަކީލް ވިޝާމް ވަނީ ވީޑިއޯތައް އެންހޭންސް ކުރަން ބޭނުންކުރި ސޮފްޓްވެއާއާ ގުޅޭ ގޮތުން ސުވާލު ކޮށްފަ އެވެ. އެގޮތުން އެސޮފްޓްވެއާއިން އެންހޭންސްތޯ ނުވަތަ އިތުރު ކަންކަން ކުރެވޭތޯ ސުވާލުކޮށްފަ އެވެ. އޭނާ އެގޮތަށް ސުވާލުކޮށްފައިވަނީ ރިޕޯޓްގައި އެނަލައިޒް ކުރަން ބޭނުންކުރި ކަމަށް ބުނެފައިވާތީ އެވެ.\nއެއަށް ޖަވާބުދެމުން އާދަމް ބުނީ، އެސޮފްޓްވެއާ އަކީ ހަމައެކަނި އެންހޭންސް ކުރުމަށް ބޭނުން ކުރާ ސޮފްޓްވެއާއެއް ކަމަށެވެ. އެނަލައިޒް ކުރުމަކީ އޭގެ ތެރޭގައި ހިމެނޭ ކަމެއް ކަމަށް އޭނާ ބުންޏެވެ.\nވިޝާމްގެ އިތުރު ސުވާލުތަކެއް އަމާޒުކުރީ އެ ރިޕޯޓްގައި ތަހުލީލް ކޮށްފައިވާ ވީޑިއޯތަކުގެ ތާރީހު ނެތުމުންނެވެ. އެއީ ކޮން ދުވަހެއްގެ ކޮން ތާރީހުތަކެއްގައި ނަގާފައިވާ ވީޑިއޯތަކެއްތޯ ސުވާލު ކުރި އެވެ. އެކަމަށް ޖަވާބުދެމުން އާދަމް ބުނީ އެއީ އައިއޯ އިން ހަވާލުކުރި ވީޑިއޯތަކެއް ކަމަށާއި އެއީ ކޮން ތާރީހެއްގެ ވީޑިއޯ ތަކެއްކަން ބުނަން ނޭންގޭ ކަމަށެވެ. އޭގައި އެވަނީ އެވީޑިއޯތަކުގެ ސްނެޕްޝޮޓްތަކުގެ ގަޑިތައް ކަމަށެވެ.\nވިޝާމް ވަނީ އަޅާ ކިޔާފައިވާ ސިފަތަކާއި ގުޅޭގޮތުން ސުވާލުކޮށްފަ އެވެ. އެގޮތުން އޭނާގެ ބައްޓަމާއި އެއްގޮތް އެހެން މީހަކު ހުރެދާނެތޯ އާއި އެސިފަތައް ދިމާވާ އެހެން މީހަކު ހުރެދާނެތޯ ވަނީ ސުވާލުކޮށްފަ އެވެ. ވިޝާމް ބުނީ އެސިފަތައް ދިމާވާ އިތުރު މީހަކު ހުރެދާނެ ކަމަށެވެ. ނަމަވެސް ވީޑިއޯގައި ފެންނަ ފަރާތުގެ ސިފަތަކާއި ދިފްރާންގެ ސިފަތައް އެއް ވައްތަރު ކަމަށެވެ.\nވިޝާމްގެ އިތުރު ސުވާލަކަށްވީ އެކަން ކުރަން ހަވާލު ކުރި ގޮތެވެ. އާދަމް އައިއޯ އިން ހުށަހެޅީ އެވީޑިއޯގައި ފެންނަ ފަރާތަކީ ދިފްރާންތޯ ޗެކް ކުރުމަށް ކަމަށެވެ. އެއާއެކު ވިޝާމް ވަނީ އަޅާ ކިޔަން ދިފްރާންގެ ފޮޓޯ ލިބިފައިވަނީ ކިހިނަކުންތޯ ސުވާލުކޮށްފަ އެވެ. އާދަމް ބުނީ އެއީ ތަހުގީގް ތަކުން ލިބިފައިވާ ކަންކަމަށް ބަލާފައި އައިއޯ އިން ހުށަހަޅާފައިވާ ކަންކަން އެނަލައިޒް ކޮށްފައިވާ ރިޕޯޓެއް ކަމަށެވެ.\nދިފްރާންގެ ރިޕޯޓަށްފަހު ދެން ހުށަހަޅާފައިވަނީ ޝިފާޒްގެ ރިޕޯޓެވެ. އެގޮތުން ދައުލަތުން ވަނީ އެއީ އޭނާ ހަދާފައިވާ ރިޕޯޓެއްތޯ އާއި އޭގައި ފެންނަ ފަރާތަކީ ޝިފާޒްތޯ ސުވާލުކޮށްފަ އެވެ. އެއަށް ޖަވާބުދެމުން އާދަމް ބުނީ އެ ރިޕޯޓްގައިވާ ގޮތުން ވީޑިއޯއިން ފެންނަ ޝިފާޒް ކަމަށް ތުހުމަތުވާ މީހާ އާއި ޝިފާޒްގެ އެއްގޮތް ފަސް ސިފައެއްވާ ކަމަށެވެ. އޭގެ ތެރޭގައި ހަށިގަނޑު ބައްޓަމާއި މަތިމަހާއި ތުނބުޅި އަދި ބޮލުގެ އިސްތަށިގަނޑު ހިމެނޭ ކަމަށެވެ.\nޝިފާޒްގެ ވަކީލް ހުސްނީ މުބާރަކްވެސް ވަނީ އާދަމް އަށް ގިނަ ސުވާލުތަކެއް ކުރިމަތިކޮށްފަ އެވެ. އެގޮތުން މީގެ ކުރިން ޝިފާޒް އިނގޭތޯ އާއި އޭނާއާ ވީޑިއޯގައިވާ ފަރާތް އަޅާ ކިޔާފައިވަނީ ކިހިނެތް ކޮން ގޮތަކުންތޯ ސުވާލުކޮށްފަ އެވެ.\nއާދަމް ބުނީ އޭނާ އަޅާކިޔާފައިވަނީ ޕޮލިސް ހެޑް ކުއާޓާގައި އޭނާ ނަގާފައިވާ ފޮޓޯ އާއި ވީޑިއޯގައި ފެންނަ ފަރާތާއި އަޅާ ކިޔުމަށްފަހު އެވެ. ހުސްނީ މުބާރަކު ވަނީ ފޮޓޯ ނެގުމުގެ ކުރިން އެއީ ޝިފާޒްކަން އެނގުނު ގޮތެއް ސާފުކޮށްދިނުމަށެވެ. އެގޮތުން އާދަމް ބުނީ އެއީ އައިއޯ ހުށަހެޅި ގޮތަށް ޝިފާޒްކަން ޔަގީން ކުރަން ކުރި ތަހުލީލެއް ކަމަށާއި އެއީ ޝިފާޒްކަން އައިއޯ އިން ހޯދާފައިވަނީ ތަހުގީގުން ކަމަށް ބެލެވޭ ކަމަށެވެ.\nހުސްނީ މުބާރަކު ވަނީ ސިފަތައް އަޅާކިޔާފައިވާއިރު ދެމަސް ފަހުން ނެގި ފޮޓޯއަކާއި އަޅާކީއިރު އެއްވެސް ބަދަލެއް އައިސްފައިނުވާނެތޯ ސުވާލުކޮށްފަ އެވެ. އަދި އެއީ ޝިފާޒްކަން ޔަގީންވަނީ ކިހާ މިންވަރަކަށްތޯ ސުވާލުކޮށްފަ އެވެ/ އެސުވާލުތަކަށް އާދަމް ދިނީ ތަކުރާރުކޮށް އެއް ޖަވާބެކެވެ. އެއީ އޭގައިވާ ފަރާތަކީ ޝިފާޒް ކަމަށެވެ. އެއާއެކު ހުސްނީ ވަނީ 100 ޕަސެންޓް ޔަގީންތޯ ސުވާލުކޮށްފަ އެވެ. އާދަމް ވަނީ އެއީ 100 ޕަސެންޓް އޭނާ ކަމަށެވެ.\nހުސްނީ ވަނީ އޭނާގެ ތުނބުޅިއަށް ދެމަސް ދުވަހުގެ ތެރޭގައި އެއްވެސް ބަދަލެއް އައިސްފައިވޭތޯ އާއި އެބަދަލުތަކާއެކުވެސް އެއީ ޝިފާޒްކަން ޔަގީންތޯ އެވެ. އާދަމް ބުނީ ތުނބުޅި އާއި ބޮލުގެ ދިގުމިނަށް ނުބަލާ ކަމަށާއި ބަލަނީ ފަޅާފައިވާ ގޮތާއި ބައްޓަމަށް ކަމަށެވެ.\nހުސްނީގެ ސުވާލުތައް ދެން އަމާޒުކޮށްފައިވަނީ އެނަލައިޒް ކުރަން ވީޑިއޯގައިވާ ގޮތަށް މޫނު ފޮރުވައިގެންނާއި އެވީޑިއޯތަކުގައިވާ ތަންތަނުގައި ފޮޓޯ ނަގާފައިވާނެތޯ އެވެ. އާދަމް ބުނީ ހަމައެކަނި ފޮޓޯ ނަގާފައިވަނީ ޕޮލިސް ހެޑްކުއާޓާގައި އެކަނި ކަމަށެވެ.\nމިއަދު ވަނީ އިތުރު ރިޕޯޓެއްގެ ހެކިބަސް ނެގުމަށްވެސް ނިންފާ އެވެ. އެއީ ސައިކަލަކާއި ގުޅޭ ގޮތުންނެވެ. ނަމަވެސް ދިފާއުން ގިނަ ސުވާލުތަކެއް ވަނީ ދައުލަތަށް ކުރިމަތިކޮށްފަ އެވެ. އެގޮތުން އެވީޑިއޯ ރިޕޯޓަކީ އެންމެންނާއި ގުޅޭ ރިޕޯޓެއްތޯ އެވެ. ދައުލަތުން ބުނީ އެއީ ޝިފާޒް އާއި ދިފްރާން ދުއްވި ސައިކަލްކަން ޔަގީން ކުރުމަށް ހަދާފައިވާ އެނަލައިޒް އެއް ކަމަށެވެ.\nއެއާއެކު ދިފާއީ ވަކީލުން ވަނީ މީގެ ކުރިން އެސައިކަލްގެ އެއްވެސް ވާހަކައެއް ދައްކާފައިނުވާ ކަމަށެވެ. އަދި ދައުލަތުން އެންމެންނާއި ގުޅުވާފައި އެރިޕޯޓް ހުށަހަޅާފައިވަނީ ކީއްވެތީ ސުވާލުކޮށްފަ އެވެ. ދައުލަތުން އެދުނީ އެކަންކަން ސާފު ކުރުމަށްފަހު އަންނަ ޝަރީއަތެއްގައި އެކަމާމެދު ހެކިބަސް ނެގުމަށެވެ.\nމިއަދުގެ ޝަރީއަތް މައްސަލަ ބައްލަވާ ގާޒީ ނިންމަވާލެއްވީ އަންނަ އަންގާރަ ދުވަހު އިތުރު ޝަރީއަތެއް ބާއްވާނެކަން އިއުލާން ކުރުމަށްފަހު އެވެ. އެދުވަހުގެ ޝަރީއަތުގައި ސިއްރު ފަސް ހެކިވެރިއެއްގެ ހެކިބަސް ނަގަން ވަނީ ނިންމާފަ އެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ޔާމީން ރަޝީދުގެ މަރު + ރައީސް ޔާމީންގެ ޝަރީއަތް\nޔާމީންގެ ޕާސްޕޯޓު ހިފެހެއްޓުމުގެ އަމުރެއް ނުދިން


Positive meehakaa bahdhaluviyas sirru kuranee\nއިމާޖަންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާން ޑރ. ފާތިމަތު ނަޒްލާ ރަފީގު --\nކޮންޓްރެކްޓް ޓްރޭސިންއަށް ރަނގަޅު މައުލޫމާތު ނުދޭ މައްސަލަ ބޮޑުވެފައިވާ ކަމަށާ އެކަމާ ވަރަށް ބޮޑަށް ކަންބޮޑުވާ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެޗްއީއޯސީ އިން ރޭ ބޭއްވި ނޫސްވެރިންގެ ބައްދަލްވުމުގައި އެ ސެންޓަރުގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ ޕޮޒިޓިވް ކޭސްތައް ރެކޯޑް އަދަދަކަށް އިތުރުވަމުންދާއިރު އެންމެ ބޮޑު ކަންބޮޑުވުމަކީ ކޮންޓްރެކްޓް ޓްރޭސިންއަށް ރަނގަޅަށް މައުލޫމާތު ނުދިނުން ކަމަށެވެ.\nޕޮޒިޓިވްވާ މީހުންގެ މައުލޫމާތު ހޯދާއިރު އޭނާއާ ބައްދަލުވީ މީހުންގެ މައުލޫމާތު ނުދީ ހިފަހައްޓާ ކަމަށާ އެކަމުގެ ސަބަބުން ބައެއް މީހުން ފުރާނައަށް ނުރައްކާވާ ހާލަތަކަށް ހުށައެޅިގެން ދިއުމުގެ ފުރުސަތު އެބައޮތް ކަމަށެވެ. ނަޒްލާ ވިދާޅުވީ ބަލިޖެހި ދެނެނުގަނެވި ހުރުމަކީ އެމީހެއްގެ ހާލަތު ކުއްލިއަކަށް ގޯސްވުމުގެ ފުރުސަތު އޮތް ކަމެއް ކަމަށާ ހާއްސަކޮށް ހައިރިސްކު މީހަކަށް ބަލި ޖެހި ނޭންގި ހުރެއްޖެނަމަ އެއީ އެމީހެއްގެ ފުރާނައަށް އޮތް ބޮޑު ނުރައްކަލެއް ކަމަށެވެ.\nކޮންޓްރެކްޓް ޓްރޭސިންއަށް ރަނގަޅު މައުލޫމާތު ނުދޭނަމަ އެފަދަ އެތަށް ކަމެއް ދިމާވުމުގެ ފުރުސަތު އޮންނާނެތީ އެފަދައިން މަސައްކަތް ނުކުރުމަށް ނަޒްލާ ވަނީ އިލްތިމާސް ކުރައްވާފައެވެ.\n"ޕޮޒިޓިވް ކޭސްއަކާ ކޮންޓެކްޓްވީ ކަމަށް އެއްގޮތަކަށްވެސް އެއްބަސްނުވެ ދެތިން ދުވަސް ފަހުން އެބަ ޕޮޒިޓިވްވޭ. މަސައްކަތުގެ މާހައުލުގައިވެސް އެކަކު ޕޮޒިޓިވްވަމުން އަނެކަކު ޕޮޒިޓިވްވަމުން ވަރަށް ބައިވަރު މީހުން އެބަ ޕޮޒިޓިވްވޭ. ގޭގޭތެރޭ ގައި ރައްޓެހިންގެ ތެރޭގައިވެސް މިހެން އެބަވޭ. ބައެއް ބޭފުޅުން ފުރަބަންދު ކަރަންޓީނަށް ވަޑައިގަންނަވާ ހިސާބުން ގޭގެ މީހަކު ޕޮޒިޓިވްވިޔަސް އެ މައުލޫމާތު ހިއްސާނުކުރޭ،"\nނަޒްލާ ވިދާޅުވީ ރަނގަޅު މައުލޫމާތު އަވަހަށް ފޯރުކޮށްދިނުމަކީ ބަލިން އަރައިގަތުމަށް ކުރެވޭ މަސައްކަތަށް ވަރަށް މުހިންމު ކަމެއް ކަމަށާ އެއީ އެތަށް ބައެއްގެ ފުރާނަ ސަލާމަތް ކުރުމަށްވެސް ވެވޭ އެހީތެރިކަމެއް ކަމަށެވެ.\nޕޮޒިިޓިވް ރޭޓް މަތި ރަށްރަށް އިއުލާނު ކުރަނީ


court thakugai higaa masalathaka nufoozey nonaane: raeese - vNews.mv\nކޯޓްތަކުގައި ހިނގާ މައްސަލަތަކަށް ނުފޫޒެއް ނޯންނާނެ\nއަހުމަދު ހަމީދު އާދަމް 16 March 2016, 18:36\nޝަރުއީ ނިޒާމްގެ ތެރެއިން ނިންމާ ނިންމާ އެއްވެސް ނިންމުމަކަށް ނުފޫޒް ފޯރުވާފައިނުވާނެކަމަށް ރައީސުލްޖުމްހޫރިއްޔާ އަބުދުﷲ ޔާމީން އަބުދުލްޤައްޔޫމް ވިދާޅުވެއްޖެއެވެ.\nއދ މާމަގިލީގައި އޮތް ރަސްމިއްޔާތެއްގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ޝަރުއީ ނިޒާމަކީ ގާނޫން އަސާސީގައި ކަށަވަރުކޮށްދީފައިވާގޮތަށް ވަރަށް މިނިވަންކަމާއެކު ހިނގަމުންއަންނަ ބާރެއްކަމަށެވެ. ރައީސް ވިދާޅުވީ ޝަރުއީ ނިޒާމުން ނިންމާ އެއްވެސް ނިންމުމަށް އެމަނިކްފާނު ބެހިވަޑައިގެންފައި ނޯންނާނެކަމަށާ ވަކި މައްސަލައެއް ވަކި ގޮތަކަށް ނިންމުމަށް، ދަށު ކޯޓްތަކުގައި ނުވަތަ ހައިކޯޓް އަދި ސުޕްރީމް ކޯޓްގައިވެސް އެދިފައިނުވާނެކަމަށެވެ.\nމީގެ އިތުރަށް މައްސަލައެއް ކޯޓަކުން ނިމުމުން އެ މައްސަލަ ނިމުނު ގޮތާއި ގުޅޭގޮތުން ސުވާލް ކުރައްވާފައިނުވާނެކަމަށާ ޝަރުއީ ނިޒާމަށް އެމަނިކްފާނުގެ އެއްވެސް ނުފޫޒެއް ނޯންނާނެކަމަށް ރައީސް ޔާމީން ވިދާޅުވިއެވެ.\n"ގަބޫލުކުރައްވާ އިނގޭތޯ އަޅުގަނޑެއް ވެރިކަމުގައި ހުރެ ކޯޓުތަކުގައި ހިނގާ މައްސަލަތަކަކާ ނުބެހޭނަން، އެއީ އަޅުގަނޑު ކުރާނެ ކަމެއް ނޫން، އަދި މިހާތަނަކަށް ވެސް ބެހިފައެއް ނޯންނާނެ". ރައީސް ވިދާޅުވިއެވެ.\nރައީސް ވިދާޅުވީ ރާއްޖޭގެ ޝަރުއީ ނިޒާމުގައިވެސް އަދި އެހެން ގައުމުތަކުގެ ޝަރުއީ ނިޒާމްތަކުގައިވެސް މައްސަލަތައް ހުންނާނެކަމަށެވެ. އަދި އެ މައްސަލަތައް ހައްލުކުރަން މަސައްކަތް ކުރަންޖެހޭނެކަމަށްވެސް ރައީސް ވިދާޅުވިއެވެ. ނަމަވެސް މިއަދު ޝަރުއީ ނިޒާމް އިސްލާހް ކުރުމުގެ ނަމުގައި އަޑުއުފުލަމުންދާ ފަރާތްތަކުން އެކަންކުރަނީ އިސްލާހްކުރުމުގެ ނިޔަތުގައި ނޫންކަމަށް ރައީސް ވިދާޅުވިއެވެ.\nރައީސް ޔާމީން ވިދާޅުވީ ޝަރުއީ ނިޒާމު ހަރަދަނާވެ ރައްޔިތުންގެ އިތުބާރު އެ ބާރަށް ލިބިގެންދިއުމަކީ އެމަނިކްފާނު ކުރައްވާ އުންމީދެއްކަމަށެވެ. އަދި ޝަރުއީ ނިޒާމުގެ ތެރެއިން އެމަނިކްފާނު އެދިވަޑައިގެންފައިވާނީ މައްސަލަތައް އަވަހަށް ނިންމަވައިދެއްވުންކަމަށްވެސް ރައީސް ވަނީ ވިދާޅުވެފައެވެ.\n"އަޅުގަނޑު ދެންނެވިން 115 މާއްދާގެ ދަށުން ރައިސުލްޖުމްހޫރިއްޔާއަށް ލިބޭ ބާރުގެ ދަށުން ރައްޔިތުން އަދަލު އިންސާފުގެ ދާއިރާއަށް އޮންނަ އިތުބާރު އިތުރަށް ވަރުގަދަވެގެން ދާނޭ މައްސަލަތައް އަވަސްވެގެންދާނަމަ. އެހެންވީމާ މައްސަލަތައް އަވަސް ކުރުމަކީ އަޅުގަނޑު ބޭނުންވާ ކަމެކޭ". ރައީސް ޔާމީން ވިދާޅުވިއެވެ.\nރައީސް އަބުދުﷲ ޔާމީން ވިދާޅުވީ އެގޮތަށް އެދިވަޑައިގެންނެވީ ކޯޓްތަކަށް ހުށައެޅޭ މައްސަލަތައް އަވަހަށް ނިންމުމަކީ މުހިންމުކަމެއްކަމަށް އެދިވަޑައިގަންވާތީކަމަށެވެ. އަދި އެކަން ކުރުމަކީ ޝަރުއީ ނިޒާމަށް ނުފޫޒް ފޯރުވުން ނޫންކަމަށާ ދުވަހަކުވެސް އެފަދަ ކަމެއް ނުކުރައްވާނެކަމަށް ރައީސް ވަނީ ވިދާޅުވެފައެވެ.


3 Vana Division Football Mubarathuge Guru Nagaifi - Vaguthu\nތިންވަނަ ޑިވިޝަނުގެ ގުރުނެގުމުގެ ތެރެއިން-- ފޮޓޯ: އެފްއޭއެމް\nފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން އިންތިޒާމުކޮށްގެން މިއަހަރު ބާއްވާ ތިިންވަނަ ޑިވިޝަން ފުޓުބޯޅަ މުބާރާތުގެ ގުރުނަގައިފި އެވެ.\nއަންނަ ފެބްރުއަރީ މަހުގެ ހަތަރެއްގައި ފެށުމަށް ހަމަޖެހިފައިވާ މި މުބާރާތުގައި މިއަހަރު ވާދަކުރަނީ ޖުމްލަ 15 ޓީމެވެ. މި 15 ޓީމާއެކު މުބާރާތް ކުރިޔަށްދާނީ ހަތަރު ގްރޫޕަކަށް ބަހާލައިގެންނެވެ. އަދި މިއިން ކޮންމެ ގްރޫޕެއްގައި ހަތަރު ޓީމު ހިމެނޭއިރު ފަހު ގްރޫޕުގައި ހިމެނޭނީ ތިން ޓީމެވެ.\nމުބާރާތުގައި ބައިވެރިވުމުގެ ފުރުސަތު ހުޅުވާލާފައިވަނީ މިދިޔަ މަހުގެ 24 ގައެވެ. މިިމަހުގެ5ގެ ނިޔަލަށް ބައިވެރިވުމުގެ ފުރުސަތު ހުޅުވާލިއިރު ޖުމްލަ 22 ޓީމެެއް މުބާރާތުގައި ވާދަކުރުމަށް ފޯމު ހުށައެޅިއެވެ. ނަމަވެސް ގިނަ ޓީމުތަކެއްގެ ލިޔެކިޔުންތައް ހަމަނުވުމުގެ ސަބަބުން ދެ ފަހަރެއްގެ މަތިން އެފްއޭއެމުން ވަނީ މުބާރާތުގައި ބައިވެރިވުމުގެ މުއްދަތު އިތުރުކޮށްދީފައެވެ.\nއިތުރުކުރި މުއްދަތުގެ ތެރޭގައި ޖުމްލަ 16 ޓީމެއް ލިޔެކިޔުންތައް ހުށައެޅި ނަމަވެސް އޭގެތެރެއިން އެއް ޓީމު ނަން ނެގިއެވެ. އެއީ އަމިއްލަ ސަބަބުތަކާއި ހުރެއެވެ.\nގިނަ ޓީމުތަކަކުން މިހާރުވެސް މި މުބާރާތައް ފަރިތަކުރުންތައް ފަށާފައިވެއެވެ. މުބާރާތުގެ ގްރޫޕް ސްޓޭޖުގައި އެންމެ ރަނގަޅު ނަތީޖާ ނެރޭ ދެ ޓީމަކަށް ސެމީފައިނަލުން ފުރުސަތު ލިބިގެންދާނެ އެވެ. މި މުބާރާތުގެ ފައިނަލް މެޗު ކުޅުމަށް އެފްއޭއެމުން ތާވަލުކޮށްފައިވަނީ މާރޗް މަހުގެ9ގައެވެ.\nވޭތުވެދިޔަ ދެ އަހަރުވެސް ތިންވަނަ ޑިވިޝަން ފުޓުބޯޅަ މުބާރާތް ބާއްވާފައެއް ނުވެއެވެ. މި މުބާރާތް އެންމެފަހުން ބާއްވާފައިވަނީ 2018 ވަނަ އަހަރުގައެވެ. އެ ފަހަރުގެ ޗެމްޕިއަނުންނަކީ ރޮކް ސްޓްރީޓްސް ސްޕޯޓްސް ކުލަބެވެ.


PHOTO GALLERY: B. Atholhu thauleemee marukazuge inaamu dhinumuge jalsaa. | Mihaaru\nފޮޓޯގެލަރީ / ސްކޫލް\nބ. އަތޮޅު ތައުލީމީ މަރުކަޒުގެ އަހަރީ އިނާމު ދިނުމުގެ ޖަލްސާ\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާ: މި ޖަލްސާ ޝަރަފްވެރި ކޮށްދެއްވީ އެޑިއުކޭޝަން މިނިސްޓްރީގެ ސީނިއާ ޕޮލިސީ އެގްޒެކެޓިވް އިބްރާހިމް އިސްމާއިލް. 2016 ވަނަ އަހަރު ހުރިހާ ގޮތަކުން އެންމެ މޮޅު ދަރިވަރަކީ ސެކަންޑަރީ ބައިން ހަނާ ހަމްދީ އަދި ހަޔަ ސެކަންޑްރީ ބައިން އަސްމާ އިބްރާހިމް ރަޝީދު.\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި އެ ހަފުލާ ޝަރަފުވެރި ކޮށްދެއްވި އެޑިއުކޭޝަން މިނިސްޓްރީގެ ސީނިއާ ޕޮލިސީ އެގްޒެކްޓިވް އިބްރާހިމް އިސްމާއިލް، ހުރިހާ ގޮތަކުން އެންމެ މޮޅު ދަރިވަރު އަސްމާ އިބްރާހިމް ރަޝީދަށް ޓްރޮފީ ހަވާލު ކުރައްވަނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި އެކި ވަނަތައް ލިބުނު ދަރިވަރުން ފޮޓޯއަކަށް ހުއްޓިގެން.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި ދަރިވަރުން ބައިވެރިވަނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި ދަރިވަރުންތަކެއް މުނިފޫހިފިލުވުމުގެ ހަރަކާތެއް ކުރިއަށް ގެންދަނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި އެ ހަފުލާ ޝަރަފުވެރި ކޮށްދެއްވި އެޑިއުކޭޝަން މިނިސްޓްރީގެ ސީނިއާ ޕޮލިސީ އެގްޒެކްޓިވް އިބްރާހިމް އިސްމާއިލް(ވ)، ހުރިހާ ގޮތަކުން އެންމެ މޮޅު ދަރިވަރު ހަނާ ހަމްދީއަށް ޓްރޮފީ ހަވާލު ކުރައްވަނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި ހުރިހާ ގޮތަކުން އެންމެ މޮޅު ދަރިވަރަކަށް ހޮވުނު ހަނާ ހަމްދީ(މ) ފޮޓޯއަކަށް ހުއްޓިގެން.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި އެ ހަފުލާ ޝަރަފުވެރި ކޮށްދެއްވި އެޑިއުކޭޝަން މިނިސްޓްރީގެ ސީނިއާ ޕޮލިސީ އެގްޒެކްޓިވް އިބްރާހިމް އިސްމާއިލް ވާހަކަ ދައްކަވަނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި ހުރިހާ ގޮތަކުން އެންމެ މޮޅު ދަރިވަރަކަށް ހޮވުނު ހަނާ ހަމްދީ(ވ)، އަދި އަސްމާ އިބްރާހިމް ރަޝީދު(ކ) ފޮޓޯއަކަށް ހުއްޓިގެން.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގެ ތެރެއިން-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގައި ދަރިވަރަކަށް އިނާމުދެނީ.-- ފޮޓޯ: ތޯރިގް އަބްދުލް ރަހުމާން\nބ. އޭދަފުށި: އޮކްޓޯބަރު 27، 2017: ބ. އަތޮޅު ތައުލީމީ މަރުކަޒުގެ 2016 ވަނަ އަހަރުގެ އަހަރީ އިނާމު ދިނުމުގެ ޖަލްސާގެ ތެރެއިން.-- ފޮޓޯ: ތޯރިގް އަބްދުލް ރަހުމާން


ތިނަދޫގެ ނަން ބަދަލުކުރުމާ މެދު ގޮތެއް ނިންމުމަށް އެރަށު ރައްޔިތުންގެ މެދުގައި ވޯޓެއް ނެންގެވުމަށް ވަޒީރުންގެ މަޖިލީހުން ނިންމައިފި – Maldivian Democratic Party\n24 އޮގަސްޓް 2011\nތިނަދޫގެ ނަން ބަދަލުކުރުމާ މެދު ގޮތެއް ނިންމުމަށް އެރަށު ރައްޔިތުންގެ މެދުގައި ވޯޓެއް ނެންގެވުމަށް ވަޒީރުންގެ މަޖިލީހުން ނިންމައިފި\nގދ. ތިނަދޫގެ ނަން ބަދަލުކުރުމުގައި، އެ ރަށު ރައްޔިތުންނަށް ފެންނަ ގޮތެއް ބެލުމަށް ވޯޓެއް ނެގުމަށް ވަޒީރުންގެ މަޖިލީހުން އިއްޔެ ނިންމައިފިއެވެ. މިގޮތަށް ނިންމީ، އިއްޔެ މެންދުރުފަހު ތިނަދޫގައި ބޭއްވި ވަޒީރުންގެ މަޖިލީހުގެ ޖަލްސާގައި، ތިނަދޫގެ ނަން [ހަވަރުތެނަދޫ]ގެ ނަމަށް ބަދަލުކުރުމަށް ތިނަދޫ ރަށު ކައުންސިލުން ހުށަހަޅުއްވާފައިވާ މައްސަލައާ ގުޅޭގޮތުން މެންބަރުން ވާހަކަފުޅު ދެއްކެވުމަށްފަހުގައެވެ.\nވަޒީރުންގެ މަޖިލީހުގެ އިއްތެގެ ޖަލްސާގައި، ތިނަދޫގެ ތަރައްޤީގެ މަޝްރޫޢުތަކާ ބެހޭގޮތުންނާއި، މަތި ދެކުނު ސަރަޙައްދުގެ ތަރައްޤީގެ މަޝްރޫޢުތަކާ ބެހޭގޮތުން މެންބަރުން މަޝްވަރާ ކުރައްވައި، މި މަޝްރޫޢުތައް އެގޮތަށް ކުރިއަށް ގެންދިއުމަށް ނިންމިއެވެ.\nވަޒީރުންގެ މަޖިލީހުގެ ޖަލްސާގެ ކުރިން ވަޒީރުންގެ މަޖިލީހުގެ މަސައްކަތު ބައްދަލުވުން ތިނަދޫގައި އިއްޔެ ބޭއްވިއެވެ. މި ބައްދަލުވުމުގައި މަޝްވަރާ ކުރެއްވީ، ތިނަދުއާއި މަތި ދެކުނު ސަރަޙައްދުގައި ހިންގަވަން ރާއްވަވާފައިވާ އެކި މަޝްރޫޢުތަކާ ބެހޭގޮތުންނެވެ.


MNU in 800 avvure gina dharivarun graduate vejje | Mihaaru\nއެމްއެންޔޫއިން ރޭ ދަސްވެނިވި ބައެއް ދަރިވަރުން-- ފޮޓޯ: ހުސެއިން ވަހީދު/ މިހާރު\nގައުމީ ޔުނިވަސިޓީން 800 އަށް ވުރެ ގިނަ ދަރިވަރުން ގްރެޖުއޭޓުވެއްޖެ\n22 ސެޕްޓެމްބަރ 2019 - 11:146comments\nދަރުބާރުގޭގައި ބޭއްވި ރަސްމިއްޔާތުގައި، ސެޓްފިކެޓް ލެވެލް އިން ފެށިގެން މާސްޓާސްއާ ހަމައަށް ހިންގި ކޯސްތަކުން 868 ދަރިވަރުން ދަސްވެނިވި އެވެ. އޭގެ ތެރޭގައި 260 ފިރިހެނުން ހިމެނޭއިރު ދަސްވެނިވި އަންހެނުންގެ އަދަދަކީ 609 އެވެ.\nއެންމެ ގިނަ ދަރިވަރުން ސެޓްފިކެޓް ހާސިލްކޮށްފައި ވަނީ ނާސިންގެ ޑިޕްލޮމާ ކޯހުންނެވެ. އެ ކޯހުން 64 ދަރިވަރަކު ދަސްވެނިވެފައި ވެ އެވެ.\nއެމްއެންޔޫއިން ރޭ ދަސްވެނިވި ދަރިވަރަކަށް، އެޑިއުކޭޝަން މިނިސްޓަރު ޑރ. އާއިޝަތު އަލީ ސެޓްފިކެޓް ހަވާލުކޮށްދެއްވަނީ-- ފޮޓޯ: ހުސެއިން ވަހީދު/ މިހާރު\nއެ ރަސްމިއްޔާތު ޝަރަފުވެރިކޮށްދެއްވައި ވާހަކަދައްކަވަމުން، ވިޔަފާރިވެރިޔާ، އަދި ސަރުކާރުގެ މަތީ މަގާމުތަކެއް ކުރިން އަދާކުރެއްވި ބަންދު އިބްރާހިމް ސަލީމް ވިދާޅުވީ ގައުމެއްގެ ތަރައްގީ ބިނާވެފައި އޮންނަނީ އެ ގައުމެއްގެ ދަރިންގެ ތައުލީމް ހުރި ގޮތުގެ މައްޗަށް ކަމަށެވެ. އެކަމަކީ ބަހާއި ހިސާބު އިލްމާއި މަސައްކަތް ކަމުގައި ވިޔަސް ގައުމެއް ބިނާކުރަން ބޭނުންވާ އެއްޗެއް ކަމަށް ވިދާޅުވި އެވެ.\nއެމްއެންޔޫއިން ރޭ ބޭއްވި ދަސްވެނިވުމުގެ ރަސްމިއްޔާތުގައި އެޑިއުކޭޝަން މިނިސްޓަރު ޑރ. އާއިޝަތު އަލީ އާއި ކޮމިއުނިކޭޝަން މިނިސްޓަރު މަލީހު (ވ) އަދި އެ ޔުނިވާސިޓީގެ ވައިސް ޗާންސެލާ ޑރ. ޝަރީފް ބައިވެރިވެވަޑައިގަންނަވަނީ- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވީ ކޮމިޓްމެންޓް ދީ ވަގުތު މެނޭޖުކުރަން ދަސްކޮށް ރަނގަޅު ކަންކަމުގައި ބޭނުންކުރަންޖެހޭނެ ކަމަށެވެ. އަދި އަވަހަށް ނިދައި ފަތިހު ހޭލައިގެން ކަސްރަތުކުރަން ޖެހޭނެ ކަމަށް ވިދާޅުވި އެވެ. އޭނާ ވިދާޅުވި ގޮތުގައި، އަމިއްލަ ސިއްހަތާ ދޭތެރޭ ނުވިސްނާ ބައެކޭ، މޭވާ ނާޅާ ގަހެކޭ އެއްވެސް ތަފާތެއް ނެތެވެ.\nއޭނާ ވިދާޅުވީ ފަތިހު ހޭލައި ނަމާދުކޮށްލައި ކަސްރަތު ކޮށްލާ ނަމަ ހުރިހާ ކަމެއް ވެސް ދާނީ ރަނގަޅަށް ކަމަށެވެ.\nއިތުރު ލިޔުންތައް ދިވެހި ގައުމީ ޔުނިވަސިޓީ މަތީ ތައުލީމު ބަންދު އިބްރާހިމް ސަލީމް ޑރ. އާއިޝަތު އަލީ، އެޑިއުކޭޝަން މިނިސްޓަރު


Depression Ah Dhiyumun Fennaane Baeh Alaamai Thah! ޑިޕްރެޝަންއަށް ދިއުމުން ފެންނާނެ ބައެއް އަލާމާތްތައް! – Huvadhoo News Depression Ah Dhiyumun Fennaane Baeh Alaamai Thah! Huvadhoo News\nޑިޕްރެޝަންއަށް ދިއުމުން ފެންނާނެ ބައެއް އަލާމާތްތައް!\nކަންކަމާ މާބޮޑަށް ވިސްނައި ފިކުރުކޮށް ނުވަތަ ކަންކަމާ ހިތާމަ ކުރުމަކީ ޑިޕްރެޝަންއަށް ދިއުމަށް މަގުފަހި ކުރުވާ ކަމެކެވެ. އަދި ގިނަ ފަހަރު ޑިޕްރެސް ވެވެނީ ވެސް، ހިތުގައި އުދެފޭ އުދާސް ތަކާއި ހިތާމަތައް ހިއްސާ ކުރާނެ މީހަކު ނެތި އެކަމުގައި ގިނަ ދުވަސްތަކެއް ހޭދަ ވުމުންނެވެ.\nޑިޕްރެޝަންއަށް ދިޔަ ނަމަވެސް އެކަން ދެނެނުގަނެވޭ މީހުންވެސް އުޅެއެވެ. އޭގެ މައިގަނޑު ސަބަބެއް ކަމަށް ބެލެވެނީ ޑިޕްރެޝަންއާ ބެހޭގޮތުން މީހުން އެކަށީގެންވާ މިންވަރަކަށް ހޭލުންތެރި ކުރެވިފައި ނުވުމެވެ. ނުވަތަ އޭގެ އަލާމާތްތައް ނޭނގުމެވެ.\nއެގޮތުން ޑިޕްރެސް ވުމުން ފެންނާނެ އަލާމާތްތަކަށް މި ލިޔުމުގައި ބަލައިލާނަމެވެ.\nޑިޕްރެޝަން އަށް ދިއުމުން އުޅުމަށް ބަދަލު އާދޭ\nޑިޕްރެސް ވުމަކީ ތިމާގެ އުޅުމަށް ވެސް އޭގެ ބަދަލު އަންނާނެ ކަމެކެވެ. އެގޮތުން ބޭރަށް ދިއުން މަދުވުމާއި އެކަހެރިވެ އެކަނި އިނުމަށް ބޭނުން ވުމަކީ ވަރަށް އާއްމު އަލާމާތެކެވެ. ހަމައެހެންމެ، އާއިލާ އާއި ރަހުމަތްތެރިންނާ އޮންނަ ގުޅުން ކުޑަވުމާއި އެކަމެއް ކުރުމުން ހިތް ހަމަޖެހުން ލިބޭ ކަންތައްތަކާ ދުރުވުމަކީ ވެސް ޑިޕްރެސްވެފައިވާ ކަމުގެ އަލާމާތްތަކެވެ.\nއޭގެ އިތުރުން ކަންކަމަށް ސަމާލުކަން ނުދެވުމާއި މަސައްކަތްކުރާ ހިތް ނުވުން ނުވަތަ ސުކޫލްގައި އުޅޭ ކުއްޖެއްނަމަ ސުކޫލަށް ދާ ހިތް ނުވުމަކީ ވެސް އޭގެ އަލާމާތެކެވެ.\nއިހުސާސްތަކަށް ބަދަލު އާދޭ\nތިމާގެ އުފާވެރިކަން ގެއްލި އަމިއްލަ ނަފްސަށް ކުރާ އިތުބާރު ކުޑަ ވުމަކީވެސް ޑިޕްރެސް ވެފައިވާ ކަމުގެ އަލާމާތެކެވެ. އަދި އަބަދުވެސް ބޯ ގޮވާފަި ހުރުމާއި މާޔޫސްވެފައި ހުރެވުމަކީ ވެސް ޑިޕްރެސް ވެފައިވާ ކަމުގެ އަލާމާތްތަކެވެ.\nހަމައެހެންމެ، އަމިއްލަ ނަފްސު ކުށްވެރި ކުރެވުމާއި ތިމާއަކީ އެއްވެސް މީހެއް ނޫންކަން ނުވަތަ އެއްވެސް އަގެއް ނެތް ބޭކާރު އެއްޗެއް ކަމަށް ގަބޫލު ކުރެވުމަކީ ވެސް ޑިޕްރެސް ވެފައިވާކަމުގެ އަލާމާތްތަކެވެ. އޭގެ އިތުރުން އެއްވެސް ކަމެއް ރަނގަޅަށް ނުވާނެކަން ނުވަތަ ނެގެޓިވް މައިންޑެއް ގެންގުޅުމާއި ކާހިތް ނުވެ ބަރުދަން ލުއި ވުމަކީ ވެސް ފެންނަ އަލާމާތްތަކެވެ.\nހަމައެއާއެކު، މާ ބޮޑަށް ވަރުބަލިވެ ބަލިވުމާއި، ގައިގައި ރިއްސުމާއި ބޮލުގައި ރިހުން އަދި ކާހިތް ނުވުމަކީ ވެސް ޑިޕްރެސް ވެފައިވާކަމުގެ އަލާމާތްތަކެވެ.\nމަތީގައި މި ބަޔާން ކުރެވުނު އަލާމާތްތައް ތިބާގެ ކިބައިން ފެންނަނަމަ ތިބާގެ ހިތާމަތައް އެހެން މީހަކާ ހިއްސާ ކުރާށެވެ. ތިބާގެ ހިތުގެ ހާލަތު ނުވަތަ ތިބާ ތަހައްމަލު ކުރާ ކަންކަން އެހެން ފަރާތަކާ ހިއްސާ ކުރެވުމުން ހިތަށް ލުއިކަމެއް ވެސް ލިބޭނެއެވެ.\nއެއާއެކު ލަސް ނުކޮށް ސިއްހީ ތަޖުރިބާކާރެއްގެ އެހީތެރިކަން ހޯދުމަކީ ވެސް ވަރަށްވެސް މުހިއްމު ކަމެކެވެ. ސަބަބަކީ ފަރުވާ ނުކޮށް ފަރުވާ ކުޑަކޮށްލެވުމަކީ ފުރާނައަށް ވެސް ނުރައްކާވެދާނެ ކަމަކަށް ވާތީއެވެ.\nރާއްޖޭގައި މަތީތައުލީމުދޭ މަރުކަޒުތައް އަލުން ރަޖިސްޓްރީކުރަން އަންގައިފި


Covid jehunu meehunge adhadhu 30 million aa kairi ah\nކޮވިޑް-19 އިން ސަލާމަތްވާން ދުނިޔޭގައި އުފައްދާ ތަފާތު 30 ވެކްސިނެއްގެ މަސައްކަތް ހިނގަ ހިނގާ އެބައޮތް\nބަލާއާފާތެއްގެ ގޮތުގައި ފެތުރިފައިވާ ކޮވިޑް-19 ބަލި ޖެހުނު މީހުންގެ އަދަދު ދުނިޔޭގައި ގާތްގަނޑަކަށް 30 މިލިއަނަށް އަރައިފި އެވެ.\nކޮވިޑް ބަލީގެ މައުލޫމާތު އާންމު ކުރާ ޖޯންސް ހޮޕްކިންސް ޔުނިވާސިޓީން އާންމުކުރި ހިސާބުތަކުތަކުގައިވާ ގޮތުގައި ދުނިޔޭގައި ކޮވިޑް ޖެހުނު މީހުން ގެ އަދަދު 29190588 އަށް އަރާފައި ވެއެވެ. އަދި އެ ބަލީގައި މަރުވި މީހުންގެ އަދަދު ވަނީ 927245 އަށް އުފުލިފައި ވެއެވެ.\nކޮވިޑްގައި މަރުވާ މީހުންގެ އަދަދު އަންނަ އޮކްޓޯބަރު މަަހުގެ ތެރޭގައި އެއް މިލިއަނަށް އަރާނެ ކަމަށް ވެސް އެ ޔުނިވާސިޓީން ބުނެފައި ވެއެވެ. އެ ޔުނިވާސިޓީގެ މައުލޫމާތު ބިނާ ކުރަނީ އެކި ގައުމު ތަކުގެ ސަރުކާރުތަކުން ދޭ ރަސްމީ މައުލޫމާތުތަކަށް ބަލައިގެނެވެ.\nއެކަމަކު ކޮވިޑް ޖެހުނު މީހުނާއި އެ ބަލީގައި މަރުވި މީހުންގެ އަދަދު ރަސްމީކޮށް ހާމަ ކޮށްފައިވާ އަދަދުތަކަށް ވުރެ މާ ބޮޑަށް ވެސް އަދަދު މަތިވާނެ ކަމަށް ސިއްހީ ތަޖުރިބާކާރުން ދެކެ ވަޑައިގަންނަވަ އެވެ. މިގޮތަށް ދިމާ ވަނީ އެކި ގައުމުތަކުގައި ޓެސްޓް ކުރާ އަދަދު ތަފާތުވުމާއި ބަލި ޖެހުމުން ރިޕޯޓު ކުރުން ލަސްވުމާއި ބައެއް ގައުމުތަކުން ބަލި ޖެހުނު ހަގީގީ އަދަދު ރިޕޯޓު ކުރަން ފަސްޖެހުން ފަދަ ކަންކަމުގެ ސަބަބުންނެވެ.\nކޮވިޑް ބަލި ފުރަތަމަ ފެނުނު ޗައިނާގެ ސިއްހީ ދާއިރާގެ އިސް އޮފިޝަަލެއް ކަމުގައިވާ ވޫ ގުއިޒެން ވިދާޅުވީ ކޮވިޑް ޖެހުނު މީހުންގެ އަދަދު 30 މިލިއަނާ ހަމަކުރާއިރު ކޮވިޑް-19 އަށް ވަރަށް އަވަހަށް ފުރިހަމަ ވެކްސިނެއް ވެސް ޗައިނާ ގެނެސްދޭނެ ކަމަށެެވެ. މިގޮތުން އަންނަ ނޮވެމްބަރު ނުވަތަ ޑިސެމްބަރުގައި ޗައިނާގެ ވެކްސިނެއް ލިބޭނެ ކަމަށް ވިދާޅުވި އެވެ.\nޗައިނާ އަކީ ދުނިޔޭގައި އެންމެ ގިނައިން ވެކްސިން އުފައްދާ ވެސް ގައުމެވެ. އަދި ކޮވިޑް ބައްޔަށް ވެކްސިނެއް ހޯދަން ބުރަކަށް އެންމެ ބޮޑަށް މަސައްކަތުގައި އޮތް އެއް ގައުމެވެ. ކޮވިޑް-19 އަށް އަމާޒުކޮށް އުފައްދަން މަސައައްކަތް ކުރާ އެންމެ އުންމީދީ 30 ވެކްސިނުގެ ތެރެއިން ނުވަ ވެކްސިނެއްގެ މަސައްކަތް ކުރަމުން ދަނީ ޗައިނާގެ ކުންފުނި ތަކުންނެވެ.\nމިދިޔަ ހަފުތާގައި ޔުނިވާސިޓީ އޮފް ހޮންކޮންގް އިން ބުނެފައި ވަނީ އެމީހުން ޗައިނާގެ ރިސާޗަރުންނާއި ގުޅިގެން އުފައްދާ ނޭފަތައް ސްޕްރޭ ކުރާ ވެކްސިނެއްގެ ކްލިނިކަލް ޓްރައިލް ފެށުމަށް ވެސް ތައްޔާރުވަމުން އަންނަ ކަމަށެވެ.\nދުނިޔޭގެ ގިނަ ގަމުތަކަކުން ވެކްސިން އުފެއްދުމުގެ މަސައްކަތް ކުރަމުން އަންނައިރު ތަފާތު ގޮތްގޮތަށް އެކަން ކުރިޔަށް ގެންދިޔަ ނަމަވެސް ޗައިނާއިން ބުނެފައި ވަނީ ކޮވިޑް ވެކްސިނަކީ ސިޔާސީ ނުވަތަ ހާރިޖީ ކަންކަމާ ގުޅުވައިގެން ބޭނުން ކުރާ ހަތިޔާރަކަށް ނުހަދާނެ ކަމަށެވެ. އަދި ޗައިނާ އާއި ގުޅުން އޮންނަ ހުރިހާ ފަރާތްތަކަށް ވެކްސިން ފޯރުކޮށްދޭނެ ކަމަށެވެ.\nޗައިނާގެ ސިއްހީ ތަޖުރިބާކާރުން ވިދާޅު ވަނީ އެންމެނަށް ވެކްސިން ދޭން ނުޖެހޭނެ ކަމަށެވެ. ވެކްސިން ދިނުމަގައި އިސްކަން ދޭ ފަރާތްތަކުގެ ތެރޭގައި ސިއްހީ ދާއިރާ ގެ އޮފިޝަލުންނާއި ބޭރު ގައުމުތަކުގައި ކޮވިޑް- 19 އިގެ ބިރުވެރި ކަމަށް ހުށައެޅިފައިވާ ޗައިނާގެ ރައްޔިތުން ހިމެނެ އެވެ.\nމިއާ ހިލާފަށް ސަައުތު ކޮރެއާގެ ބޮޑު ވަޒީރު ޗުންގް ސްޔޭ ކްޔުން ކެބިނެޓް ބައްދަލުވުމެއްގައި ވިދާޅުވީ އެ ގައުމުން 30 މިލިއަން މީހުންނަށް ނުވަތަ ގައުމުގެ އާބާދީގެ 60 ޕަސެންޓް މީހުންނަށް ވެކްސިން ފޯރުކޮށް ދޭނެ ކަމަށެވެ. މިގޮތުން ޑަބްލިއުއެޗްއޯ އިސްވެ އޮވެ އުފައްދާ ކޮވެކްސް ސްކީމުން 10 މިލިއަން މީހުނަށް ވެކްސިން ފޯރުކޮށްދޭނެ ކަމަށް ވެއެވެ. އަދި 40 މިލިއަން ޑޯޒްގެ ވެކްސިން ސަރުކާރުތަކުން އަމިއްލަ ކުންފުނިތަކުން ގަންނާނެ އެވެ.